РЕПУБЛИКА СРБИЈА

АНЕКС

Примена препорука
Трећи циклус универзалног периодичног прегледа

	Препорука
	Статус
	Процена/коментар о нивоу примене

	Област: Разматрање потврђивања одређених међународних уговора о људским правима

	131.1. Размислити о окончању процеса потврђивања Међународне конвенције о заштити права свих радника миграната и чланова њихових породица) (Египат) / Размотрити потврђивање Међународне конвенције о заштити права свих радника миграната и чланова њихових породица како би се обезбедио приступ праведним условима рада и основним социјалним услугама за мигранте, посебно онима који се налазе урањивим ситуацијама и спречила дискриминација (Филипини);
	isис
испуњено
	Република Србија је од упућених препорука у  Другом циклусу УПР  размотрила предлог за ратификацију Међународне конвенције о заштити права свих радника миграната и чланова њихових породица. Процена је да исту није могуће ратификовати, имајући у виду да би њена примена створила превелике финансијске обавезе за државу које она са постојећим бруто друштвеним производом и националним дохотком по глави становника не би могла адекватно да спроводи. 

	131.2. Приступити МОР Конвенцији 189 (Филипини);
	
делимично испуњено
	Програм достојанственог рада за период 2013-2017. године Република Србије  је потписала са Међународном  организацијом рада 2013. године  Конвенција Међународне организације рада број 189  није идентификована као проритетна обавеза, те је њена ратификација потенцијално планирана за у периоду после 2017. године

	132.1. Потврдити Факултативни  протокол  о продаји деце, дечјој проституцији и дечјој порнографији уз Конвенцију о правима детета (Португалија);


	[image: image1.png]



испуњено
	Факултативни  протокол  о продаји деце, дечјој проституцији и дечјој порнографији уз Конвенцију о правима детета потврђен је 2002. године.

	133.2 Ратификовати III Додатни протокол уз Женевске конвенцијe од 12. Августа 1949. године (Естонија)

испуњено
	Закон о потврђивању Допунског протокола уз  Женевске конвенције од 12. августа 1949. године о усвајању додатног знака распознавања (Протокол III) донет је  5. маја 2010. године и ступио на снагу 29. маја 2010. године

	Област: Национални план за људска права

	131.11. Размислити о изради  Националног плана акције за људска права који уједињује све напоре и учеснике и унапредити и проширити свепрограме које се баве људским правима (Индонезија);

испуњено
	У оквиру процеса придруживања ЕУ, Република Србија је у априлу 2016. године усвојила Акциони план за преговарачко поглавље 23: правосуђе и основна права, који представља стратешки документ у области заштите и унапређења људских права и којим су дефинисане  јавне политике у овој области, а спровођење, координација, рокови и финансирање реформи, значајно су унапређени.   
Спроводе се  кључне мере у области правосуђа,  у односу на  независност,  непристрасност и одговорност, те стручност и ефикасност правосуђа, као и мере за процесуирање ратних злочина; сет антикорупцијских мера, мера за забрану тортуре, нехуманог или понижавајућег третмана и кажњавања, недискриминације, заштиту осетљивих група, заштиту права припадника националних мањина итд.  Планира се више од 700 активности за реализацију мера. Успостављен је институционални, закодонавни и стратешки оквир у области заштите и унапређења људских права.

Капацитети запослених у министарствима унапређени су едукацијама за праћење имплементације националних политика, закона, стратегија и акционих планова на локалном нивоу. Ојачани су  капацитети запослених у јединицама локалне самоуправе и ОЦД.

	Област: Национално тело за праћење примене  препорука механизама УН за људска права

	131.4. Размислити о успостављању националног тела за праћење примене препорука УН механизама о људским правима (Украјина);

испуњено
	Влада Србије је 2014. године образовала Савет за праћење примене препорука механизама УН за људска права. Ово тело има за циљ ефикасније праћење препорука, али и побољшање међусекторске сарадње у циљу њиховог спровођења и јачања сарадње са механизмима УН.  

Савет је израдио план испуњавања свих препорука упућених Србији, са статусом, циљем, роковима, и органима надлежним за имплементацију сваке појединачне препоруке, који укључује препоруке уговорних тела УН и препоруке из Универзалног периодичног прегледа.

Рад Савета заснива се на два кључна принципа: инклузивности и транрентности. Инклузивност подразумева да су у рад Савета укључени поред органа извршне власти и надлежни одбор Народне скупштине РС, независна тела, организације цивилног друштва, и други релевантни актери. Транспарентност подразумева отвореност и искреност у процесу. Савет представља форум за дискусију, и даје могућност за унапређење комуникације и сарадње како унутар извршне власти, тако и између извршне власти и других stakeholders.

	131.5. Успоставити механизам за праћење УПР препорука како би се пратила примена и утицај политике и мера који су усвојени у циљу промовисања једнакости права и недискриминације свих грађана,и то нарочито мера усмерених на угрожене групе као што су жене, деца,етничке мањине, ЛГБТ заједница и особе са инвалидитетом (Колумбија);

испуњено
	Погледати  одговор на препоруку 131.4.



	Област: Сарадња са уговорним телима УН

	132.12. Наставити  активну и блиску сарадњу са уговорним телима УН (Естонија);

испуњено
	Република Србија  је чланица девет основних међународних уговора Уједињених нација у области заштите људских права. Уговорним телима УН држава редовно подноси периодичне извештаје и доставља одговоре о приоритетном спровођењу препорука из Закључних запажања.

Препоруке које је држава уговорница добија од уговорних тела УН и Савета за људска права након разматрања државних извештаја уграђене су у политике у области заштите и унапређења људских права, и њихова имплементација се прати на нивоу Владе кроз систем за праћење примене препорука УН механизама за људска права.
Република Србија је у извештајном периоду пред уговорним телима УН представила: Други и трећи периодични извештај о примени Конвенције о елиминисању свих облика дискриминације жена  (јул 2013.године); Други периодични извештај о примени Међународног пакта о економским, социјалним и културним правима (мај 2014); Иницијални извештај о примени Међународне конвенције о заштити свих лица од присилних нестанака  (фебруар 2015); Други периодични извештај о примени Конвенције против тортуре (април 2015)  Иницијални извештај о примени Конвенције о правима особа са инвалидитетом  (април 2016);  Други и трећи периодични извештај о примени Конвенције о правима детета  (јануар 2017)  и Трећи периодични извештај о примени Међународног пакта о грађанским и политичким правима  (март 2017)

	
	
	Република Србија је уговорним телима УН доставила: Други и трећи периодични извештај о примени Међународне конвенције о укидању свих облика расне дискриминације  (јануар 2016); Извештај о примени препоруке број 17 и 23 из Закључних запажања у вези са Другим и трећим периодичним извештајем о примени Конвенције о елиминисању свих облика дикриминације жена (април 2016);  Извештај о примени препорука број 9а и 19 из Закључних запажања у вези са Другим периодичним извештајем о примени Конвенције против тортуре (април 2016); Извештај о примени препоруке број 11, 14 и 28 из Закључних запажања у вези са Иницијалним извештајем о примени Међународне конвенције о заштити свих лица од присилних нестанака (мај 2016);  Извештај о примени препорука број 34 и 54 из Закључних запажања у вези са Иницијалним извештајем о примени Конвенције о правима особа са инвалидитетом (мај 2017) и Четврти периодични извештај о примени Конвенције о елиминисању свих облика дискриминације жена (јул 2017). 

Република Србија подржава рад и сарађује са специјалним процедурама УН, што потврђује и њен отворени позив свим тематским процедурама, од 11. октобра 2005. године.

Такође, Република Србија остварује успешну сарадњу са релевантним телима Савета Европе и Организације за безбедност и сарадњу (ОЕБС) . 

У извештајном периоду делегација Европског комитета за спречавање мучења и нечовечних или понижавајућих казни или поступака (CPT) била је у посети Републици Србији од 26. маја до 5. јуна 2015. године, као и у ad hoc посети од 31. маја до 7. јуна 2017. године 

Европска комисија против расизма и нетолеранције Савета Европе (ECRI) је  у септембру 2016. године боравила у Србији у оквиру петог циклуса мониторинга.

Република Србија је прошла кроз други круг оцењивања примене Конвенције СЕ о борби против трговине људима.  Група експерата за сузбијање трговине људима (GRETA) боравила је у  Републици  Србији од 6. до 10. марта 2017. године.

	Област: Институционални носиоци заштите људских права

	131.7. Наставити са јачањем улоге националних механизама за заштиту људских права (Бутан);

испуњено
	Одговорност за спровођење националног законодавства и прихваћених међународних обавеза у области заштите људских права припада извршној, законодавној и судској власти у Републици Србији. Успостављени су и нови механизми за креирање и праћење усвојених политика.



	
	
	Такође, Канцеларијa за сарадњу са цивилним друштвом, као институционални механизам за подршку и развој дијалога између органа јавне управе и ОЦД, креирала је и успостављала јасне стандарде и процедуре за укључивање цивилног друштва у све нивое доношења одлука.

За рад свих независних државних органа  за људска права обезбеђен је адекватан правни оквир и финансијска средства, као и ефикасно и независно вршење мандата с циљем јачања њиховог легитимитета и кредибилитета. Средства за рад независних државних органа која се обезбеђују из буџета Републике Србије су константно увећавана. Такође ови органи изузети су од примене Закона о начину одређивања максималног броја запослених у јавном сектору.

Народна скуштина је у мaју 2015. године изабрала нову Повереницу за заштиту равноправности. Служба Поверенице пресељена је 2016. у већи и адекватнији простор, а у Новом Пазару 20. мартa 2014. године отворена је прва регионална канцеларија. Акционим планом за преговарачко поглавље 23 предвиђене су мере за јачање капацитета Заштитника грађана, изменом Закона о Заштитнику грађана.

Активности у циљу реализације препоруке се континуирано спроводе.

	131.9. Обезбедити усаглашено деловање институција за праћење заштите људских права (Република Молдавија);

испуњено
	Погледати одговор на препоруку 131.7



	131.10. Појачати напоре да се обезбеди усаглашено деловање и одговарајући ресурси за праћење људских права и заштиту инфраструктуре (Филипини);

испуњено
	Погледати одговор на препоруку 131.7



	132.3. Наставити са предузимањем мера у погледу бољег регулисања иинтеграције деловања Заштитника грађана (Азербејџан);

испуњено
	Акционим планом за преговарачко поглавље 23 предвиђене су мере које се односе на јачање капацитета Заштитника грађана кроз имену Закона о Заштитнику грађана – јачање његове независности и прецизирање овлашћења у складу са достигнутим степеном развоја ове институције; кроз кадровско јачање институције у смислу усвајања новог правилника о унутрашњем уређењу и систематизацији радних места у Стручној служби Заштитника грађана; кроз обезбеђивање трајног одговарајућег смештаја за институцију Заштитника грађана; као и мере усмерене на јачање утицаја Заштитника грађана прописивањем обавезе извештавања Европске комисије о поступању органа јавне власти по препорукама које је упутио овај независни државни орган, како у мандату Заштитника грађана, тако и у мандату националног механизма за превенцију тортуре.

	132.4. Радити непрестано на јачању координације међунационалним механизмима за заштиту људских права, којима редовно треба обезбеђивати ресурсе неопходне за правилно функционисање (Алжир);

испуњено
	Погледати одговор на препоруку 131.7



	133.5.Успоставити независни и спољни механизам за надгледање наводних незаконитих радњи која је починила полиција. Заштитник грађана треба да надгледа и истражује ове случајеве независно и непристрасно (Мађарска)

испуњено
	Законом о Заштитнику грађана установљен је Заштитник грађана, као независан државни орган,  који штити права грађана и контролише рад органа државне управе, органа надлежног за правну заштиту имовинских права и интереса Републике Србије, као и других органа и организација, предузећа и установа којима су поверена јавна овлашћења. У делокругу рад овог независног тела је и надгледање рада полиције.

	Област:  Браниоци људских права

	131.18. Успоставити ефикасније механизме дијалога са браниоцима људских права у области сексуалних мањина (Шпанија);

испуњено
	Министартво правде, у својству координатора за Преговарачко поглавље 23: правосуђе и основана права, сарађује са  Националним конвентом за  Eвропску унију. Национални конвент чини 200 ОЦД.

Као пример добре праксе, у циљу сарадње са цивилним сектором истичемо њихово учествовање у изради Стратегије превенције и заштите од дискриминције за период 2013-2018. године. 

Министарство унутрашњих послова је у фебруару 2014. године донело Акциони план за унапређење рада и сарадње полиције са представницима и удружењима ЛГБТИ особа, који је у потпуности реализован,  а као најзначајније активности јесу именовање официра за везу са ЛГБТИ заједницом у осам јединица локалне самоуправе, израда Приручника за рад полиције са ЛГБТИ популацијом и обуке полицијских службеника.
Ове активности се континуирано спроводе.

	131,19. Снажније осудити све вербалне и физичке нападе на браниоце људских права (Норвешка);

испуњено
	Нападе на бранитеље људских права носиоци јавне власти су најоштирије осуђивали, поред процесуирања од стране тужилаштва.

Напад на Бобана Стојановића, геј активисту и једног од организатора Параде понооса, који се десио у августу 2016. године осудио је најоштрије председник Одбора за људска и мањинска права и равноправност полова Народне скупштине РС Мехо Омеровић.
Напад на Кућу људских права у јануару 2016. године јавно су осудили министар полиције Небоша Стефановић, градоначелник Београда Синиша Мали, политичке партије које су на власти и опозиционе политичке партије.
Напад на геј активисту Предрага Аздејковића у септембру 2015. године осуђен је и од стране поверенице за заштиту равноправности Бранкице Јанковић.
Напад на ЛГБТИ активисту немачког држављaнина који се догодио у септембру 2014. године наоштрије су осудили тадашњи председник Владе Александар Вучић, министар полиције Небојша Стефановић, министар спољних полова Ивица Дачић, директорка Канцеларије за људска и мањинска права Сузана Пауновић, тадашња повереница за заштиту равноправности Невена Петрушић и тадашњи заштитник грађана Саша Јанковић.

	Област:   Обука о људским правима

	132.9. Наставити систематске напоре да се надлежним органима из области судства и спровођења закона побољша приступ образовању о људским правима и обуци (Република Кореја);

испуњено
	Правосудна академија има развијен модул за обуку из области људских права и та обука се континуирано реализује како за полазнике почетне обуке тако и кроз сталну обуку за носиоце правосудних функција. Програм сталне обуке и план активности Правосудне академије укључује и обуку судија и тужилаца за примену међународних Конвенција о људским правима са посебним освртом на Европску конвенцију о људским правима и основним слободама и Европски суда за људска права као и упознавању судија и тужилаца са стандардима ЕУ, правним тековинама ЕУ и обавезама правосуђа у поступку придруживања ЕУ.   

На основу утврђених потреба за стручним усавршавањем, континуирно се организују и спроводе програми општег стручног усавршавања државних службеника у органима државне управе и служби Владе у области заштите људских права.

Служба за управљање кадровима у оквиру годишњих планова спроводи  стручне обуке државних сужбеника у области заштите људских права и антидискриминације.  У извештајном периоду реализовано 35 обука којима је обухваћено 511 полазника из различитих органа државне управе. Поред ових обука, циљане обуке  усмерене на подизање капцитета за рад са појединачним осетљивим друштвеним групама, спроводи и Управа за извршшење кривичних санкција, министарства и канцеларије у Влади, као и независни државни органи.



	
	
	Министарство државне управе и локалне самоуправе, Повереник за заштиту равноправности и Стална конференција градова и општина, организовали су 10 регионалних радионица под називом: „Заштита од дискриминације – препознавање и спречавање случајева дискриминације у раду органа јединица локалне самоуправе”, што је и реализовано у периоду март-април 2017 године. На радионицама је учествовало 173 запослених у ЈЛС из око 66 градова и општина.
Министарство државне управе и локалне самоуправе реализовало у периоду од  2015-2016. године обуке за матичаре и заменике матичара, запослене у центрима за социјални рад и полицијским управама Министарства унутрашњих послова, у вези са применом закона и других прописа који уређују начин уписа личног имена припадника националних мањина у матичне књиге на језику и писму припадника националне мањине, у свим органима управе којима су поверени послови матичних књига. 

У складу са утврђеним Планом обука у 2015. години у вези са применом закона и других прописа који уређују начин уписа личног имена припадника националних мањина у матичне књиге на језику и писму националне мањине, Министарство унутрашњих послова Републике Србије у сарадњи са Министарством државне управе и локалне самоуправе, Заштитником грађана и Високим комесаријатом УН за избеглице - у Србији организовало је 335 обука за матичаре, раднике центара за социјални рад и полицијске службенике, док је у 2016. години одржано 735 обука. 

Активности у циљу реализације препоруке се континуирано спроводе.

	132.10. Наставити са напорима у областима образовања о људским правима и обукама са посебним нагласком на обуци полиције и службеника за спровођење закона (Мароко);
	[image: image16.png]



испуњено
	Влада Србије је у сарадњи са службом Повереника за заштиту равноправности и у оквиру ИПА 2011 пројекта организовна је обуку о улози полиције у борби против дискриминације, на којој су учествовали начелници и заменици начелника из 160 полицијских управа широм Србије, као и виши функционери полиције. Сачињена је и усвојена медијска кампања, дефинисане су промотивне и превентивне активности на локалном нивоу, које су рдеализоване у трајању од  годину дана.



	
	
	Од 2014. до 2016. године, у сарадњи Министарства унутрашњих послова и Правосудне академије у Београду, спроведена је обука на тему „Малолетни учиниоци кривичних дела и кривичноправна заштита малолетних лица” за 186 полицијских службеника нових полазника. Од почетка примене Закона о малолетним учиниоцима кривичних дела и кривичноправној заштити малолетних лица, до 2016. године, укупно 2.048 полицијских службеника завршило је обуку и добило сертификате, којима се гарантује да су стекли посебна знања у области права детета, преступништва малолетника и кривичноправне заштите малолетних лица.

У оквиру ЕУ твининг пројекта ИПА 2013 „Подршка унапређењу људских права и нулта толеранција за дискриминацију”, израђен је тренинг програм за представнике полицијских управа на тему „Међукултурна комуникација и борба против дискриминације“. Обука је спроведена у мају 2016. године за 30 полицијских службеника вишег и средњег руководећег нивоа у Министарству унутрашњих послова. 

У сарадњи са Мисијом ОЕБС у Србији успешно је спроведена обука за 23 полицијска службеника у Земуну, Врбасу и Пријепољу, који ће се приоритетно бавити пословима превенције и рада полиције у заједници.

	
	
	Одељење за стручно образовање и обуку реализује континуирано обуке полицијских службеника које за тему имају људска права, и то, кроз основну полицијску обуку која се реализује у Центру за основну полицијску обуку у Сремској Каменици и кроз годишње обуке које су саставни део Програма стручног усавршавања полицијских службеника за текућу године, а које се реализују у свим организационим јединицама МУП-а.

Област људских права, у основној полицијској обуци заступљена је у више наставних предмета и стручних модула, међу којима посебну улогу заузима предмет „Људска права и кодекс полицијске етике” где се обрађују следеће тематске области: људска права и основне слободе човека, морал и етика, деонтологија и кодекс полицијске етике. Поред овог предмета, области везане за заштиту људских права и слобода, обрађују се и у оквиру предмета „Кривично и кривично процесно право”, „Полицијски службеници: права, обавезе и дужности”, као и стручних модула Сузбијање криминалитета, Примена полицијских овлашћења и употреба средстава принуде, Рад полиције у заједници.

Сви полазници обуке у току свог школовања имају прилику да стекну неопходна знања и изграде потребне ставове у вези са поштовањем људских права и слобода и превенцијом тортуре и лошег поступања полиције као и уважавања различитости особа других сексуалних оријентација и родног идентитета.

Програмом стручног усавршавања полицијских службеника МУПа за 2016. годину и 2017. годину, посебан акценат је стављен на тематику преиознавања и реаговања на дискриминацију и људска права. Тим програмом је за све полицијске службенике МУПа, предвиђена обавезна теоријска настава и то на следеће теме: Рад полиције са маргинализованим, мањинским и социјално рањивим групама; Комисија за спровођење стандарда поступања у области превенције тортуре; Појам, препознавање и реаговање полиције на појавне облике дискриминације.

У циљу стандардизације и једнообразне реализације ових тематских области Одељење за стручно образовање и обуку – Одсек за реализацију обуке израдио је приручнике и презентације које су у потпуности компатибилни са наставним садржајем те теме.

Током 2016. године на основу одобрења министра унутрашњих послова, а на предлог Повереника за заштиту равноправности Одељење за стручно образовање и обуку је, у сарадњи са Мисијом ОЕБС-а у Србији, реализовало обуку за полицијске службенике у препознавању и борби против дискриминације; једнодневне семинаре у седам градова у Србији које је похађало 140 полицијских службеника; семинар на тему „Препознавање и реаговање на дискриминацију” који је био намењен полицијским службеницима криминалистичке и саобраћајне полиције и који је иохађало 39 полицијских службеника из 10 полицијских управа.



	
	
	Област људских права, у основној полицијској обуци заступљена је у више наставних предмета и стручних модула, међу којима посебну улогу заузима предмет „Људска права и кодекс полицијске етике” где се обрађују следеће тематске области: „Људска права и основне слободе човека”; „Морал и етика”; „Деонтологија” и „Кодекс полицијске етике”. У оквиру тематске области „Људска права и основне слободе човека”, место су нашле засебне наставнe јединицe које носе назив: „Право на живот и неповредивост психичког и физичког интегритета”, где се обрађују одредбе Универзалне декларације о правима човека, Међународног пакта о грађанским и политичким правима, Конвенције против мучења и других свирепих, нехуманих или понижавајућих казни или поступака, Европске конвенције за заштиту људских права и основних слобода, Европски кодекс полицијске етике, затим одредбе Устава Републике Србије које гарантују неповредивост физичког и психичког интегритета и друге правне норме и „Родна равноправност“ где су посебно имплементирани изводи из Препорука Комитета министара Савета Европе о мерама за борбу против дискриминације на основу сексуалне оријентације или родног идентитета. Тематска област „Кодекс полицијске етике” обухвата две наставне јединице: „Кодекси полицијске етике” и „Основа кодекса полицијске етике Републике Србије и Европског кодекса полицијске етике” (полазници се упознају са Кодексом полицијске етике кроз студије случаја, ситуационо увежбавање и играње улога, а  посебно се инсистира на разумевању веза између Кодекса полицијске етике, полицијских овлашћења и људских права).

Поред овог предмета, области везане за заштиту људских права и слобода, обрађују се и у оквиру предмета: „Кривично и кривично процесно право”, „Полицијски службеници: права, обавезе и дужности”, као и стручних модула: Сузбијање криминалитета, Примена полицијских овлашћења и употреба средстава принуде, Рад полиције у заједници. У оквиру модуларних јединица „Лишење слободе осумњиченог“ и „Тражење обавештења”, полазници стичу знања о правима лица лишеног слободе и усвајају ставове о неопходности поштовања права ухапшеног лица, поштовања „претпоставке невиности“, поштовања људског достојанства, угледа и части ухапшеног, поштовања принципа сразмерности у примени средстава принуде приликом хапшења, да покажу бригу за здравствене потребе и безбедност ухапшеног, супротставе се сваком облику тортуре, нечовечних и понижавајућих поступака и др. 

Наставне и модуларне јединице из наведених предмета и стручних модула, које се такође односе на ову област, јесу: „Кривична дела против права и слобода човека и грађанина” (Повреда равноправности, Повреда права употребе језика и писма, Противправно лишење слободе, Изнуђивање исказа и др.), затим „Правна средства грађана против поступака припадника МУП-а у преткривичном поступку”, „Права лица лишених слободе”, „Поступање са лицима лишеним слободе”, „Обавезе полицијских службеника у погледу поштовања људског достојанства, угледа, части и права лица да одбије давање исказа”, „Општи услови за примену полицијских овлашћења”, „Национални и међународни стандарди полицијског поступања”,  „Полицијски службеници, њихова права и дужности”, „Дисциплинска одговорност полицијских службеника”, „Поштовање равноправности”, „Рад полиције  са мањинским и социјално рањивим групама”, „Општи услови и принципи за примену полицијских овлашћења”, „Пружање подршке, заштите и помоћи жртвама” (рањиве групе у примени права и др.). 



	
	
	У сарадњи са Мисијом ОЕБС-а у Србији за 2017. годину планирана је реализација четири семинара на тему „Препознавање и реаговање на  дискриминацију“ и то:

1. Дана 10. и 11.4. 2017. године реализован је семинар у Шапцу за 29 полицијских службеника (Шабац 7, Ваљево 6, Ниш 8 и Сремска Митровица 8)

2. Дана 20. и 21.4.2017. године реализован је семинар на Златобору за 28 полицијских службеника (Пријепоље 10, Ужице 10 и Чачак 8)

3. Дана 4. и 5.5.2017. године планирана је реализација семинара у Брњачкој Бањи за 29 полицијских службеника

4. Дана 18. и 19.5.2017. године планирана је реализација семинара на Сребрном језеру за 29 полицијских службеника.
У 2016. години израђен је приручник под називом „Приручник за оспособљавање полицијских службеника за појам, препознавање и реаговање на дискриминацију”, као основна литература за наставу из те области.

У току 2017, 2018. и 2019. године у сарадњи са Мисијом ОЕБС-а у Србији спроводиће се пројекат „Упапређење односа полиције и локалне заједнице” у оквиру којег ће полицијски службеници учествовати у обукама о вештинама комуникације, спроводиће се јавне тематске трибине, одржаваће се медијске кампање у циљу промовисања сарадње грађана и полиције и спроводиће се локални акциони планови из области превенције.

Активности у циљу реализације препоруке се континуирано спроводе.

	Област: Право на приватност

	132.74. Потребно је предузети мере да се заштити право на приватност развојем ефикасног система за праћење законитости прикупљања података о грађанима од стране српских безбедносних служби, и обезбедити поштовање поверљивости било које прикупљенеинформације (Канада);

испуњено
	У Републици Србији се примењује Закон о заштити података о личности. Ресорно министарство је оформило РГ за израду новог Закона о заштити података о личности који ће значајно унапредити заштиту података о личности у складу са Уредбом ЕУ о подацима о личности.

	Област:  Приступ пијућој води

	132.85. Наставити напоре да се обезбеди приступ свим грађанима безбедној пијаћој води и канализацији (Египат);

испуњено
	Република Србија је развила национални оквир (уставни, политички и законодавни) којим се подржава пружање услуга водоснабдевања и канализације. У погледу поделе одговорности у сектору воде, канализације и хигијене, локална самоуправа је задужена да обезбеди повољно окружење за испоруку воде и услуга канализације. Улажу се континуирано напори ккао би се грађанима обезбедио приступ пијаћој води и канализацији. 

Први пут је успостављена евиденција о броју и месту неформалних насеља (583). Успостављен је географски информациони систем (ГИС) који ће омогућити праћење и унапређење услова становања. Израђено је 13 урбанистичких планова подстандардних насеља у 11 општина а у 14 општина је припремљена техничка документација за 20-ак инфраструктурних пројеката.  У ова насеља ће се у наредном периоду инфраструктурно улагати како би им се обезбедили бољи услови за живот.
Активности у циљу реализације препоруке се континуирано спроводе.


	Област: Слобода вероисповести/Цркве и верске заједнице

	132.98. Отклонити наводне дискриминације у области повраћаја имовине сапосебним освртом на поједине верске мањине (Словачка);

испуњено
	Од почетка примене Закона о враћању (реституцији) имовине црквама и верским заједницама, процентуално гледано, кад је у питању земљиште, највише је решено захтева Хришћанске адвентистичке цркве (о 100%), потом Евангелитичке хришћанске цркве а.в. у Републици Србији (92%), Јеврејске верске заједнице (о 91% тражених површина земљишта), Српске православне цркве (74,37%), Румунске православне цркве (69,27%), Реформатске хришћанске цркве (65,73%), Римокатоличке цркве (61,13%), Гркокатоличке цркве (52,31%), итд. 


Кад су објекти у питању, процентуално гледано, највише је решено по захтевима Хришћанске адвентистичке цркве (100%), Хришћанске баптистичке цркве (100%) и Хришћанске назаренске заједнице (100%), потом Реформатске хришћанске цркве (95%), Румунске православне цркве (74,45%), Јеврејске верске заједнице (67,42%), Српске православне цркве (28,15%), Римокатоличке цркве (26,87%), Евангеличке хришћанске цркве а.в. у Републици Србији (21,61%) итд.


Потврђеност управних аката Агенције за реституцију у другостепеном поступку износи преко 95%, што говори о законитом и правилном поступању службених лица Агенције у поступцима реституције, без обзира о којој цркви или верској заједници је реч.

Ове активности се континуирано спроводе.

	133.10. Применити принцип одвојености  државе од цркве у складу са  Уставом и не условљавати остваривање права појединих грађана одобрењем верске установе (Румунија)

испуњено
	Уставом Републике Србије је прописано да су цркве и верске заједнице одвојене од државе. Министарство правде је у сарадњи са Правним факултетом у Београду припремило  упоредно-правну експертску анализу у погледу регулисања положаја цркава и верских заједница у циљу утврђивања специфичних критеријума на основу најбољих пракси држава чланица Европске Уније и примене решења која су прихваћена у региону.

	Област: Слобода мишљења и изражавања и слобода окупљања

	132.5. Наставити напоре на јачању институционалног и нормативног оквира за људска права, посебно у вези са слободом изражавања (Аустралија);

испуњено
	Уставом Републике Србије,јемчи се слобода изражавања  и може се законом ограничити  само ако је то неопходно ради заштите права и угледа других, чувања ауторитета и непристрасности суда и заштите јавног здравља, морала демократског друштва и националне безбедности Републике Србије. Уставом је забрањена цензура. Усвојен је сет медијских закона, који су  у потпуности усаглашени са европским регулаторним оквиром (Закон о јавном информисању и медијима; Закон о електронским медијима; Закон о јавним медијским сервисима). 



	
	
	Угрожавање сигурности, као и расна и друга дискриминација којим се инкриминишу кршења основних људских права  и слобода на основу разлике раси, боји коже, верској припадности, националности, етничком пореклу или неком другом личном својству регулише се применом Кривичног законика.

Кроз акционе планове за стратегију превенције и заштите од дискриминације,  унапређење рада и сарадње полиције са представницима и удружењима сексуално различитих особа, стратегије полиције у заједници дефинисане су конкретне мере, активности, одгиворни реализатори и средства у циљу унапређења стања људских права, посебно у вези са слободом изражавања.
Активности у циљу реализације препоруке се континуирано спроводе.

	132.76. Предузети кораке да се заштити право на слободу окупљања и слободу мишљења и изражавања обезбеђивањем ефикасне истраге и гоњења различитих  недржавних учесника  иекстремистичких група због наводних претњи и насиља према појединцима и групама, као што су организације цивилног друштваи лица различите сексуалне оријентације (Канада);

испуњено
	У фебруару 2016. године ступио је на снагу нови Закон о јавном окупљању  који је усклађен са савременим стандардима рада полиције у области јавних окупљања, и који је подржао право на слободу мирног окупљања и нагласио то право у  члану 2. наведеног Закона
Сва тужилаштва редовне надлежности у циљу заштите основних људских права и слобода поступају по кривичним пријавама за кривична дела прописана Кривичним закоником.Угрожавање сигурности из чл. 138 КЗ, као и Расна и друга дискриминација из чл. 387 КЗ којим се инкриминишу кршења основних људских права  и слобода на основу разлике раси, боји коже, верској припадности, националности, етничком пореклу или неком другом личном својству.

У циљу процене потребе за евентуалним предузимањем превентивних мера за спречавање насиља, позивања на насиље и говора мржње на интернету вршен је надзор група на друштвеним мрежама за које је познато да су у ранијем периоду изазивале незадовољство организовањем и одржавањем Параде поноса.

Припадници полиције узели су учешће на више састанака организованих на тему унапређења положаја ЛГБТИ заједнице. Реализоване су мере и активности које се тичу безбедности сексуално различитих особа, разматране су даље активности у овој области са представницима 15 невладиних организација које се баве заштитом права сексуално различитих особа, Заштитником грађана, Повереником за заштиту равноправности и представником Преговарачког тима.
Активности у циљу реализације препоруке се континуирано спроводе.

	132.77. Развити и спровести прописе и праксу како би се обезбедила транспарентност над власништвом у медијима у циљу спречавања негативног утицаја политичара, бизнисмена и других центара моћи путем уређивачког материјала (Шведска);
	[image: image23.png]



испуњено
	Поступак приватизације медија је окончан, а извештаји о приватизацији медија су доступни на интернет страници Министарства привреде http://privreda.gov.rs/. 

Законом о јавном информисању и медијима  уведен је Регистар медија ради обезбеђивања јавности података о медијима, који води Агенција за привредне регистре.

Јавно информисање је слободно и не подлеже цензури. Министарство културе и информисања врши надзор над спровођењем медијских закона и у оквиру своје надлежности покреће прекршајне поступке.

Етичким кодексом новинара аутоцензура се сматра кршењем професионалних и етичких норми а у надлежности је саморегулаторних тела, као што је Савет за штампу. Министарство, увек, када уочи одређена понашања која нису санкционисана законом, а сматра да представљају кршење одређених етичких стандарда у области медија, обраћа се саморегулаторним телима са иницијативом за преиспитивање тих појава и предузимањем одређених мера у оквиру  њихове надлежности.

Након прибављања коментара и предлога удружења новинара, представници Републичког јавног тужилаштва израдили су Нацрт споразума о сарадњи и мерама за подизање нивоа безбедности новинара. Републички јавни тужилац и министар унутрашњих послова потписали су Споразум о сарадњи у априлу 2016. године који су репрезентативна удружења новинара подржала уз разматрање увођења специјализованог државног тела које би се бавило заштитом новинара (омбудсман за новинаре). 

У децембру 2015. године Републички јавни тужилац издао је Упутство по коме се у апелационим, вишим и основним јавним тужилаштвима воде посебне евиденције у односу на кривична дела учињена на штету лица која обављају послове од јавног значаја у области информисања у вези са пословима које обављају и напади на интернет странице медија. У овим предметима је прописано хитно поступање.

	132.78. Применити Препоруку 2010/5 Комитета министара Савета Европе, с посебним освртом на питања која се тичу слободе изражавања и мирног окупљања (Швајцарска);

испуњено
	Погледати одговор на препоруку  132.76

	132.81. Предузети све одговарајуће мере да се заштити право на окупљање и обезбеди истрага и гоњење лица која крше грађанска и политичкаправа загарантована Уставом Србије (Данска);

испуњено
	Погледати одговор на препоруку 132.76

	133.6. Обезбедити ЛГБТ особама слободу изражавања, на пример,током Параде поноса у Београду 2013. године (Холандија);

испуњено
	У циљу безбедног одржавања јавног скупа „Парада поноса 2014” остварена је добра сарадња са представницима организационог одбора ове манифестације. Након успешних припрема наведена манифестација је протекла безбедно, али и многобројни догађаји одржани у оквиру Недеље поноса 2014. Прајд и први скуп транс* особа, одржани су 20. септембра 2015. године. 
Као један од приоритета у 2016. години постављен је статус транс* особа у друштву и шетња у центру Београда, 25. јуна 2016. године протекла је без инцидента и уз минимално обезбеђење. Трећи прајд је успешно организован 18. септембра 2016. године а међу присутнима су били и представници међународних организација и државних институција. Међународни дан против хомофобије обележен је не само у Београду, већ и у  Нишу, Новом Саду, Новом Пазару, Суботици, Панчеву и Крагујевцу. 
Прајд викенд и парада поноса одржани су од 23. до 25. јуна 2017. године.

Ове активности се континуирано спроводе.

	133.12. Израдити и применити план за заштиту права на слободу окупљања и изражавања обезбеђујући полицији одговарајућа овлашћења како би  обезбедили сигурност присутних  и  темељну и транспарентну истрагу сваког почињеног кривичног дела с тим у вези (Уједињено Краљевство Велике Британије и Северне Ирске)

испуњено
	Погледати одговор на препоруку 132.76

	Област: Забрана дискриминације

	131.12. Размотрити појаву дискриминације као негативни однос заснован на   националној етничкој и верској припадостиили  инкриминисaњем  говора мржње (Пољска);

Испуњено


	У погледу инкриминације говора мржње Кривични законик инкриминира изазивање националне, расне и верске мржње и нетрпељивости у члану 317, наводећи: „ко изазива или распирује националну, расну или верску мржњу, или нетрпељивост међу народима или етничким заједницама које живе у Србији, казниће се затвором од шест месеци до пет година”. 

Кривичним закоником у члану 387 прописана је казна затвора од шест месеци до пет година за оне које на основу разлике у раси, боји коже, верској припадности,  националности, етничком пореклу или неком другом личном својству крше основна људска права и слободе зајамчена општеприхваћеним правилима међународног права и ратификованим међународним уговорима  од стране Србије

	
	
	Такође, Кривични законик предвиђа и следећа кривична дела: повреда равноправности, повреда права употребе језика и писма, повреда слободе изражавања националне или етничке припадности, повреда слободе исповедања вере и вршења верских обреда, повреда угледа због расне, верске, националне или друге припадности, изазивање националне, расне и верске мржње и нетрпељивости, организовање и подстицање на извршење геноцида и ратних злочина.  

У циљу санкционисања заговарања националне,  расне или верске мржње, изменама и допунама Кривичног законика РС уведен нови члан 54.а,  којим се уводи  посебна околност за одмеравање казне за кривично дело учињено из мржње. Ако је кривично дело учињено из мржње због припадности раси и вероисповести, националне или етничке припадности, пола, сексуалне оријентације или родног идентитета другог лица, ту околност суд ће ценити као отежавајућу околност, осим ако она није прописана као обележје кривичног дела.

Поред одредби Кривичног законика говор мржње је забрањен и Законом о забрани дискриминације,  који прописује у члану 11. да је забрањено изражавање идеја, информација и мишљења којима се подстиче дискриминација, мржња или насиље против лица или групе лица због њиховог личног својства, у јавним гласилима и другим публикацијама, на скуповима и местима доступним јавности, исписивањем и приказивањем порука или симбола и на други начин.
Изменама Кривичног законика Србија се сврстала у ред ретких земаља у Европи, а једина је земља у региону, које су предвиделе да ће бити кажњен затвором од 6 месеци до пет година свако ко угрози сигурност лица које обавља послове од јавног значаја у области информисања у вези са пословима које обавља. На овај начин је кривично правна заштита новинара формално изједначена са заштитом председника Републике, председника Владе, чланова Владе, судија Уставног суда, судија, јавних тужилаца, заменика јавног тужиоца, адвоката и полицијских службеника.  

	131.13. Проширити активности у циљу бољег решавања расних предрасуда, ксенофобије, говора мржње и других облика дискриминације,посебно против Рома, жена, особа са инвалидитетом и ЛГБТ заједнице (Италија);

испуњено
	Стратегијом превенције и заштите од дискриминације у Републици Србији и пратећим Акционим планом одређена је политика Владе Републике Србије до 2018. године у области превенције и заштите од дискриминације. То је први документ који на свеобухватан начин третира питање дискриминације. 

Стратегија препознаје девет осељивих друштвених група које су изложене повећаном ризику од дискриминације у различитим областима; по основу припадности националним мањинама; жене;  ЛГБТ особе;  особе са инвалидитетом; старије особе; деца; избеглице, интерно расељена лица и друге угрожене мигрантске групе;  на основу верске припадности и лица чије здравствено стање може бити основ дискриминације.

	
	
	Систематичност у праћењу реализације мера и активности  остварује се кроз рад Владиног Савета за праћење реализације Акционог плана за примену Стратегије превенције и заштите од дискриминације.

Савет је образован 13. августа  2015. године, са задатком да прати напредак у извршењу мера, спровођењу активности, поштовању предвиђених рокова и да благовремено  упозорава на изазове у извршењу мера у оквиру реализације Акционог плана за примену Стратегије. Савет има 14 чланова, представника државних органа, органа аутономне покрајине, локалне самоуправе, представника организација цивилног друштва и Регулаторног тела за електронске медије. 

Представници надлежног одбора Народне скупштине Србије, Заштитника грађана, Повереника за информације од јавног значаја и заштиту података о личности, као и Повереника за заштиту равноправности и Покрајинског омбудсмана, имају право да присуствују седницама Савета и да се на други начин укључе у његов рад. Савет по потреби може позивати представнике других тела, органа и организација да присуствују његовим седницама. 

У циљу успостављања континуитета у праћењу мера и активности предвиђених Акционим планом, као и ефикасније међусекторске сардање, у свим ресорима који су задужени за реализацију циљева из акционог плана именоване су контакт особе и њихови заменици.

Акциони план се прати кроз периодичне извештаје, и до сада је израђено пет периодична извештаја о реализацији Акционог плана , закључно са другим кварталом 2017. године.

У оквиру припрема за израду новог стратешког документа, с обзиром да је важење актуелне стратегије до 2018. године, у току је стручна анализа ефеката примене Акционог плана за примену Стратегије превенције и заштите од дискриминације за период од 2014. до 2018. године.

У области заштите Рома, националних мањина, жена, особа са инвалидитетом примењују се стратегије и акциони планови, којима се унапређује положај ових осетљивих друштвених група. 

Активности у циљу реализације препоруке се континуирано спроводе.

	131.14. Обезбедити адекватну заштиту свих грађана, укључујући и припаднике ЛГБТ заједница, омогућавањем окупљања ради јавног промовисања њихових људских права, као и идентификацијом и процесуирањем оних који су починили насиље против учесника мирних скупова (Сједињене Америчке Државе);

испуњено
	Министарство унутрашњих послова је у фебруару 2014. године донело Акциони план за унапређење рада и сарадње полиције са представницима и удружењима која се баве унапређењем положаја ЛГБТИ особа, у циљу развоја и унапређења рада полиције у заједници, посебно у делу развоја обуке, деловања и сарадње полицијских службеника са представницима удружења сексуално различитих особа. Акциони план је у потпуности реализован, а као најзначајније активности јесу именовање официра за везу са ЛГБТИ популацијом, израда Приручника за рад полиције са ЛГБТИ популацијом и обуке полицијских службеника.

Запослени у Министарству и полицији дужни су да једнако поступају према свима без обзира на њихову расну, полну или националну припадност, њихове различитости које проистичу из друштвеног порекла, рођења, вероисповести, политичког или другог уверења или опредељења, рода и родног идентитета, имовног стања, културе, језика, старости и психичког или физичког инвалидитета (члан 5. Закона о полицији).

Посебном тужилаштву за високотехнолошки криминал подносе се кривичне пријаве због кривичног дела Угрожавање сигурности из чл. 138 КЗ извршеног на штету припадника ЛГБТИ заједнице.

Посебно тужилаштво за високотехнолошки криминал у претходним годинама успоставило успешну сарадњу са припадницима ЛГБТИ заједнице и релевантним организацијама.

Представници ЛГБТИ заједнице и релевантних организација учествују у кривичном поступку у својству оштећених/сведока.

Служба за информисање оштећених лица и сведока при Вишем јавном тужилаштву у Београду почела је са радом 10.04.2014. године.

Републичко јавно тужилаштво је 2015. године закључило Меморандум о разумевању са Виктимолошком друштвом Србије које ће оштећенима и сведоцима пружати неопходну помоћ и подршку.

У организацији Мисије ОЕБС у Београду одржан низ специјализованих обука запослених у Служба за информисање оштећених лица и сведока, као и специјализоване обуке заменика виших јавних тужилаштава на тему подршке оштећенима и сведоцима.

Ове активности се континуирано спроводе.

	131.15. Предузети конкретне кораке у заштити ЛГБТ популације и њихове слободе окупљања и изражавања (Аустралија);
	[image: image31.png]



испуњено
	Погледати одговоре на препоруке: 132. 76 и 131.14


	131.16. Појачати напоре како би се ЛГБТзаједници омогућило да користи своје основне слободе изражавања,удруживања и мирног окупљања (Норвешка);

испуњено
	Погледати одговоре на препоруке  132.76 



	131.17. Ефикасно одговорити на дискриминацију и насиље над ЛГБТособама и обезбедити њихову сигурност током јавних догађаја, као што је Парада поноса у Београду (Аустрија);

испуњено
	Погледати одговоре на препоруке: 132.76, 133.6 и 131.14


	132.13. Предузети све неопходне мере за ригорозно и ефикасно спровођење антидискриминационог закона (Швајцарска);

испуњено
	Како би се закон ефикасно спроводио, обезбеђене су обуке за запослене у јавном сектору, цивилно друштво и локалне самоуправе. Ојачани су капацитети запослених у државној управи, полицији, судовима, тужилаштву  за поступање  према осетљивим друштвеним групама. 

Судови пружају заштиту од дискриминације по основу пола, сексуалне оријентације, Закона о забрани дискриминације, Закона о спречавању дискриминације особа са инвалидитетом, Закона о спречавању злостављања на раду.
Активности у циљу реализације препоруке се континуирано спроводе.

	132.14. Строго применити нови Закон о забрани дискриминације и усвојити свеобухватан закон о злочинима из мржње (Бразил);

испуњено
	Погледати одговор на препоруку 123.13

У циљу санкционисања заговарања националне, расне или верске мржње, изменама и допунама Кривичног законика РС уведен нови члан 54.а, којим се уводи  посебна околност за одмеравање казне за кривично дело учињено из мржње.  

Такође, Кривични законик предвиђа и следећа кривична дела Повреда равноправности чланом 128, Повреда права употребе језика и писма чланом 129, Повреда слободе изражавања националне или етничке припадности чланом 130, Повреда слободе исповедања вере и вршења верских обреда чланом 131, Повреда  повреда угледа због расне, верске, националне или друге припадности чланом 174, Изазивање националне, расне и верске мржње и нетрпељивости чланом 317, Организовање и подстицање на извршење геноцида и ратних злочина чланом 375 и Расна и друга дискриминација чланом 387. Наведена дела инкриминишу дискриминацију, нетолеранцију, подстрекивање на насиље, и садрже основе за инкриминацију злочина из мржње и говора мржње.
Активности у циљу реализације препоруке се континуирано спроводе.

	132.15. Спровести напоре у области борбе против дискриминације, и обезбедити Поверенику за заштиту равноправности сва неопходна средства да врши своје надлежности (Француска);

испуњено
	За рад независних државних органа за људска права обезбеђен је адекватан правни оквир, као и финансијска средства, како би се осигурало ефикасно и независно вршење њихових мандата и како би се ојачао легитимитет и кредибилитет њихових поступака. 



	
	
	Средства за рад независних државних органа, која се обезбеђујују у буџету Републике Србије, константно се увећавају. Независни државни органи су изузети од примене Закона о начину одређивања максималног броја запослених у јавном сектору.

Повереница за заштиту равноправности отворила је у Новом Пазару 20. мартa 2014. године своју прву регионалну канцеларију. Народна скуштина је у мaју 2015. године изабрала нову Повереницу за заштиту равноправности. Седиште службе Повереника за заштиту равноправности је 2016. године пресељено у већи простор у Београду.

	132.16.Наставити са спровођењем мера за унапређење пуне и ефективне једнакости у социјалним, економским и политичким областима (Куба);

испуњено
	У току је рад на Закону о изменама и допунама закона о социјалној заштити којим би требало постићи бољу таргетираност корисника новчане социјалне помоћи, уз повећање припадајућег износа за децу у породици као и предузимање мера за заштиту дугорочно незапослених лица, старијих и лица са инвалидитетом. 

Предузете су и бројне активности на развоју услуга у заједници. У циљу стварања финансијских могућности за развој социјалних услуга донета је Уредба о наменским трансферима (март 2016. године) која омогућава трансферисање средстава јединицама локалне самоуправе које су испод републичког просека развијености и које немају довољно средстава за развој услуга на својој територији. 

У циљу даљег развоја система социјалне заштите у Републици Србији биће донета Стратегија развоја система социјалне заштите у Републици Србији за период од 2018. до 2022. године. Такође ће бити донета и Стратегија деинституционализације и развоја услуга социјалне заштите у заједници за период од 2018. до 2022. године.

Такође, очекује се усвајање измена и допуна Закона о финансијској подршци породици са децом и то у што скоријем периоду.
Активности на унапређењу пуне и ефективне једнакости у социјалним, економским и политичким правима  се континуирано спроводе.

	132.17. Наставити напоре у борби против дискриминације на основу етничке припадности, родне и сексуалне оријентације (Естонија);

испуњено
	Стратегијом  за побољшање  положаја жена и унапређивање родне равноправности 2011-2015 утврђена је целовита и доследна политику државе са циљем елиминисања дискриминације жена, побољшања њиховог положаја, и интегрисања начела равноправности полова у све области деловања институција система као једног од чинилаца модернизације и демократизације друштва. Стратегијом су биле обухваћене области које се односе на учешћа жена у изради јавних политика, доношењу одлука, привреди, као и области образовања, здравља, сузбијања насиља над женама, као и питања присутности родних стереотипа у медијима.



	
	
	Новом Националном стратегијом за родну равноправност 2016-2020. и  Акционим планом за период 2016-2018 један од стратешких циљева усмерен је на повећање равноправности жена и мушкараца применом политика и мера једнаких могућности са циљем, између осталог,  унапређења положаја вишеструко дискриминисаних и рањивих група жена. 

Стратегијом превенције и заштите од дискриминације и пратећим акционим планом спроводе са акативности у циљу унапређења положаја особа различите сексуалне орјентације. 

У циљу борбе против дискриминације на основу етниче различитости спроводи се Акциони план за остваривање права националних мањина. Различитим медијским кампањама се у јавности подстиче развијање свести о култури различитости.

Очекује се усвајање Закона о родној равноправности. Нацрт закона је у фази представљања, а позитивно мишљење на садржај текста дало је више од 25 институција, независних органа и организација цивилног друштва. Закон ће  посебну пажњу посветити превенцији насиља над женама, као и  мерама за њихово економско оснаживање. 

Погледати  и одговоре на препоруке 131.13 и 132.18

Активности у циљу реализације препоруке се континуирано спроводе.

	132.25. Елиминисати расну сегрегацију у школама, тако да сва деца,без обзира на њихово етничко порекло, имају приступ образовању (Костарика);

испуњено
	Право на једнако образовање гарантовано је у Републици Србији Уставом и законима.

Законом о предшколском васпитању и образовању, као и Правилником о ближим условима за утврђивање приоритета за упис деце у предшколску установу предиђено је да деца из осетљивих група имају право приоритета при упису у предшколску установу. Похађање припремног предшколског  програма је бесплатно  за сву децу и финансирано из буџета Републике Србије. 
Стопа похађања основне школе код ромске деце порасла је последњих неколико година. Томе доприносе и мере афирмативне акције, које спроводи држава, којима се даје предност деци ромске националности за упис у школе, програми стипендија и менторства, којима се омогућава зафдржавање ученика у школама.

Усвојен је Правилник  о ближим критеријумима за препознавање облика дискриминације од стране запосленог, детета, ученика или трећег лица у установи образовања и васпитања. 


	
	
	Други правилници који уређују ову област: Правилник о стручно-педагошком надзору, Правилник о безбедности, Правилник о васпитно-дисциплинским мерама, Правилник о похваљивању и награђивању, Правилник о организовању екскурзија, Правилник о протоколу поступања у установи у одговору на насиље, злостављање и занемаривање и Правилник о дозволи за рад наставника, васпитача и стручних сарадника.
Стратегијом развоја образовања у Републици Србији до 2020. године планиран је потпуни обухват деце основним образовањем, а нарочито повећани обухват деце са села, ромске деце и деце са инвалидитетом и сметњама у развоју и смањивање њиховог осипања у току основне и средње школе.
Спроводе се међународни и национални пројекти и програми, који се односе на борбу против расизма и дискриминације, намењене ученицима, просветним радницима, локалним заједницама, и/или другим ресорним министарствима, ради стварања сигурнијег и подстицајнијег окружења за сву децу и упознавања већинског становништва с проблемима са којима се они суочавају. 

• Примена Општег и Посебног протокола за заштиту деце и ученика од насиља, злостављања и занемаривања, који се односе на превентивне активности и дефинисање процедура у заштити деце од насиља

• Индикатори облика дискриминације у образовним институцијама, који се односи на спровођења мера за решавање и праћење облика дискриминације у животу и раду школе

• Приручник ''Заштита деце ромске националности од дискриминације у образовању'', који је дистрибуиран свим основним школама

• Развој предмета Грађанско васпитање у основној и средњој школи и побољшање статуса предмета у свим разредима, где се садржај предмета, као и приручници за рад наставника и ученика припремају у сарадњи са стручњацима из Савета Европе задуженим за образовање, као и са најуспешнијим наставницима у целом региону

Подршка антидискриминативној образовној средини за децу ромске националности (тренинзи за директоре и стручне службе школа, радионице за ромске родитеље)

	
	
	Пројекат „'Подршка имплементацији регулативе у области антидискриминације у образовању”, у оквиру којег су до сада реализоване две консултативне радионице у Београду и Нишу, за  представнике школских управа, просветне инспекције, основних школа, локалне самоуправе, цивилног друштва, међународних организација и просветне саветнике. Прва радионица односила се на механизме реаговања и заштите од дискриминације, а друга  на проблеме сегрегације и мера за десегрегацију. На основу продуката, добијених на радионицама, у плану је израда три приручника за препознавање и реаговање на дискриминацију у образовању и васпитању. Приручници су намењени наставном кадру, родитељима и ученицима. Такође, део материјала са радионица који се бави процедурама и поступцима за препознавање и реаговање на дискриминацију у образовању и васпитању биће укључен у актуелну верзију Правилника кроз измене и допуне, а по усвајања новог Закона о основама система образовања и васпитања, што ће утицати на обавезност примене. Поред тога, у циљу унапређивања капацитета за примену Правилника, у плану је организовање сета обука за наставнике, просветне инспекторе, саветнике, директоре школа и школске управе
Активности у циљу реализације препоруке се континуирано спроводе


	132.26. Предузети позитивне мере за заштиту и унапређење права ЛГБТ особа и олакшати њихову интеграцију у друштво (Белгија);

испуњено
	Kроз програм „Унапређења система социјалне заштите за ЛГБТИ особе и њихове породице”, који реализује НВО Асоцијација „Дуга Шабац”, уз подршку Владе Србије и Савета Европе организоване су обуке за запослене у центрима за социјални за поступање према ЛГБТИ особама и члановима њихових породица. До сада је кроз основни акредитовани тренинг едуковано 1037 стручних радница и радника система социјалне заштите из 146 центара за социјални рад и 3 центра за породични смештај и усвојење. Напредне обуке је прошло још 300 стручњака у центрима за социјални рад. 

У Републичком заводу за социјалну заштиту акредитована су два програма обуке за рад са ЛГБТИ особама који су намењени стручним радницима запосленим у систему социјалне заштите. То су: 1. Смернице за рад са сексуалним мањинама у систему социјалне заштите (ДУГА) и 2. Напредни тренинг за рад са сексуалним и родним мањинама у систему социјалне заштите (ДУГА). Након ових тренинга често се успоставља и сарадња у конкретним случајевима а покренуте су и иницијативе за програме подршке родитељима ЛГБТИ особа.

Завршена је реализација двогодишњег пројекта „Стварање толеранције и разумевања према ЛГБТ популацији у српском друштву”, који је спроводила Канцеларија за људска и мањинска права, уз подршку Краљевине Норвешке. 


	
	
	Завршена је реализација двогодишњег пројекта „Стварање толеранције и разумевања према ЛГБТ популацији у српском друштву”, који је спроводила Канцеларија за људска и мањинска права, уз подршку Краљевине Норвешке. У оквиру наведеног пројекта спроведене су кампање за подизање свести јавности о проблемима са којима се суочавају ЛГБТ особе, обуке за новинаре о етичком извештавању о ЛГБТ популацији, оснажени капацитети центара за социјални рад, правосудних органа за адектватно поступање са ЛГБТ особама.

Такође, подржано је 28 пројеката и кампања организација цивилног друштва, у циљу превенције и подизања свести јавности, чиме је реализована и мера садржана у Акционом плану која предвиђа обезбеђивање делотворне превенције у циљу спречавања аката насиља и нетолеранције. У оквиру кампања, реализованa су  документарни филмови, видео спотови и видео клиовиа, емисије, низ стручних и медијских скупова, перформанса, радионица и обука. Активности подразумевају и сталну комуникацију са националним и локалним медијима, као и комуникацију на друштвеним мрежама у циљу подизања свести о правима ЛГБТИ особа и њихову лакшу интеграцију у заједницу. 

Активности у циљу реализације препоруке се континуирано спроводе.

	132.27. Увести политику борбе против дискриминације на основу сексуалне оријентације и родног идентитета који би гарантовао права ЛГБТ лица на слободу изражавања, удруживања и мирног окупљања (Француска);

испуњено
	Доношењем кровног стртешког документа у области антидискриминације- Стратегија превенције и заштите од дискриминације 2013- 2018. године, дефинисана је национална политика у погледу  унапређења положаја ЛГБТИ особа. Акциони план за спровођење овог докумнта дефинише конкретне мере, активности, одговорне носиоце и потребна средства за њихову рреализацију.

Пракса показује професионални напредак припадника полиције у погледу заштите ЛГБТИ особа од насиља, као и запослених у центрима за социјални рад који су адекватно обучени за поступање са ЛГБТИ особама и њиховим породицама.
Активности у циљу реализације препоруке се континуирано спроводе.

	132.28. Обезбедити ЛГБТ особама у Србији слободно и безбедно остваривање људских права, укључујући и основне слободе, као што су слобода изражавања и слобода окупљања и удруживања (Немачка);

испуњено
	Погледати одговор на препоруку 132.76

	132.29. Усвојити све неопходне мере за смањење предрасуда и дискриминације против ЛГБТ заједнице, и то кроз обуку полиције, тужилаца и судија с циљем да се ефикасно одговори на насиље над ЛГБТ активистима и обезбеди адекватна заштита ЛГБТ особа нарадном месту (Ирска);
	
у фази испуњавања
	Влада Републике Србије усвојила је у априлу 2013. године Стратегију полиције у заједници, коју прати Акциони план за 2015. и 2016. годину.  

Крајем 2014. године одржано је пет дводневних едукативних семинара на тему „Истополна оријентација и родни идентитет у раду полицијских службеника” које је похађало 130 полицијских службеника (криминалистичке полиције и полиције опште надлежности) из свих подручних полицијских управа, којима су након завршене обуке додељени сертификати, а Министарству унутрашњих послова – Управи полиције захвалница за развој успешне сарадње са ЛГБТ заједницама. Саставни део Програма стручног усавршавања полицијских службеника за 2015. годину је тема „Рад полиције са маргинализованим, мањинским и социјално рањивим групама”. Поред тога,Сектор унутрашње контроле полиције врши едукацију полицијских службеника у складу са Програмом стручног усавршавања у области заштите људских права и спречавања мучења, нечовечних или понижавајућих казни или поступака.

Кроз програм стручног усавршавања за све полицијске службенике МУП-а, за 2016. и 2017. годину реализује се обавезна теоријска настава о следећим тематским јединицама: Појам, препознавање и реаговање полиције на појавне облике дискриминације и Комисија за спровођење стандарда поступања у области превенције тортуре.

Обука на тему забране дискриминације се континуирано спроводи како за судеће судије тако и у оквиру почетне обуке током последњих пет година.

У оквиру почетне обуке на Правосудној академији постоји посебна тематска област посвећена стицању посебних знања носилаца правосудних функција, у области заштите од дискриминације, родне равноправности и насиља у породици.

Такође, у оквиру сталне обуке за носиоце правосудних функција организују се тематске обуке у редовним интервалима из области заштите од дискриминације, родне равноправности и насиља у породици.

Активности у циљу реализације препоруке се континуирано спроводе.

	132.30. Предузети даље кораке у заштити ЛГБТ популације од нетрпељивости, говора мржње, физичких напада; обезбедити бољу интеграцију ЛБГТ популације и промовисати толеранцију у том погледу (Чешка Република);

испуњено
	Погледати одговор на препоруку 132.26

	132.79. Потребно је наставити са напорима у борби против злочина из мржње, говора мржње иподстицања на мржњу, између осталог, и у политичком дискурсу. Такође треба уложити напоре у кривичном гоњењу чланова расистичких и ксенофобичних екстремистичких група и у борби против расних предрасуда и расне дискриминације у медијима (Тунис);

испуњено
	Погледати одговор на препоруку  132.77.

Право на подношење тужбе због употребе говора мржње у медијима  имају лица која су   лично повређено објављивањем информације као  и правна лице чијa делатност има за циљ заштиту људских права.

Министарство културе и информисања, ради остваривања јавног интереса у области јавног информисања, путем пројектног суфинансирања пружа подршку производњи медијских садржаја  у циљу заштите и развоја људских права  и демократије и спречавања сваког вида дискриминације.

Током 2016. године реализовани су пројекти: „ЛГБТИ разговори: Јачање заједнице”,  Оснаживање ЛГБТИ заједнице кроз информисање и Унапређење професионалних и етичких стандарда при извештавању о ЛГБТИ популацији. Пројекти су финансирани укупним износом од 1.800.000 динара.

У 2017. години подржан је пројекат „Побољшање информисања ЛГБТ популације и смањење социјалне дистанце према ЛГБТ популацији” износом од 500.000,00 динара.

Претходна два става неће остати, ово је само подсетник да убацимо једну општу реченицу у вези са финансирањем пројеката, а која се односи на више ресора.

У Министарству унутрашњих послова успостављена је методологија аналитичко - статистичког праћења безбедносно интересантних појава (физички и вербални напади и претње) које се тичу припадника ЛГБТИ популације. У склопу превентивних мера и активности које се спроводе у циљу унапређења безбедносне заштите маргинализованих, мањинских и социјално рањивих група, полицијски службеници кроз различите садржаје имају континуирану сарадњу са представницима удружења ЛГБТ популације („Геј стрејт алијанса”, „Лабрис”, „Квирија”, „Гејтен” и друге), као и са представницима других организација из цивилног сектора чије је програмско опредељење и деловање усмерено на заштиту људских права мањинских и лако рањивих друштвених група („Иницијатива младих за људска права”, „Civil right defence”).

У оквиру ИПА 2011 „Спровођење антидискриминационих политика” Канцеларија за људска и мањинска права Владе Републике Србије, у сарадњи са Повереником за заштиту равноправности, организовала је низ округлих столова о „графитима мржње”, како би се надлежним локалним органима скренула пажња на везе између злочина мржње, говора мржње и „графита мржње” као посебног вида говора мржње. Ове активности реализоване су у 11 градова и општина (Бор, Врање, Нови Пазар, Житиште, Ивањица, Јагодина, Косјерић, Лесковац, Лозница, Оџаци, Пријепоље). 

Канцеларија је у марту 2014. године реализовала две обуке за тренере полиције, у Врњачкој Бањи и Сремској Каменици, које је похађао 51 полицијски тренер из 30 јединица локалне самоуправе, као и начелница полицијске управе Ужице и представници Управе полиције, граничне полиције, саобраћајне полиције и Управе за стручно образовање, оспособљавање, усавршавање и науку.



	
	
	Као део активности финансираних од стране Делегације ЕУ у оквиру овог пројекта припремљен је и публикован приручник „Злочин мржње, говор мржње и графити мржње –  разумевање повезаности, одговори на претње”. 

Канцеларија за људска и мањинска права и Повереник за заштиту равноправности покренули су националну кампању промоције равноправности и толеранције и борбе против дискриминације под слоганом „Дискриминација није шала – причајмо о равноправности” и ”Исти, различити, равноправни.”

Циљ кампање био је подизање видљивости проблема дискриминације код опште популације и промоција постојећих механизама постизања равноправности и сузбијања дискриминације.
Законом о уџбеницима у члану 11. прописано је да уџбеник својим садржајем или обликом не сме да дискриминише или доведе у неравноправан положај групе и појединце или да подстиче на такво понашање у складу са законом којим се уређује забрана дискриминације. Организација за лезбејска људска права „Лабрис”, на основу квалитативне анализе 26 уџбеника који су били у употреби од 2013/14. школске године у средњим школама у Србији, идентификовала девет спорних уџбеника. 

Радна група Завода за унапређивање образовања и васпитања је прегледала наведене уџбенике (два за биологију, три за психологију и четири за медицинске наставне предмете) и за сваки од њих дала стручно мишљење. При прегледу уџбеника, радна група је истополну сексуалну оријентацију третирала као емотивну, романтичну и/или сексуалну привлачност према особама истог пола, како се у савременој литератури најчешће наводи. У свом раду руководила се информацијама званичних институација надлежних за ову тематику, као и резултатима добијеним различитим истраживањима у свету и код нас која су објављена и доступна. 

Завод за унапређивање образовања и васпитања је доставио мишљење да осам прегледаних уџбеника садрже недостаке због којих не би требало да буду даље у употреби, јер нису засновани на савременим достигнућима и актуелним подацима и без материјалних грешака, односно у складу са Стандардима квалитета уџбеника
Од 9 уџбеника, један је прошао процедуру прегледа рукописа применом Стандарда квалитета уџбеника. На основу тога, Завод за унапређивање образовања и васпитања је доставио мишљење да осам прегледаних уџбеника садрже недостаке због којих не би требало да буду даље у употреби, јер нису засновани на савременим достигнућима и актуелним подацима и без материјалних грешака, односно у складу са Стандардима квалитета уџбеника.


	
	
	Током 2016. године, одржана је обука „Интеркултурална комуникација и борба против дискриминације“ у организацији Канцеларије за људска и мањинска права Владе Републике Србије у сарадњи са Повереником за заштиту равноправности, Институтом за људска права Републике Аустрије (Ludvig Bolcman) и Канцеларије за националну мањину Републике Словеније, као и семинар „Злочини из мржње“ у организацији Правосудне академије у Београду, Канцеларије за људска и мањинска права Владе Републике Србије и Мисије ОЕБС у Србији, на којима су поред представника правосудних органа учествовала и по два полицијска службеника Министарства унутрашњих послова.

Полиција развија професионалне капацитете, компетенције и етику полицијских службеника за друштвено одговорно деловање полицијске службе, уз пуно поштовање људских и мањинских права и слобода и заштиту свих рањивих група (члан 27. Закона о полицији).

У области савременог стваралаштва подржан је пројекат ХАРТЕФАКТ фонда из Београда под називом „Шта је она крива није ништа она крива“; реч је о позоришној постави са 20 талентованих, младих глумица на сцени, који ће омогућити гледаоцима да сагледају болне друштвене околности које су се дуго развијале у нашој заједници, а чији окидач је долазак све већег броја азиланата у потрази за бољим животом, бежећи од насилних сукоба на Блиском истоку. (у 2015. години пројекат је подржан са 400.000,00 динара) http://www.heartefact.org/en/what-work/productions/

Такође, Српско-јеврејско певачко друштво из Београда низ година реализује пројекат под називом "Да се не заборави, Холокауст, да се никад не понови - музика пише сећања", против предрасуда, стереотипа, антисемитизма, расизма... За толеранцију и помирење.

Велики је број пројеката у култури који непосредано, или посредно, доприносе борби против расних предрасуда и расне дискриминације и јачају свест о припадности мултикултурној заједници. Неки од њих су: Војвођанске онлајн лекције мултикултурализма – „ВОЛЕМ“: језик – музике, Центра за развој друштва знања „хоризонт 21“, Нови Сад (150.000,00 динара), мјузикл "Једнакост различитих", Удружења грађана "Млади амбасадори" Ниш (100.000,00 динара), Промоција младих мањинских војвођанских песника у Србији, Центра за развој цивилног друштва, Зрењанин (200.000,00 динара) и тако даље

Поред ових, треба истаћи још један од пројеката који се већ традиционално реализује у Крагујевцу; реч је о Салону антиратне карикатуре, који се бави антиратним темама кроз призму људских права и критике нацизма и ксенофобије. МКИ у континуитету подржава реализацију овог пројекта, а сходно критеријумима којима се указује на значај уметности и културе у ширем друштвеном контексту.

Велики је број пројеката у култури који непосредано, или посредно, доприносе борби против расних предрасуда и расне дискриминације и јачају свест о припадности

Активности у циљу реализације препоруке се континуирано спроводе.

	132.80. Наставити са спровођењем  напора у борби против кривичних дела која сумотивисана расном или верском мржњом, као и против оних који подстичу такав злочин (Аргентина);

испуњено
	Погледати одговор на препоруку 131.12. 
Активности у циљу реализације препоруке се континуирано спроводе.

	Област:  Националне мањине

	132.88. Интензивирати дијалог са саветима разних националних мањина у Србији и њиховим организацијама (Шпанија):

испуњено
	Национални савети националних мањина су у пуној мери укључени у израду документа који се односе на унапређење њиховог положаја. 
Савет Владе за националне мањине је тело путем кога се на највишем нивоу води дијалог Владе са националним саветима националних мањина о питањима која су од интереса за припаднике националних мањина. Савет је у 2017. години предложио програм за доделу буџетских средстава из буџетског фонда за националне мањине, којим се предвиђено да информисање на језицима националних мањина буде приоритетна област за финансирање програма из буџета у 2017. години. 
Средства за финансирање рада националних савета обезбеђују се из буџета Републике Србије, буџета аутономне покрајине, буџета јединице локалне самоуправе, донација и осталих прихода. У буџету Републке Србије се за ову намену опредељују на годишњем нивоу средства у износу од око 250.000.000 динара, док су у буџету АП Војводине оредељена средства у износу од око 60 милиона динара.
Активности у циљу реализације препоруке се континуирано спроводе.

	132.89. Наставити са напорима који су спроводени  у борби против дискриминације над мањинама (Аргентина)

испуњено
	Акциони план за остваривање права националних мањина Влада Републике Србије усвојила је 3. марта 2016. године. Усвајањем овог АП Србија је заокружила своје стратешко опредељење унапређења институционалног и законодавног оквира у области људских и мањинских права. У изради Акционог плана у пуној мери су учествовали национални савети националних мањина. Овим АП је предвиђено веће учешће националних мањина у власти, употреби писма, права у области образовања, и културе.

Праћење реализације активности из Акционог плана за остваривање права националних мањина поверено је Савету за националне мањине.

Националном медијском кампањом „Заједно сви смо Србија”, која је започела у другој половини 2017. године презентује се се културна и језичка различитост  националних мањина које живе у Србији већинском становништу, слањем јасне поруке какву државу желимо да градимо.
Активности у циљу реализације препоруке се континуирано спроводе.

	132.90. Обезбедити ефикасну практичну примену стандарда загарантованих Уставом Србије у области мањинских права даљим усклађивањем закона, обезбеђивањем адекватне финансијске и управне подршке релевантним институцијама, спречавањем било којих облика дискриминације и предрасуда у друштву и медијима, као и предузимањем мера да се постигне уравнотеженији друштвено-економски развој међу регионима у земљи (Бугарска)

испуњено
	Република Србија испуњава обавезе које у области људских и мањинских права проистичу из међународних и регионалних уговора којима је приступила, а Устав прописује да су општеприхваћена правила међународног права и потврђени међународни уговори саставни део правног поретка Републике Србије и да се непосредно примењују.

Осим издвајања средстава за рад националних савета националних мањина, надлежни републички, покрајински и локални органи редовно издвајају финансијска средства за рад институција (установа, школа, цркава) које су од значаја за националне мањине, као и за пројекте који афирмишу културу и образовање националних мањина и информисање на језицима националних мањина.

Активности у циљу реализације препоруке се континуирано спроводе.

	132.91. Наставити са имплементацијом Оквирне конвенције за заштиту националних мањина и Закона о забрани дискриминације, посебно оних који се односе на злочине из мржње (Колумбија)

испуњено
	Полазећи од опредељења да је испуњење обавеза преузетих приступањем Оквирној конвенцији за заштиту националних мањина приоритет у мањинској политици која се спроводи у процесу изградње демократске државе засноване на владавини права, власти Републике Србије налазе Саветодавног комитета сматрају темељем за предузимање даљих мера и активности које су усмерене не само на доградњу високо оцењене законске регулативе у области заштите и унапређивања права националних мањина, већ и на доследну примену успостављеног законодавног и институционалног оквира.

Активности у циљу реализације препоруке се континуирано спроводе.

	132.99. Обезбедити наставу на мањинским језицима на нивоу основног образовања и унапредити знање и толеранцију у српском друштву у вези језика и културе других (Либија)

испуњено
	За припаднике мањина обезбеђено је образовање на 15 језика на сва три образовна нивоа, а наставом је у овој школској години обухваћено укупно преко 60.000 деце. У 42 локалне самоуправе у службеној употреби је 11 мањинских језика. Више од 18.000 сати месечно емитује се радио и телевизијског програма за припаднике мањина на 16 језика, а излази и више од 100 штампаних медија.

Активности у циљу реализације препоруке се континуирано спроводе.

	132.92. Предузети кораке да се Роми ефикасније интегришу у српско друштво (Канада);

испуњено
	Наша држава испуњава обавезе у оквиру преговарачког процеса за приступање Србије Европској унији, као и обавезе које је преузела у вези са спровођењем Оперативних закључака договорених на семинарима са Европском комисјом, почевши од 2011. године.

Претходни период обележило јачање институционалних капацитета на нивоу Владе, али и локалних самоуправа у области инклузије Рома/киња. 

Успостављањем Координационог тела Владе за инклузију Рома, не само да се  усаглашавају политике за инклузију Рома, већ се на оперативном нивоу прати њихово спровођење у пракси. 


	
	
	Спровођењем Стратегије за унапређивање положаја Рома до 2015. године успостављени су бројени резултати у области инклузије Рома, у образовању, здрваственој заштити, запошљавању, становању, решено је питање личних докумената, чиме је омогућен грађанима ромске националности приступ основним правима. Спровођење мера и активности прати се и кроз рад Савета Владе за унапређивање положаја Рома и спровођења Декаде укључивања Рома.

Усвајањем нове Стратегије за социјално укључивање Рома и Ромкиња у Републици Србији до 2025. године, са пратећим акционим планом настављен је континуитет Владе у области инклузије Рома.  У Стратегији и пратећем акионом плану дефинисане су мере и активности, одговорни реализатори и средства  за приоритетне области: становање, запошљавање, образовање, здравствена и социјална заштита, као и спречавање дискриминације.

Потпредседница Владе и министарка грађевинарства, саобраћаја и инфраструктуре овлашћена је да, у име Владе, координира рад државних органа, органа јединица локалне самоуправе, јавних предузећа и других облика организовања од стране Републике Србије и јединица локалне самоуправе, у пословима из њиховог делокруга у вези са унапређивањем положаја, као и потпуне укључености у друштвени, економски, културни и политички живот Рома и Ромкиња.

Активности у циљу реализације препоруке се континуирано спроводе.

	132.93. Предузети одговарајуће мере које би осигурале основна грађанска и политичка права Рома и обезбедиле доступност и приступачност регистрацији за сву децу без дискриминације (Бразил);

испуњено
	Чињеница рођена у матичне књиге уписује се, без обзира да ли се ради о детету чији су родитељи познати, непознати, детету без родитељског старања, усвојеном детету или детету чији су родитељи без докумената. 

Поред унапређеног нормативног оквира (Закон о матичним књигама,  измене Закона о републичким административним таксама и измене и допуне Закона о ванпарничном поступку), којим је на системски начин обезбеђено остваривање права у овој области личног статуса, решавању овог питања у значајној мери допринеле су активности у оквиру реализације Споразума између Заштитника грађана и ресорних министарстава уз подршку УН Високог комесаријата Уједињених нација за избеглице. Кроз овај споразуме је  успостављен је механизам сарадње државних органа, невладиног сектора и међународних организација, који је дао позитивне резултате и обезбедио унапређено остваривање права припадника ромске националне мањине на упис у матичну књигу рођених и остваривање права из личног статуса грађана.

Измене закона о ванпарничком поступку и спровођење споразума омогућиле су да се у периоду релевантном за овај извештај реши питање личних докумената за више од 25. 000 лица ромске националности.



	
	
	Највећи број захтева за накнадни  упис чињенице рођења у матичну књигу рођених примљен је у 2009. години – 9.573 и 2010. години – 7.996 захтева. У 2011. години број захтева износио је 774, у 2012. години 1.552, у 2013. години 784 захтева, у 2014. години 419 захтева за накнадни упис чињенице рођења у матичну књигу рођених, у 2015. години решено је 1.072 захтева за накнадни упис чињенице рођења у матичну књигу рођених и у 2016. години 1330 захтева у поступку накнадног уписа чињенице рођења у матичне књиге рођених, као и 2807 захтева у поступку обнове уписа чињенице рођења у матичне књиге рођених. Остали уписи у матичну књигу рођених у наведеним годинама извршени су у законском року за пријаву те чињенице. 

Такође, одређени број лица која чињеницу рођења нису могла да докажу у управном поступку, право на упис у матичну књигу рођених остварила су у складу са одредбама Закона о допунама Закона о ванпарничном поступку (утврђивање времена и места рођења). Према подацима добијеним од Министарства правде, у 2014. години решено је 149 предлога за утврђивање времена и места рођења, у 2015. години – 264, а у 2016. години - 291 предлог за утврђивање времена и места рођења.

У односу на број решених захтева који је наведен није могуће издвојити који се од тих уписа односе на припаднике ромске националне мањине, будући да је Уставом Републике Србије гарантована слобода изражавања националне припадности, као и да нико није дужан да се изјашњава о својој националној припадности, те се стога у матичну књигу рођених не уписује податак о националној припадности.

Такође, поред унапређеног нормативног оквира којим је на системски начин обезбеђено остваривање права у овој области личног статуса, решавање овог питања у значајној мери допринеле су активности у оквиру реализације Споразума о разумевању закљученог 2012. године између Министарства државне управе и локалне самоуправе, Заштитника грађана и Високог комесаријата Уједињених нација за избеглице – Представништво у Србији, на основу ког је остварена сарадња свих  надлежних државних органа, невладиног сектора и међународних организација, која за резултат има значајно унапређење остваривања права на упис у матичну књигу рођених, али и других права из личног статуса (као што су право на држављанство, право на лично име, личну карту, пријаву пребивалишта и др).

Овај споразум реализован је 31. децембра 2016. године са оценом свих учесника овог процеса да су све до сада постигнуте мере и активности у оквиру остварене сарадње свих релевантних субјеката, допринеле потпуном превазилажењу проблема у остваривању права на упис у матичну књигу рођених, као и других права из личног статуса.

Увођењем сервиса „Бебо добро дошла на свет” у априлу 2016. године, поједностављена је процедура уписа беба у МКР, пријава држављанства и пребивалишта, као и пријава на здртавствено осигурање електронским путем, док је беба још у породилишту.

Активности у циљу реализације препоруке се континуирано спроводе.

	132.94. Појачати мере које гарантују недискриминацију и унапређују услове за Роме у погледу реализације доброг образовања, адекватног становаа, као и приступа свим основним услуга (Либија);

испуњено
	Кроз имплементацију закона и стратешких документа, омогућено је бесплатно похађање предшколског програма и основног школовања, које је обавезно. 
У локалним самоуправама ради 181 педагошки асистент који доприноси укључивању  и постизању бољих резултата ромских ученика у образовању. Применом мера афирмативне акције (започето 2003. године) на факултете и високе школе уписано је 1.960 студента и 5.070 средњошколаца и установљен систем праћења редовности похађања и постигнућа ученика. У циљу наставка школовања за ученике уписане мерама афирмативне акције обезбеђују се и стипендије и систем менторства у средњим школама.

У области здравља, резултати рада 75 здравствених медијаторки довели су до великог помака у области здравствене заштите. Њихов рад у вези са здравственим просвећивањем Рома и Ромкиња је најуспешнија мера у јавним политикама предузетим након усвајања Стратегије за унапређивање положаја Рома 2009 – 2015. године

У области становања први пут је успостављена евиденција о броју и месту неформалних насеља у Србији што даје могућност да се средства плански усмеравају на решавање ових проблема. Према подацима општина у Србији је идентификовано 583 неформална/нелегална ромска насеља. Израђени су први урбанистички планови за  подстандардна ромских насеља у и детаљно развијено 13 модела за унапређење услова становања Рома. У ова насеља ће се у наредном периоду инфраструктурно улагати како би им се обезбедили бољи услови за живот. 
Законом о становању је прописано када, како и под којим условима се спроводи исељење лица из насеља, односно регулише се поступак исељења ових лица, њихова правна заштита у том поступку, као и могућност њиховог пресељења у одговарајући смештај, уколико немају у својини другу непокретност за становање нити средства да обезбеде други смештај. У овај закон уграђене су све обавезе које проистичу из потврђених међународних конвенција.

Поред социјалних станова као модела за решавање стамбених питања, реализује се и куповина сеоских домаћинстава. Исељавање из неформалних насеља врши се уз поштовања свих стандарда о људским правима и примену Закона о становању.

Роми/киње су препознати као теже запошљива друштвена група и према њима се примењују мере активне политике запошљавања, програми подстицања самозапошљавања,  запошљавања уз субвенције послодавцима у приватном сектору, и друго.

Успостављен је механизам наменских трансфера усвајањем Уредбе о наменским трансферима која омогућава финансијску подршку локалним самоуправама чији је степен развијености испод републичког просека за развој услуга у заједници као и оним локалним самоуправама, које развијају иновативне услуге и на чијој се територији  налазе установе у трансформацији.

	
	
	Министарство грађевинарства, саобраћаја и инфраструктуре спроводи  Програм унапређења услова становања Рома у подстандардним насељима (у даљем тексту: Програм) у Републици Србији, који се спроводи на основу Финансијског споразума између Републике Србије и Европске Уније за национални програм ИПА 2013.

Кроз Програм се спроводе активности изградње и/или унапређења комуналне инфраструктуре и стамбених објеката у под-стандардним насељима са већинским ромским становништвом, које се финансирају кроз грант шему у 13 изабраних општина (Уб, Свилајнац, Лебане, Чачак, Прокупље, Стара Пазова, Смедерево, Нови Пазар, Лозница, Кикинда, Опово, Бољевац и Ниш), које ће допринети побољшању услова становања у овим насељима. Поред ових активности, у оквиру Програма ће бити припремљена одговарајућа планска и техничка документација за спровођење грађевинских и инфраструктурних пројеката у циљу побољшање услова живота и становања  ромског становништва у још 20 општина кроз нове инвестиционе пројекте. Такође, један од циљева Програма је и јачање постојећих мобилних тимова, као и помоћ у стварању мобилних тимова у 20 нових јединица локалне самоуправе и њиховом успешном функционисању.

Активности у циљу реализације препоруке се континуирано спроводе.

	132.95. Спровести законске гаранције које би Ромима обезбедиле праведан  и једнак приступ становању,образовању, запошљавању и владиним услугама, као и заштиту од произвољних, присилних исељавања и расељавања из својихдомова или привремених боравака (Сједињене Америчке Државе);

испуњено

	Погледати одговор на препоруку 132.94

	132.96. Појачати мере у погледу интеграције грађана ромске националне мањине кроз образовни и систем социјалне заштите, између осталог,олакшавањем уписа у матичне књиге рођених омогућавањем регистрације са привременом адресом (Аустрија);

испуњено
	Погледати одговор на препоруку  132.93

МУП је реализовао низ пројеката, везаних за поштовање и заштиту људских права и унапређење рада полицијских службеника, укључујући пројекат „Инклузија Ромкиња и Рома у сектор безбедности Републике Србије – ка већој пролазности на основну полицијску обуку” који је покренула Полицијска асоцијација „Европски полицајци ромске националности” уз финансијску подршку Канцеларије за људска и мањинска права Владе Републике Србије. У оквиру тог пројекта, током 2016. године, организован је нови циклус промотивно-информативних трибина са радионицама за припаднике ромске националне мањине заинтересоване за упис на основну полицијску обуку на територији шест полицијских управа: Сремска Митровица, Београд, Смедерево, Нови Пазар, Прокупље и Врање.

Припадници ромске националности су током радионица информисани о обуци, начину конкурисања, селекцији кандидата, а кроз радионице и пробно тестирање пружена им је иомоћ у што успеишијем савладавању психо-теста са тестом општег информисања као и провера познавања српског језика. У Центру за основну полицијску обуку организује се допупска настава из српског језика за полазнике, припаднике националних мањина, који имају проблема са праћењем наставе.

Поводом конкурса за пријем у Центар за основну полицијску обуку за 2017. годину (од 1634 кандидага 42 су припадници националних мањина), а на иницијативу Полицијске асоцијације „Европски полицајци ромске националности”, у фебруару 2017. године реализоване су две радионице за припаднике ромске националне мањине, уз финансијску и логистичку подршку Мисија ОЕБС-а.


	
	
	Центар за основну полицијску обуку је припремио програм радионица и пројекцију ангажовања МУП-ових ресурса (исхрана и смештај). На радионицама је учествовало 39 кандидата следећих релевантних структура: (а) полна структура: 29 мушкараца и 10 жена; (б) национална структура: Бошњаци (1), Бугари(1), Горанци (2), Мађари (2), Македонци (1), Муслимани (1), Роми (23), Румуни (2), Словаци (5) и Чеси (1).

Такође, приликом конкурисања за пријем у Центар за основну полицијску обуку комплетан тестовни материјал за проверу психолошког статуса преведен је на седам језика: албански, мађарски, ромски, румунски, русински, словачки и украјински, тако да припадници националних мањина имају могућност да тај део квалификационог испита раде на свом матерњем језику.

Активности у циљу реализације препоруке се континуирано спроводе.

	132.97. Предузети ефикасне законске и административне мере како би се осигурала већа сигурност поседа за Роме, посебно за оне који живе у неформалним срединама (Немачка);

испуњено
	У идентификованим ромским насељима, којих је 583 на територији Републике Србије су започели инфраструктурни радови на изградњи водовода, каналикзацији. Израђени је Географско-информациони систем и први урбанистички планови. У ова насеља ће се убудуће инфраструктурно улагати.
Активности у циљу реализације препоруке се континуирано спроводе.

	132.5 Наставити са деловањем и спровођењем усвојених акционих планова у релевантним областима људских права, посебно у домену унапређења и заштите мањина и других угрожених група (Камбоџа)

испуњено
	Република Србија је усвојила низ акционих планова у области заштите људских права: Акциони план за поглавље 23: правосуђе и основна права, за остваривање права националних мањина, Акциони плана за примену стратегиеј за социјално укључивање Рома и Ромкиња у Републици Србији, Акциони план за примену Стратегије превенције и заштите од дискриминације, чија се реализација у коннтинуитету прати и извештава о реализованим активностима.
Активности у циљу реализације препоруке се континуирано спроводе.

	Област:  Правно невидљива лица

	132.8. Спровести неопходне мере, укључујући законодавне, како би се свим особамарођеним у Србији обезбедио приступ матичним књигама рођених без обзира на статус њихових родитеља (Мексико);

Испуњено
	Погледати одговор на препоруку 132.93.

	Област: Права детета

	131.6. Размислити о доношењу Нацрта закона о правима детета у што скоријем периоду  (Индонезија);

испуњено
	Постојећим законима и прописима гарантује се остваривање и заштита права детета, с тога министарство надлежно за породичну заштиту сматра да у актуелној ситуацији није неопходно доносити посебан Закон о правима детета.

	131.8. Усвојити Закон о омбудсману за права детета и унети експлицитну дефиницију кривичног дела продаје деце у Кривични законик (Пољска);
	
У фази испуњавања
	Савет Владе за права детета је извршио је анализу и допуну постојећег текста Нацрта Закона о Заштитнику права детета из 2008. године, и упутио иницијативу Влади за покретање поступка доношења Закона. Нацрт закона је у фази јавне расправе, како би се коментарима текст документа унапредио. 

Кључне улоге Заштитника права детета према наведеном Нацрту закона су промоција и заштита дечјих права, посебно деце из осетљивих друштвених група. Омбудсман за децу радиће и на превенцији у области заштите деце и иницирати нове законе у циљу унапређења положаја деце. Кроз ову институцију деци бити омогућено да свом заштитнику подносе притужбе о повреди њихових права и редовно са заштитником разговарају о питањима која су од важности за унапређење њихових права.

	131.23. Дати јасну дефиницију о продаји деце у Кривичном законику и обезбедити њену пуну примену кроз оштро кажњавање починиоца (Тајланд);

испуњено
	Иако Кривични Законик не садржи кривично дело под називом продаја деце истичемо да друга кривична дела инкриминишу продају деце. Поред кривичног дела трговина људима дефинисана су и кривична дела: трговина малолетним лицима ради усвојења; одузимање малолетног лица и промена породичног стања.

	131.25. Појачати мере за спречавање дечјег секс туризма и за борбу против дечје порнографије на интернету (Република Молдавија);

испуњено
	У циљу борбу против дечје порнографије, изменама Кривичног законика уведена је дефиниција дечје порнографије у правни систем и додати су нови ставови којима је инкриминисан и сам приступ дечијој порнографији.

Предметима порнографске садржине насталим искоришћавањем малолетног лица (дечија порнографија) сматра се сваки материјал који визуелно приказује малолетно лице које се бави стварним или симулираним сексуално експлицитним понашањем, као и свако приказивање полних органа детета у сексуалне сврхе.

У наредном периоду планира се јачање капацитета у виду повећања броја полицијских службеника који се баве борбом против злоупотребе деце у порнографске сврхе на интернету.
Активности у циљу реализације препоруке се континуирано спроводе.

	131.26. Што пре усвојити свеобухватан Нацрт закона о правима детета (Португал);
	


делимично испуњена
	Погледати одговор на препоруку 131.8

	131.27. Нацрт закона о правима детета би требало да забрањује физичко кажњавање деце у свим срединама (Португал);
	
У фази испуњавања
	Иако Породични закон прописује да родитељи не смеју подвргавати дете понижавајућим поступцима и казнама које вређају људско достојанство детета и дужни су да дете штите од таквих поступака других лица, започет је рад на измени регулативе које ће експлицитно забранити физичко кажњавање деце, као начин васпитања детета. 

У том смислу, министарство надлежно за породичну заштиту започело је рад на изради Нацрта закона о изменама и допунама Породичног закона, којим су предвиђене, између осталих, измене које се односе на увођење забране физичког кажњавања деце и употребе физичке силе као васпитног средства и допуне које се односе на заштиту деце од насиља у породици.

	131.28. Донети  неопходне законске мере како би се  забранило физичко кажњавање деце у свим околностима, укључујући у породици и другим срединама где се обезбеђује нега (Уругвај);
	
У фази испуњавања
	Погледати одговор на препоруку 131.27.

	131.29. Законом забранити физичко кажњавање деце, укључујући упородици (Аустрија);

	


У фази испуњавања
	Погледати одговор на препоруку 131.27.

	Област: Родна равноправност

	132.6. Наставити са оспособљавањем жена и особа са инвалидитетом. Обезбедити им већу улогу у друштву (Кувајт);

испуњено
	Погледати одговор на препоруке 132.20; 132.22; 132.23:132.4;132.82;132.83

У 2016. години према подацима Националне службе за запошљавње запослено је више 19,3% особа са инвалидитетом у односу на претходну годину, односно 5.860 са инвалидитетом, од чега  су 40,37% жене, a петоструко више у односу на 2009. годину.

У 2016. години извршена је процена ефеката и утицаја спровођења Закона о професионалној рехабилитацији и запошљавању особа са инвалидитетом.Током имплементације Закона дошло је до повећаног укључивања oсоба са инвалидитетом у мере активне политике запошљавања, повећано је њихово запошљавање са евиденције Националне службе за запошљавање и укупно, повећан је број новоснованих предузећа за професионалну рехабилитацију и запошљавање особа са инвалидитетом као посебних облика запошљавања, развијени су програми обука и повећан број носилаца послова професионалне рехабилитације особа са инвалидитетом, развијени су посебни пакети мера за особе са инвалидитетом почев од 2015. године.

Пружање подршке у запошљавању особа са инвалидитетом у НСЗ огледа се кроз подстицање запошљавања особа са инвалидитетом на отвореном тржишту рада, и то: подизањем њихове ефикасности у раду и учењу успостављањем механизама припреме и подршке на радном месту, унапређењем сарадње и подизањем свести послодаваца и свих партнера укључених у процес професионалне рехабилитације и запошљавања особа са инвалидитетом о значају запошљавања ове категирије незапослених лица. 

У раду са послодавцима, НСЗ спроводи информисање и саветовање о важећој законској регулативи из области рада и запошљавања, програмима намењеним подстицању запошљавања особа са инвалидитетом, као и другим питањима везаним за запошљавање особа са инвалидитетом.

Подстицање запошљавања особа са инвалидитетом се врши кроз одобравање субвенција за самозапошљавање, субвенција послодавцима за отварање нових радних места, субвенција зараде за особе са инвалидитетом без радног искуства, трошкова спровођења јавних радова и других мера активне политике запошљавања усмерених на подстицање запошљавања особа са инвалидитетом. Мере подршке обезбеђују се у случајевима када се особе са инвалидитетом запошљавају под посебним условима.

У 2016. години у мере професионалне реахабилитације укључено је 8.219 особа са инвалидитетом, односно за 68% више него у 2009. години.  

Тренутно је регистровано укупно 46 предузећа за професионалну рехабилитацију и запошљавање особа са инвалидитетом са важећом дозволом за рад, која запошљавају 1. 750 особа, од којих су 1. 177 особе са инвалидитетом.

	
	
	Праћење испуњавања обавезе запошљавања особа са инвалидитетом у надлежности је Пореске управе и спроводи се на основу поднетих Извештаја о извршењу обавезе запошљавања од стране послодаваца.

У јануару 2017. године ступио је на снагу измењени Правилник о начину праћења извршавања обавезе запошљавања особа са инвалидитетом и начину доказивања извршења те обавезе. Установљене измене треба да допринесу потпунијој примени, праћењу, контроли и анализи извршења обавезе запошљавања особа са инвалидитетом.
Свеобухватним изменама законодавног оквира започет је дуготрајни процес реформе образовања у Републици Србији који подразумева индивидуализацију  наставе и подучавање, афирмативне мере при упису у предшколску установу или школу, као и  обезбеђивање додатне подршке развоју услуга које подржавају образовање и  увођење педагошких асистената.  

Законом о основама система образовања и васпитања створени су услови да се кроз системску и институционализовну подршку омогући успешно укључивање сваког детета у процес образовања. Правилником о додатној образовној, здравственој и социјалној подршци детету и ученику формиране су интерресорне комисије у чијој је надлежности процена потреба за додатном подршком који на индивидуалном плану треба да обезбеди услове за развој, учење и равноправно учешће у животу заједнице.  Законом о уџбеницима и  другим наставним срествима прописано је да се за лица са сметњама у развоју и инвалидитетом уџбеници издају у складу са потребама ученика, како на српском, тако и на језицима националних мањина. За слепе и слабовиде ученике наставно средство може да се издаје на Брајевом писму, у електронској форми или форматима који су прилагођени за слепе и слабовиде.


	132.18. Наставити са спровођењем постојећег законодавства који се односи на родну равноправност, осигуравајући равноправан третман мушкараца и жена  и искорењивање стереотипа о женама (Литванија);

испуњено
	У складу са Правилником о садржају и начину достављања Плана мера за отклањање или ублажавање неравномерне заступљености полова и годишњег извештаја о његовом спровођењу,  надлежном Министарству рада је 2016. године достављено 428,  а до 31. марта 2017. године 409 планова и извештаја привредних субјеката. 

У 2015. години инспектори рада извршили су 3.157 надзора над применом Закона о равноправности полова и донели два решења о отклањању недостатака. Послодавцима је наложено да усвоје План мера за отклањање неравномерне заступљености полова као и да устроје евиденцију о полној структури запослених. 


	
	
	Инспекторату за рад је током 2015. године поднета једна представка по основу кршења Закон о равноправности полова. У 2016. години, инспектори рада су извршили 1.632 надзора над применом Закона о равноправности полова и том приликом нису утврдили неправилности. 

Због потребе усклађивања постојећег Закона о равноправности полова са прописима  и стандардима Европске уније, ради се на Нацрту закона о родној равноправности.

Активности у циљу реализације препоруке се континуирано спроводе.

	132.19. Наставити напоре у циљу постизања равноправности полова (Грчка);

испуњено

	Погледати одговор на препоруке 132.20; 132.22; 132.23:132.4;132.82;132.83

	132.20. Наставити даљу реализацију Акционог плана за имплементацију Националне стратегија за побољшање положаја жена и унапређивање родне равноправности (Јерменија);

испуњено
	Налази Евалуације Акционог плана за примену Националне стратегије за побољшање положаја жена и унапређивање родне равноправности у периоду од 2010. до 2015. године указују да је учињен известан напредак у наведеним областима, нарочито у погледу унапређења законског оквира у области равноправног учешћа жена и мушкараца у политичком животу, антидискриминације, рада и запошљавања, затим успостављања институционалних механизама родне равноправности, унапређивања родно осетљиве статистике и повећане видљивости проблематике насиља над женама. Потврђено је да су одабране стратешке области и циљане интервенције биле релевантне, али да неке области треба да буду проширене или другачије дефинисане. 

Влада РС усвојила је Националну стратегију за родну равноправност за период од 2016-2020 са Акционим планом 2016-2018 у фебруару 2016. године. Стратегија садржи три основна циља: 1) промена родних образаца и унапређивање културе родне равноправности; 2) повећање равноправности жена и мушкараца применом политика и мера једнаких могућности и 3) системско увођење родне перспективе у доношење, спровођење и праћење јавних политика.

Израђен је први извештај о примени Националне стратегије за родну равноправност и пратећег акционог плана.

Активности у циљу реализације препоруке се континуирано спроводе.

	132.21. Предузети неопходне мере како би се обезбедио једнак третман, и размотрити опције које пружају подршку искорењивању стереотипа о женама из руралних подручија (Република Кореја);

испуњено
	На основу Правилника о подстицајима за унапређење економских активности на селу кроз подршку непољопривредним активностима, од 2014. до 2016. године Министарство пољопривреде и заштите животне средине исплатило око 60 милиона динара субвенција, за 144 жена, које су имале предност јер су биле подносиоци конкурсне документације као носиоци пољопривредног газдинства. 

Стратегија пољопривреде и руралног развоја Републике Србије за период 2014-2024  даје приказ стања родне равноправности у руралним подручјима и то у домену економског учешћа у руралној популацији. 

У Предлогу националног програма руралног развоја Републике Србије за период 2015−2020. године, у оквиру предвиђених мера у критеријумима селекције, предност се даје предузетницама, односно женама носитељкама пољопривредног газдинства. 

Министарство надлежно за рад и запошљавање је у новембру 2016. године расписало Конкурс за подршку пројектима економског оснаживања жена у оквиру кога је одабрано 12 пројеката међу којима су и пројекти намењени производњи органске хране. Укупна вредност ових пројеката је три милиона динара а спроведени су током прве половине 2017. године.

По први пут у 2017. години примењују се мере кредитне подршке уз повољнију каматну стопу од 1 % које се дају женама,  власницама пољопривредног газдинства. Такође, жене чланице пољопривредног газдинстава ће у овој години, по први пут имати плаћено породиљско одсуство. Наставља се и реформа катастра како би се омоћило праћење уписа имовине власника оба пола у катастар.

Додатна мера економском оснаживању жена реализује се и кроз могућност да супружници приликом заједничке куповине непокретности своја права на непокретност упишу по најнижој такси. Циљ мере је да се повећа број жена уписаних у катастар, заштите имовинска права жена над заједничком имовином и на тај начин допринесе њиховој равноправности и економском оснаживању.
Активности у циљу реализације препоруке се континуирано спроводе.

	132.22. Формулисати системски приступ према искорењивању стереотипао женама у друштву који би створио климу нулте толеранције у односу на насиље према жена (Словенија);

испуњено
	Координационо тело за родну равноправност у оквиру редовних активности учествује и подржава пројекте, кампање и иницијативе које за циљ имају унапређење родне равноправности и превазилажење родних стереотипа и предрасуда у Србији.


	
	
	Кључни примери за то су: кампања „16 дана активизма против насиља над женама”, пројекат „ОНАснаживање” – подршка економском оснаживању жена које су претпреле насиље; учешће на регионалним конференцијама о женском предузетништву и подршка годишњој додели награде „Цвет успеха за жену змаја” у организацији Удружења пословних жена  и сл. 

Министарство просвете, науке и технолошког развоја имплементирала пројекат ,,Превенција родно заснованог насиља” са циљем сензибилисања запослених у образовно-васпитним установама о насиљу заснованом на родним улогама, реаговању као и оснаживања свих на реаговање у случајевима родно заснованог насиља (породичног и сексуалног насиља) и дискриминације.

Активности у циљу реализације препоруке се континуирано спроводе.

	132.23. Предузети додатне мере ради отклањања дискриминаторних стереотипа о половима (Република Молдавија);

испуњено
	Министарство културе и информисања пружа подршку изради  медијских садржаја у циљу заштите и развоја људских права и демократије. За пројекте који се експлицитно баве родном равноправношћу се на годишњем нивоу издвоји око 2.000.000 РСД, док се на посредан начин издвоји и више средстава путем пружања подршке женским ауторима и уметницама. 

Кроз пројекат ИПА Јачање медијске слободе  урађен је и Извештај о стању родне равноправности и положаја жене у медијима који ће бити полазни документ за радну грyпу за израду будуће стратегије развоја система јавног информисања.

Завод за проучавање културног развитка је током новембра и децембра 2015. године спровео анкетно истраживање Културне навике, потребе и ставови грађана Србије на националном узорку од 1.565 испитаника. Резултати истраживања су показали да су ставови грађана углавном позитивно оријентисани ка родној равноправности. Грађани су најнаклоњени родној равноправности у области образовања и економије, а најмање верују у равноправност која се тиче политичког учешћа и одлучивања.

Покрајински секретаријат за социјалну политику, демографију и равноправност полова и кроз публикацију ,,Женски роковник”, једном годишње промовише жене у различитим областима.
Активности у циљу реализације препоруке се континуирано спроводе.

	132.24. Унапредити напоре како би се позитивно утицало на учешће жена у области економије, образовања и здравства (Азербејџан);
	[image: image69.png]



испуњено
	Координационо тело за родну равноправност континуирано предузима бројне напоре како би позитивно утицало на учешће жена у области економије, образовања и здравства. Између осталих, иницирало је  и реализује у сарадњи са Националном алијансом за локални економски развој  и  Етно- мрежом  Србије  пројекат „Доносимо посао за 1000 жена у руралним подручјима”.  


	
	
	Такође, подржало је реализацију иницијативе  Inspiring girls, која је потекла из Велике Британије, усмерену на промену родних стереотипа о мушким и женским половима и оснаживања девојчица да се образују и укључују у рад у сектору информационих технологија.

Координационо тело редовно подржава реализацију пројекта Удружења пословних жена Србије за доделу награда Цвет успеха за жену змаја за најуспешније предузетнице у Србији. Учешћем на бројним конференцијама које се баве овим питањима редовно преноси поруке да жене могу и треба да мењају Србију, као што је била конференција „Утицајне жене – могу ли жене да мењају Србију.” Активности промене свести укључују и медијске кампање усмерене на едукацију и подршку женама, као што је на пример била кампања усмерена на превенцију рака дојке.

Активности у циљу реализације препоруке се континуирано спроводе.

	132.82. Обезбедити једнаку заступљеност жена у државним и локалним администрацијама (Литванија);

у фази     испуњавања
	Република Србија има развијен законски оквир којим је утврђено начело једнаких могућности и доступности радних места за оба пола. При запошљавању у државне органе јединица локалне самоуправе  и органе аутономних покрајина води  се рачуна о томе да национални састав, заступљеност полова и број особа са инвалидитетом одсликава у највећој могућој мери структуру становништа, а такође предвиђени су једнаке могућности  за напредовање и награђивање.  
Новим законским решењима у Закону о родној равноправности је предвиђено увођење квота које ће обезбедити минимум 40 одсто жена у управљачким и надзорним телима за образовање, науку, културу, информисање и спорт, као и у међународним организацијама.
Активности у циљу реализације препоруке се континуирано спроводе.

	132.83. Осигурати мушкарцима и женема једнак третман, што подразумева једнаке плате за исти рад (Украјина);

испуњено
	Чланом 104 .ст. 1-2. Закона о раду утврђено је да запослени има право на одговарајућу зараду, која се утврђује у складу са законом, општим актом и уговором о раду. Запосленима се гарантује једнака зарада за исти рад или исте вредности који остварују код послодавца. Одредбама Закона о раду је обезбеђено да запослена жена и мушкарац имају једнаку зараду за једнак рад.

Законом о државним службеницима који се примењује на запослене у државним органима, у члану 13. предвиђено је да сваки државни службеник има право на плату, накнаде и друга примања према закону којим се уређују плате у државним органима, а чл. 10. и 11. истог закона је предвиђена једнака могућност  за напредовање и награђивање. 



	
	
	Закон о запосленима у аутономним покрајинама и јединицама локалне самоуправе који се примењује у органима јединица локалне самоуправе  и аутономних покрајина, у члану 27. прописује да сваки службеник има право на плату, накнаде и друга примања према закону којим се уређују плате у аутономној покрајини и јединици локалне самоуправе, а чланом 20. истог закона предвиђено је да службеник има право да напредује у служби стицањем вишег звања утврђеног овим законом и стицањем вишег платног разреда утврђених законом којим се уређују плате запослених у аутономним покрајинама и јединицама локлане самоуправе. 

Плате запослених у јавном сектору уређене су Законом о систему плата запослених у јавном сектору, Законом о платама државних службеника и намештеника, Законом о платама у државним органима и јавним службама, којима се уређују плате, накнаде и друга примања запослених у јавном сектору. Плата се састоји од основне плате и увећане плате и садржи на месечном нивоу и порез и доприносе који се плаћају из плате. Основна плата одређује се множењем основице за обрачун и исплату плате, која је јединствена за све запослене, са коефицијентом, при чему се ови коефицијенти утврђују на исти начин за све запослене у јавном сектору, независно од тога који су пол.

Активности у циљу реализације препоруке се континуирано спроводе.

	Област: Особе са инвалидитетом

	132.86. Консолидовати уставни и законодавни оквир у циљу спречавања дискриминације особа са инвалидитетом (Ирак);

испуњено
	Изменама и допунама Закона о спречавању дискриминације особа са инвалидитетом  које су извршене у 2015. години, особама са инвалидитетом омогућена је употреба печата који садржи податке о личном идентитету или са угравираним потписом.

У марту 2015. године. усвојени су  Закон о употреби знаковног језика и Закон о кретању уз помоћ пса водича.

Министарство здравља је  у октобру 2015. године донело Правилник о ближим условима и начину коришћења објеката у јавној употреби у области здравствене заштите до стране особе која се креће уз помоћ пса водича.
Министарство грађевинарства, саобраћаја и инфраструктуре, на предлог Тима за социјално укључивање и смањење сиромаштва покренуло је Пројекат за повећање приступачности јавних објеката особама са инвалидитетом и ограниченим кретањем, који се финансира из нераспоређених средстава ИПА 2013. 
У току је прва фаза Пројекта, која обухвата мапирање приоритетних радова и израду техничке документације у угроженим општинама  III и IV нивоа развијености.

Након завршетка мапирања и израде потребне документације, следи друга фаза реализације Пројекта, која обухвата извођење неопходних грађевинских радова на јавним објектима, на територијама изабраних општина III и IV нивоа развијености, која ће бити финансирана из средстава ИПА 2016. 

Пројектом ће бити омогућена реконструкција објеката попут школа, центара за социјални рад, домова здравља, служби за запошљавање и других. Реконструкција објеката ће се реализовати кроз израду приступних рампи, инсталирање лифтова, преуређење тоалета, улаза, пролаза и слично. Предвиђено је да се радови спроведу у најмање 30 општина и на најмање 90 објеката.
Активности у циљу реализације препоруке се континуирано спроводе.

	132.87. Уклонити препреке који ометају свој деци са инвалидитетом ефикасан приступ образовању (Мексико);

испуњено
	На нивоу сваке предшколске установе, основне и средње школе формиран је Стручни тим за инклузивно образовање чији је задатак развијање и унапређивање инклузивне климе, политике и праксе на нивоу установе. 


	
	
	На локалном нивоу успостављене су међуресорне комисије за процену потреба за додатнoм образовном, здравственом и социјалном подршком детету. Законом о основама система образовања и васпитања је изричито  прописано  да се у остваривању општих принципа система образовања и васпитања посебна пажња посвећује „могућности да деца, ученици и одрасли са сметњама у развоју и са инвалидитетом, без обзира на сопствене материјалне услове имају приступ свим нивоима образовања у установама, а лица смештена у установе социјалне заштите, болесна деца, ученици и одрасли остварују право на образовање за време смештаја у установи и током болничког и кућног лечења”, као и „смањењу стопе осипања из система образовања и васпитања, посебно особа из социјално угрожених категорија становништва и неразвијених подручја, особа са сметњама у развоју и инвалидитетом и других особа са специфичним тешкоћама у учењу и подршци њиховом поновном укључењу у систем, у складу са принципима инклузивног образовања.”
Такође, деца са сметњама у развоју и инвалидитетом имају право на употребу знаковног језика или посебног писма, као и друга техничка решења која се могу користити када се образовни процес изводи на знаковном језику и помоћу средстава тог језика. 

Новим Законом о уџбеницима прописано је да ученици са инвалидитетом користе уџбеник чији је формат прилагођен њиховим потребама и дефинисано је наставно помагало као наставно средство које се користи у образовно-васпитном раду са децом са инвалидитетом.

Према Закону о средњем образовању и васпитању  средњoшколско образовање је бесплатно и није обавезно, а предвиђена је и могућност организовања наставе на даљину. 

Усвојен је Правилник  о ближим критеријумима за препознавање облика дискриминације од стране запосленог, детета, ученика или трећег лица у установи образовања и васпитања. 

Стратегија развој образовања у Републици Србији до 2020. године   планира потпуни обухват деце основним образовањем, а нарочито повећани обухват деце са села, ромске деце и деце са инвалидитетом и сметњама у развоју и смањивање њиховог осипања у току основне и средње школе.

Министарство просвете, науке и технолошког развоја и Канцеларија УНИЦЕФ-а за Србију подржали су пројекат „Инфо-линија за родитеље – подршка инклузивном образовању”. Телефонски број 0800100121, активан је радним данима од 12:00 до 19:00 часова.

Активности у циљу реализације препоруке се континуирано спроводе.


	Област:  Старија лица

	132.84. Наставити са напорима да се задовоље потребе старијих особа и побољша квалитет њиховог живота по питању становања и транспорта (Кувајт);

испуњено
	Законом о социјалној заштити, у циљу подизања квалитета услуга социјалне заштите, уведено је лиценцирање организација социјалне заштите. Овим Законом дата могућност да на својој територији и из својих буџета издвајају средства за иновативне услуге, што неке од њих користе за пружање услуге „социјалног становања у заштићеним условима” и путем изградње станова решавају стамбено питање појединих корисника социјалних услуга између осталих и старим лицима. Становницима социјалних станова који су у статусу социјалне угрожености омогућено је и плаћање умањених рачуна за комуналне услуге. Подаци о обиму и врсти субвенција за трошкове становања које издвајају поједине локалне самоуправе нису систематизовани.

Правилником о ближим условима и стандардима за пружање услуга социјалне заштите прописни су стандарди за већину услуга социјалне заштите. 

Дошло до повећања капацитета (отварањем приватних домова), хуманизација услова у домовима у смислу поштовања основних људских права корисника (већи комфор, унапређене и стандардизоване услуге), јачање улоге и значаја рехабилитације (више услуга рехабилитације), као и свих врста дневних активности корисника (више програмираних и слободних активности), напредовање процеса деинституционалитације (развијање низа услуга за старије људе у окружењу и јачање контакта са околином дома).

По градској Одлуци о социјалној заштити грађана, Београд за сиромашне старије који примају сталну новчану помоћ обезбеђује повећање тог износа за нешто мање од 1/5, има бесплатне услуге јавног превоза за старије (65+) и неке друге услуге у Граду: коришћење библиотека, смањене цене улазница за неке манифестације и слично. Финансирање народних кухиња је обезбеђено у Београду као и свим већим урбаним центрима Републике.

Ради побољшања приступа превасходно социо-здравственим услугама Геронтолошки центар за старе у Београду је почетком 2011, основао посебан Инфо-Центар за пружање информација старијима из Београда и целе Србије, из области социјалне заштите, здравствене заштите, пензијско-инвалидског осигурања, културе, образовања, банкарских услуга, услугама које се пружају на нивоу локалне самоуправе, комуналних и других служби, саветодавни рад, подршке у кризним ситуацијама итд. Активности у циљу реализације препоруке се континуирано спроводе.


	Област: Мигранти, избеглице и интерно расељена лица

	132.100. Заштити права имиграната, предузети активне мере за заштитуправа страних радника, и промовисати хармонију међу свим етничким групама (Кина);

испуњено
	Законом о азилу прописано је да је у поступку одобравања азила у Републици Србији забрањена дискриминација по било ком основу, а нарочито по основу расе, боје, пола, националне припадности, друштвеног порекла или сличног статуса, рођења, вероисповести, политичког или другог убеђења, имовног стања, културе, језика, старости или интелектуалног, сензорног односно физичког инвалидитета (члан 7). 
Лице које тражи азил саслушава се од стране особе истог пола, односно обезбеђује се преводилац или тумач истог пола, осим када то није могуће или је скопчано са несразмерним тешкоћама за орган који води поступак азила (члан 14).  Води се рачуна о специфичној ситуацији лица са посебним потребама која траже азил, као што су малолетници, лица потпуно или делимично лишена пословне способности, деца одвојена од родитеља или старатеља, особе са инвалидитетом, старе особе, труднице, самохрани родитељи са малолетном децом и лица која су била изложена мучењу, силовању или другим тешким облицима психолошког, физичког или сексуалног насиља (члан 15).  

Усвојен је Закон о запошљавању странаца  којим се уређују услови и поступак за запошљавање странаца у Републици Србији и друга питања од значаја за запошљавање и рад странаца у Републици Србији. Странац који се запошљава у Републици Србији у складу са овим законом, има једнака права и обавезе у погледу рада, запошљавања и самозапошљавања као и домаћи држављанин, уколико су испуњени услови прописани законом.
Активности у циљу реализације препоруке се континуирано спроводе.

	132.101. Наставити напоре ка решавању изазова избеглица иинтерно расељерних лица у земљи (Азербејџан);

испуњено
	Република Србија је једина држава у Европи, која се у 21. веку сусреће са проблемом дуготрајног интерног расељења. Тренутно је у Републици Србији настањено 203.140 интерно расељених лица и око 17.000 интерно-интерно расељених унутар КиМ. Одрживи услови за повратак ИРЛ на КиМ ни након 18 година нису обезбеђени. 

Према подацима УНХЦР на КиМ се од 1999. године вратило око 12.145 интерно расељених лица, што је мање од 5%. Сигуран и слободан повратак свих интерно расељених на Косово и Метохију је наглашен и у резолуцији СБ УН 1244 (1999). 


	
	
	Према подацима УНХЦР на КиМ се од 1999. године вратило око 12.145 интерно расељених лица, што је мање од 5%. Сигуран и слободан повратак свих интерно расељених на Косово и Метохију је наглашен и у резолуцији СБ УН 1244 (1999). 

Став Рeпублике Србије је да интерно расељеним лицима, у склопу проналажења трајних решења, треба бити омогућен равноправан избор између локалне интеграције и одрживог повратка, што представља одговорност међународног присуства и ПИС на КиМ. Главне препреке одрживом повратку представљају: безбедносна ситуација; недостатак адекватног и ефикасног механизма за заштиту и приступ правима; нерешено питање повратка имовине и немогућност коришћења уништене, узурпиране стамбене и пољопривредне имовине; недовољно фондова за реконструкцију или изградњу кућа повратницима; отежани приступ јавним службама и могућност употребе матерњег језика;одсуство економских могућности које би подржале повратак; компликоване процедуре повратка. У контексту остваривања основних људских права, укључујући право на слободно уживање имовине и права из радног односа, сматрамо да је неопходно обезбедити могућност избора за сва ИРЛ са КиМ, без обзира да ли ће се одлучити за повратак на КиМ или интеграцију у месту расељења изван КиМ.

Комесаријат за избеглице и миграције, из буџета Србије и у сарадњи са међународним агенцијама и организацијама, владама појединих земаља и локалним самоуправама, реализује програме трајних решења стамбених потреба избеглица, кроз доделу грађевинског материјала за завршетак започете градње или адаптацију неусловних објеката у власништву, откуп сеоских кућа са окућницом, доделу монтажних кућа, изградњу стамбених јединица које се додељују у закуп са могућноћшу откупа, кроз социјално становање у заштићеним условима. Пружа се и помоћ за економско оснаживање породица.

Зaкoн o aзилу и Зaкoн o упрaвљaњу мигрaциjaмa прeдвиђajу дa Рeпубликa Србиja, у oквиру свojих мoгућнoсти, oбeзбeди услoвe зa укључивaњe избeглицa у друштвeни, културни и приврeдни живoт. Прeмa Зaкoну o упрaвљaњу мигрaциjaмa, jeднa oд нaдлeжнoсти Кoмeсaриjaтa зa избeглицe и мигрaциje je спрoвoђeњe мeрa зa интeгрaциjу лицa кojимa je дoдeљeн избeглички стaтус.
Дa би сe интeгрaциja oвих лицa успeшнo спрoвoдилa, Влада је, на предлог Комесаријата, у јулу 2015. године донела Уредбу о мерилима за утврђивање приоритета за смештај лица којима је признато право на уточиште или додељена супсидијарна заштита и условима коришћења стамбеног простора за привремени смештај. На основу ове Уредбе, смештај је до сада затражило и добило 8 породица.


	
	
	Такође, у децембру 2016. године усвојена је Уредба о начину укључивања ових лица у друштвени, културни и привредни живот Републике Србије, чијим је доношењем омогућен правни основ за спровођење програма интеграције. Комесаријат је израдио Програм интеграције за лица којима је одобрен неки вид заштите у Републици Србији (уточиште или супсидијарна заштита).

Такође, у центрима за азил и прихватним центрима свим лицима се обезбеђује правна и  психо-социјална помоћ, а и доступне су им информације и приступ институцијама и организацијама које су непосредно укључење у активности сузбијањa насиља. Током претходне две године међународне и организације цивилног друштва спроводиле су низ обука које су у одређеном сегменту обухватале и тематику међународних стандарда заштите приликом поступања према женама жртвама насиља у породици међу мигрантском популацијом. Такође, одређене ОЦД су обезбеђивале и смештај и психосоцијалну помоћ идентификованим потенцијалним жртвама родно заснованог насиља.

Комесаријат за избеглице и миграције, из буџета Србије и у сарадњи са међународним агенцијама и организацијама, владама појединих земаља и локалним самоуправама, реализује програме трајних решења стамбених потреба избеглица, кроз доделу грађевинског материјала за завршетак започете градње или адаптацију неусловних објеката у власништву, откуп сеоских кућа са окућницом, доделу монтажних кућа, изградњу стамбених јединица које се додељују у закуп са могућноћшу откупа, кроз социјално становање у заштићеним условима. Пружа се и помоћ за економско оснаживање породица.

Иако се број избеглица смањује првенствено услед њихове интеграције у Републици Србији, на територији Србије данас борави 27.802 избеглица и преко 203.140 интерно расељених лица.

Комесаријат за избеглице и миграције дуги низ година спроводи активности у циљу трајног решавања стамбеног питања избеглих и интерно расељених лица која већ годинама бораве у колективним центрима.  
Пројекти намењени затварању колективних центара финансирани су из средстава ЕУ – ИПА 2012 „Подршка побољшању услова живота присилних миграната и затварњу колективних центара”, као и других донатора, спроводе се у сарадњи са имплемент партнерима (УНХЦР, АСБ, ДРЦ, Хелп и ИОМ).
За сва лица која су била смештена у колективним центрима су обезбеђена трајна стамбена решења.



	
	
	Регионални стамбени програм је заједнички вишегодишњи програм четири земље – Босне и Херцеговине, Републике Хрватске, Црне Горе и Републике Србије,  који има за циљ да обезбеди трајна стамбена решења за 16.780 породица (45.000 појединаца) у Србији. Регионални стамбени програм је интегрални део Сарајевског процеса. Регионални програм се финансира из поверилачког фонда којим управља Банка за развој Савета Европе (ЦЕБ) и спроводи се у складу са процедурама које су одобрене од стране ЦЕБ-а и донатора. Спровођење активности предвиђених Регионалним програмом у Републици Србији спроводи се координираним учешћем надлежних организација, органа државне управе и јединица локалне самоуправе, уз подршку спољне Јединице за имплементацију пројекта. Поред средстава из поверилачког фонда, средства за стамбене пројекте обезбеђена су делом из средстава републичког буџета, а делом из буџета општина и градова на чијем подручју су програми трајне интеграције избеглица реализовани. Реализација пет потпројеката  у оквиру Регионалног стамбеног програма је у току. РСП се спроводи у 117 ЈЛС, од тога у 49 ЈЛС које обезбеђују земљиште и инфраструктуру је планирана изградња станова. Паралелно са пет пројеката, Републици Србији је одобрено и проширење четвртог потпројекта којим су обухваћени изабрани корисници из претходних потпројеката који због лимитираних броја стамбених решења нису могли бити збринути у оквиру тих потпројеката. Седми потпројекат који је одобрен у децембру 2016. године обезбедиће  пројектовање 358 стамбених јединица у 11  ЈЛС. Процедура за потписивање Споразума о донацији за овај потпројекат је покренута. Комесаријат за избеглице и миграције као водећа истинтуција, која спроводи Регионални програм стамбеног збрињавања у Републици Србији, предао је и осми пројектни предлог на одобрење ЦЕБ-у, у вредности од 20 милиона евра, којим би требало да се обезбеди додатних 938 стамбених решења.

Република Србија је од самог почетка преузела мере и активности за прихват и побољшање услова живота интерно расељених лица и посвећена је остваривању права расељених лица током њиховог расељења , без обзира на њихову одлуку да ли ће се вратити у место одакле су дошли или ће остати у месту где су се сместили или изабрати друго место за своје настањење. Утврђени су статешки оквири у оквиру кojих би се омогућило побољшање услова живота и унапређење сoциoeкoнoмскoг стaтусa ИРЛ до обезбеђивања трајних рeшeњa.

	
	
	Интерно расељена лица су држављани Републике Србије и остварују сва своја права и обавезе у складу са Уставом и законима Републике Србије, у складу са  водећим принципима УН о интерном расељењу и осталим међународним стандардима за поштовање људских права. Свим лицима која су евидентирана као интерно расељена са Косова и Метохије издата је легитимација расељеног лица, која је евиденционог карактера и важи уз одговарајући лични документ. На основу легитимације ИРЛ и одговарајућег личног документа ИРЛ остварују сва права као и грађани Републике Србије у месту у коме су расељени (здравствена заштита, социјална заштита, образовање, запошљавање).

Комесаријат за избеглице и миграције приликом  планирања и реализације буџетских средстава води рачуна да овим програмима обухвати јединице локалне самоуправе на чијој територији живи велики број избеглих и интерно расељених лица. Од 2008. до 2016. године, преко 3,3 милијарде динара опредељено у 171 јединици локалне самоуправе, а стамбено је збринуто преко 5.600 породица. Економски је оснажено преко 4.600 најугроженијих породица.
Према проценама, више од 900.000 миграната и избеглица из ратом угрожених подручја прошло је кроз Србију без значајнијих инцидената. У прихватним центрима од затварања мигрантске руте борави више од 40% малолетних лица у односу на укупан број смештених. Тренутно је оперативно 18 центара (5 центара за азил и 13 прихватних центара) укупног капацитета 6000. Тренутно је у центрима смештено 4.505 лица. Од тога 2.172 малолетника.

С обзиром на то да је западнобалканска рута формално затворена и да је задржавање миграната на територији Републике Србије сада знатно дуже, а нарочито узимајући у обзир да малолетници представљају 48% међу мигрантском популацијом.

Влада Републике Србије је 4. септембра 2015. године усвојила План реаговања у случају повећаног броја миграната са проценом потреба. План реаговања се редовно ажурира у складу са потребама. У септембру 2016. усвојен је ревидирани План реаговања на повећан број миграната на територији Републике Србије, за период октобар 2016. – март 2017. године, којим су дефинисани главни правци реаговања, мере и активности које је неопходно предузети како би се мигрантима пружила адекватна заштита током зиме.


	
	
	У децембру 2016. године усвојен је ревидиран План реаговања на повећан број миграната на територији Републике Србије за период април-децембар 2017.

Такође, 2015. године основана Радну групу Владе за решавање проблема мешовитих миграционих токова.

Министарство за рад, запошљавање, борачка и социјална питања је израдило инструкцију о поступању центара за социјални рад и установа социјалне заштите, којом се обезбеђује хитан смештај и старатељска заштита малолетним мигранатима без пратње, уз обезбеђену здравствену заштиту, исхрану, одевање и приступ информацијама.

У сваком сталном и прихватном центру постоји кутак за децу, а смештај за мушкарце и жене је одвојен. Систем социјалне заштите повећао и ојачао капацитете за смештај и збрињавање малолетних лица без пратње.  

Кроз партнерство са организацијама цивилног друштва, обезбеђена је психосоцијална подршка и организоване су додатне рекреативне и едукативне активности и услови за похађање школовања за децу и младе. 

У свим центрима постоје простори за здравствену заштиту (у центрима већег капацитета здравствено особље је присутно 24 сата дневно), простори за мајке са децом, као и просторије за рад ОЦД. Редовно се прати епидемиолошка ситуација што је од кључног значаја за превенцију евентуалног преношења заразних болести како међу мигрантима тако и према локалном становништву. 

У складу са начелом најбољег интереса детета, свим мигрантима школског узраста независно од њиховог правног статуса обезбеђен је приступ услугама неформалног образовања, које надлежне институције пружају у сарадњи са УНИЦЕФ-ом и НВО. Тражиоци азила и лица којима је одобрен азил школског узраста укључују се у систем формалног образовања (основна и средња школа). У сарадњи са НВО у центрима се организују бројне активности за децу и одрасле (спортске, ликовне, окупационе активности).Особље у центрима се континуирано обучава у сарадњи са релевантним МО и НВО из области заштите, рада и поступања са рањивим категоријама миграната, идентификовања потенцијалних жртава трговине људима, родно заснованог насиља и сл. у циљу пружања адекватне подршке мигрантима и превенције различитих видова насиља. Сви случајеви сумње се одмах упућују на надлежне службе у складу са стандардним оперативним процедурама.

Такође, у децембру 2016. године усвојена је Уредба о начину укључивања ових лица у друштвени, културни и привредни живот Републике Србије, чијим је доношењем омогућен правни основ за спровођење програма интеграције. Комесаријат је израдио Програм интеграције за лица којима је одобрен неки вид заштите у Републици Србији (уточиште или супсидијарна заштита).



	
	
	Поред хуманитарног аспекта у решавању и суочавању са мигрантском кризом, Република Србија континуирано ради на унапређењу и јачању система управљања миграцијама и система азила. Израђен је Нацрт закона о азилу и привременој заштити који је, имајући у виду обавезе преузете у процесу придруживања усклађен са директивама Европске уније које регулишу област азила. Основне измене које су предвиђене текстом Нацрта у односу на решења прописана важећим Законом о азилу односе се првенствено на прецизније и детаљније дефинисање права тражилаца азила и лица којима је одобрена заштита, а нарочито она која се односе на услове за ограничење кретања, права малолетника без пратње, права тражилаца која припадају рањивим категоријама лица, обезбеђења најбољег интереса малолетника, а која су Нацртом у потпуности усклађена са решењима ратификованих међународних инструмента која се односе на основна права и слободе тражилаца азила и избеглица.

Активности у циљу реализације препоруке се континуирано спроводе.

	132.102. Наставити са утврђивањем одговарајућих, политика као што суНационална стратегија за решавање питања избеглица и интерно расељенихлица за период 2011.-2014. у циљу решавања ситуације горе поменутих лица на трајан и одржив начин (Словачка).
	[image: image77.png]



испуњено
	Република Србија је усвојила Националну стратегију за решавање питања избеглица и интерно расељених лица за период 2015-2020. године.

Национална стратегија као посебне стратешке циљеве предвиђа стварање неопходних услова за достојанствен и одржив повратак избеглица у Републику Хрватску и Босну и Херцеговину путем регулаторних, институционалних и других механизама за остваривање стечених права у земљама порекла; обезбеђивање потребних услова за остваривање равноправности избеглица које су одлучиле да живе у Србији и њихово интегрисање у локалну заједницу; побољшање животних услова најугроженијих категорија интерно расељених лица, појединаца и породица, тако да остварују приступ правима, услугама и ресурсима, у складу са законом, као и други грађани и да решавају своја основна животна питања; заштита интереса интерно расељених лица у приступу и остваривању права у месту порекла.

Локални акциони планови за решавање питања избеглих, интерно расељених лица и повратника по основу споразума о реадмисији, представљају стрaтeшке и aкциoне дoкумeнте јединица лoкaлне сaмoупрaве кojимa сe утврђуjу пoтрeбe наведених кaтeгoриja лицa и прeдвиђajу мeрe и aктивнoсти и издвajaњa jeдиницe лoкaлнe сaмoупрaвe у циљу унaпрeђeњa њихoвoг пoлoжaja. Лoкaлним aкциoним плaнoвимa срeдњoрoчнo сe сaглeдaвa и плaнирa рeшaвaњe прoблeма oвe пoпулaциje уз мeрe и aктивнoсти кoje су у пoтпунoсти прилaгoђeнe њихoвим рeaлним пoтрeбaмa. Зaпoшљaвaњe и рeшaвaњe стaмбeнoг питaњa су oснoвнe пoтрeбe избeглих, интeрнo рaсeљeних лица и пoврaтникa пo oснoву спoрaзумa o рeaдмисиjи.



	
	
	Имајући у виду да тражиоци азила и мигранти у потреби без утврђеног статуса нису били препознати у локалним акционим плановима као посебна категорија миграната, од децембра 2015. године, у оквиру пројекта „Јачање капацитета и пружање помоћи у решавању избегличке кризе”, који финансира Амбасада Краљевине Данске у Србији а директно спроводи Дански савет за избеглице у сарадњи са Комесаријатом за избеглице и миграције, одржане су радионице за представнике јединица локалне самоуправе са циљем да се постојећи локални акциони планови измене и обухвате потребе тражиоца азила и миграната у потреби без утврђеног статуса. Реч је о јединицама локалне самоуправе које се налазе дуж мигрантске руте.

У периоду од 2008. године до сада 154 јединице локалне самоуправе усвојиле су локалне акционе планове, 103 су иновирале локалне акционе планове – обухватиле повратнике по основу споразума о реадмисији, док је 16 обухватило и тражиоце азила и мигранте у потреби без утврђеног статуса. У 38 јединица локалне самоуправе у току је поступак измене и допуне локалних акционих планова.

Локални акциони план је услов и основ учешћа јединица локалне самоуправе на јавним позивима и пројектима финансираним средствима из буџета Републике Србије и донатора.

Стратегија превенције и заштите од дискриминације препознаје избеглице, интерно расељена лица и друге угрожене мигрантске групе као једну од 9 осетљивих друштвених група и садржи сет мера за унапређење  положаја припадника ове групе, док пратећи Акциони план садржи конкретне активности, рокове за њихово спровођење, одговорне реализаторе, индикаторе, као и опредељена средства, за мере и активности које треба да спроведу државе институције како би се заштитио и унапредио положај избеглица, интерно расељених лица и припадника других угрожених мигрантских група

Активности у циљу реализације препоруке се континуирано спроводе.

	Област:  Насиље у породици

	131.20. Обезбедити ефикасно спровођење релевантне политике у области борбе против насиља у породици у циљу његовог спречавања и обезбеђивања непристрасне и брзе истраге и гоњења учинилаца (Чешка Република);

у фази     испуњавања
	Републички јавни тужилац је, у децембру 2015. године, издала Обавезно упутство којим је одређена обавеза вођења посебних евиденција у апелационим, вишим и основним јавним тужилаштвима у односу на, између осталих, кривично дело Насиље у породици, а у којим предметима је потребно хитно поступање. Посебне евиденције садрже податке о учиниоцу кривичног дела, оштећеном, кривичном делу, предузетим радњама и донетим јавнотужилачким и судским одлукама, а за кривична дела учињена из мржње (члан 54а КЗ) и евиденцију о побудама за извршење кривичног дела. 



	
	
	Јавна тужилаштва су обавезна да Републичком јавном тужилаштву преко апелационих јавних тужилаштава достављају квартални извештај са подацима садржаним у посебним евиденцијама, закључно са 15-им даном у последњем месецу квартала за који се доставља извештај. Апелациона јавна тужилаштва достављају збирне кварталне извештаје Републичком јавном тужилаштву, најкасније до 18. у последњем месецу квартала за који се доставља извештај. 

У складу са Обавезним упутством Републичког јавног тужиоца, одлуком јавног тужиоца Првог основног јавног тужилаштва у Београду од 18.02.2016. године, формирано је Одељење за борбу против насиља у породици и одређен је координатор одељења за међусекторску сарадњу. 

Заменици јавног тужиоца имају редовне – месечне контакте и састанке са представницима ЦСР и полицијом у циљу што ефикаснијег рада и превенције како би се спречило насиље у породици, а успостављени су и контакти са Виктимолошким друштвом Србије, Аутономним женским центром и другим ОЦД у циљу боље сарадње и заједничког деловања.

У извештајном периоду значајан допринос у спровођењу обука јавних тужилаца и тужилачких помоћника у области заштите жртава од насиља у породици, има и Удружење јавних тужилаца и заменика јавних тужилаца Републике Србије. Организоване су бројне обуке, спроведени бројни пројекти  и штампане публикације које су помогло у отклањању дилема у пракси и унапређењу заштите жртава насиља у породици. ,,Поступање са случајевима породичног насиља”, на крају пројекта издата је и публикација под називом „Поступања у случајевима породичног насиља”, која садржи препоруке које се односе како на нормативно унапређење, тако и на праксу правосудних органа и полиције, сарадњу свих актера укључујући полицију и центре за социјални рад (септембар 2014-март 2015); „Иницијатива правосуђа за бољу заштиту жртава насиља у породици” (јун 2013-април 2014); „Партнерство за заштиту људских права – ефикаснија сарадња правосуђа и грађанског друштва” (април 2013-април 2014)

У оквиру Програма стручног усавршавања полицијских службеника у оквиру обавезне наставе током 2016. године реализован је семинар на тему „Поступање полиције у складу са посебним протоколом о поступању полиције у случајевима насиља над женама у породици и у партнерским односима” којем је присуствовало 1605 полицијских службеника.

Унапређењем нормативног и институционалог оквира у овој области створени су предуслови за ефикасну реализацију препоруке и у наредном периоду ћемо наставити на њеној пуној имплементацији.


	
	
	У свим полицијским управама у Републици Србији одређени су координатори за поступање у области породичног насиља, полицијски службеници криминалистичке и полиције опште надлежности. 

Покренута је иницијатива да се у свим полицијским управама у Републици Србији формирају локални тимови које ће чинити представници полиције, тужилаштва, центра за социјални рад, здравствених институција и невладиних организација. Тимови ће организовати састанке најмање једном месечно поводом анализе догађаја и унапређења рада у случајевима породичног насиља. 

Ради остваривања безбедносне заштите жена, деце и других чланова породице, полицијским службеницима који поступају у догађајима породичног насиља наложено је да без одлагања учиниоцима привремено одузиму ватрено оружје, као и да обавезно информишу центар за социјални рад ради предузимања социјално интервенцијских мера
Активности на реализацији препоруке се континуирано спроводе.

	131.21. Предузети кораке у циљу скраћивања процедуре за издавање налога за заштиту од насиља у породици и побољшања ефикасности кривичних санкција за кршење заштитних налога (Словенија);

испуњено
	Програмом стручног усавршавања полицијских службеника за 2017. годину настаља се са реализацијом наставне јединице чије садржај чине следеће теме: облици-манифестације испољавања насиља у породици; чланови породице по Кривичном законику; општи принципи у заштити жена жртава насиља у породици и у партнерским односима; пријављивање насиља над женама у породици и у партнерским односима путем телефонског позива; упућивање и долазак полицијских службеника на место догађаја насиља над женама у породици и у партнерским односима; најчешћи ризици; документовање догађаја; изјаве подршке жртвама насиља над женама у породици и у партнерским односима; сарадња са другим установама и институцијама које се баве насиљем над женама у породици и у партнерским односима.

У циљу стандардизације и једнообразне реализације ове тематске области Одељење за стручно усавршавање и обуку - Одсек за реализацију обуке израдио је приручник и презентацију који су у потпуности компатибилни са наставним садржајем те теме.
Закон о спречавању насиља у породици предвиђа две хитне мере: хитну меру удаљења учиниоца насиља из стана и хитну меру забране учиниоцу насиља да контактира жртву и прилази јој. Хитне мере изриче полицијски службеник за спречавање насиља у породици и могу трајати 48 часова, а могу бити изречене и кумулативно. Јавни тужилац, у случају да установи постојање непосредне опасности од насиља у породици, дужан је да поднесе предлог да се хитна мера продужи. Суд вреднује процену ризика надлежног полицијског службеника, процену ризика коју је учинио основни јавни тужилац и оцењује приложене доказе и тврдње из предлога јавног тужиоца. Хитне мере могу бити продужене одлуком суда за још 30 дана. О предлогу основног јавног тужиоца основни суд одлучује у року од 24 часа од пријема предлога и без одржавања рочишта. Закон садржи казнене одредбе којима се прописују прекршаји и постиже већа делотворност хитних мера и мера заштите од насиља у породици.

На нивоу Владе успостављен је Савет за сузбијање насиља у породици, који има задатак да прати примену Закона и да побољшава координисање надлежних државних органа, установа и других субјеката и делотворност спречавања насиља у породици и заштиту од насиља у породици.
Активности на реализацији препоруке се континуирано спроводе.

	132.33. Побољшати напоре како би се искоренило насиље над женама и унапредио положај жена у друштву (Јапан);

испуњено
	Погледати одговор на препоруке: 131.20; 131.21; 132.40; 132.40; 132.41; 132.44

	132.34. Наставити напоре у борби против насиља над женама и промовисати родну равноправност (Сингапур);

испуњено
	Погледати одговор на препоруке: 131.20; 131.21; 132.40; 132.40; 132.41; 132.44; 132.20; 132.22; 132.23:132.4;132.82;132.83

	132.35. Појачати напоре у борби против свих облика насиља над женама и усвојити политику образовања и подизања свести у овој области (Шпанија);

испуњено
	Погледати област Насиље у породици у целини



	132.36. Развити Акциони план рада за спровођење Националне стратегије за спречавање и сузбијање насиља над женама у породици и у партнерским односима  из 2011. године с циљем да се спречи насиље над женама (Либија);

Није испуњено
	Координационо тело за родну равноправност  иницирало  је и доношење нове стратегије за спречавање и сузбијање насиља над женама  у  породици и партнерским односима,  са пратећим акционим планом. У току је прикупљање мисљења надлежних државних органа на дату иницијативу.

	132.37. Усресредити пажњу на расположиве видове помоћи жртвама насиља над женама, посебно у области психо-социјалне подршке (Словенија);

у испуњено
	У 2016. години, Републичко јавно тужилаштво је основало радну групу за израду Општег обавезног упутства о начину поступања Службе за информисање и подршку оштећенима и сведоцима у јавним тужилаштвима, како би се унапредио рад ових служби у складу са међународним стандардима. Осим тога, Републичко јавно тужилаштво је у оквиру овог пројекта учествовало и у изради Приручника о комуникацији са сведоцима и оштећеним у раду јавног тужилаштва.

Током 2016. године представници Републичког јавног тужилаштва су наставили да сарађују са мисијом ОЕБС у Републици Србији на пројекту ,,Подршка успостављању националног ситема подршке жртвама и сведоцима у Републици Србији”.
Активности на реализацији препоруке се континуирано спроводе.

	132.38. Ускладити законске мере и политике како би се заштитила права жртава насиља у породици у складу са међународним стандардима, и то, на пример, изменама Законика о кривичном поступку којим би се проширио термин „члан породице” за кривично дело насиља у породици у смислу да обухвата и бивше супружнике или партнере (Киргистан);

испуњено
	Законом о спречавању насиља у породици насиље у породици је дефинисано као акт физичког, сексуалног, психичког или економског насиља учиниоца према лицу са којим се учинилац налази у садашњем или ранијем брачном или ванбрачном или партнерском односу или према лицу са којим је крвни сродник у правој линији, а у побочној линији до другог степена или са којим је сродник по тазбини до другог степена или коме је усвојитељ, усвојеник, храњеник или хранитељ или према другом лицу са којим живи или је живео у заједничком домаћинству.
Активности на реализацији препоруке се континуирано спроводе.


	132.39. Спровести напоре у хармонизацији законских одредби који гарантују права жртава насиља у породици (Ангола);

у фази     испуњавања


	Погледати одговоре на препоруке 132.21; 132.28 и 132.40

	132.40. Предузети додатне мере у циљу побољшања применезаконодавства које штити од насиља у породици,  као што су програми за подизања свести и обука о насиљу у породици за службенике (Литванија);

испуњено
	Покрајински секретаријат за здравство, у партнерству са организацијом ,,Центар за подршку женама” из Кикинде, од јануара 2016. године спроводи трогодишњи пројекат ,,Заустави – Заштити – Помози”. Пројекат је намењен женама у ситуацији насиља и потенцијалним жртвама, професионалцима у свим секторима на свим нивоима власти, женским организацијама и целокупном становништву на територији покрајине. Активности на реализацији препоруке се континуирано спроводе.

	132.41. Утврдити свеобухватну националну стратегију за спречавање исузбијање насиља у породици, и покренути кампање за подизање свести на националном нивоу (Република Кореја);

у фази  испуњавања


	Полазећи од обавеза државе предвиђених Истанбулском конвенцијом као и мера предвиђених у Акционом плану за примену Стратегије превенције и заштите од диодскриминације, КТРР је иницирало доношење Националне стратегије за спречавање и сузбијање насиља над женама и девочицама у породици и партнерским односима за период 2017-2020. За анализу претходне стратегије и израду нове, као и за имплементацију бројних активности подизања свести неопходна финансијска средства су обезбеђена од Шведске агенције за међународну сарадњу (SIDA), у оквиру пројекта „Интегрисани одговор на насиље над женама и девојчицама II” . Пројекат је почео у јулу 2016. и трајаће до јула 2018. године, укупне вредности од 940.000 $. Пројекат се спроводи у сарадњи са свим агенцијама УН у Србији и надлежним ресорним министарствима. Његовом реализацијом допринеће се даљем развоју социјалног и институционалног окружења у Србији са нултом толеранцијом на насиље.
У циљу подстицања жена да пријаве случајеве породичног и сексуалног насиља подизањем нивоа свести о кривичној природи таквих радњи, Министарство правде је организовало националну медијску кампању подизања свести под називом „Искључи насиље”.
Активности на реализацији препоруке се континуирано спроводе.

	132.42. Спроводити националну стратегију за спречавање насиља у породици и обезбедиђивати обуке о насиљу у породици за релевантне званичнике (Република Молдавија);

у фази     испуњавања


	Законом о спречавању насиља у породици предвиђена је обавезна специјализована обука за представнике надлежних органа (полиција, јавно тужилаштво, суд). Програм обуке припрема Правосудна академија, која спроводи и обуку судија, јавних тужилаца и заменика јавних тужилаца, док обуку за надлежне полицијске службенике води Криминалистичко-полицијска академија. Од фебруара до маја 2017. године обучено је 410 полицијских службеника из 27 полицијских управа и из седишта МУП-а. 

У оквиру Републичког завода за социјалну заштиту акредитовано  је више програма обуке на тему насиља у породици, који су намењени стручним радницима запосленим у установама социјалне заштите (ЦСР и установе за смештај корисника).

	132.43. Потребно је потпуно спровести националну стратегију за спречавање насиља у породици, водити кампање за подизање свести у јавности, те вршити обуку о насиљу у породици зазваничнике (Норвешка);

у фази     испуњавања
	Погледати одговоре на препоруке 132.41, 132,40, 132.42

	132.44. Ефикасно сузбити насиље у породици и успоставити склоништа и центре за медицинску, психолошку и правну подршку (Аустрија);

у фази  испуњавања
	Погледати одговооре на препоруке: 131.20; 131.21; 132.40; 132.40; 132.41; 132.44
Сигурне куће којима руководе центри за социјални рад постоје у Крагујевцу, Лесковцу, Прибоју, Смедереву, Врању, Јагодини, Шапцу, Нишу и  Мајданпеку. У АП Војводини постоји и ради 5 сигруних кућа, којима руководе центри за социјални рад, укупних капацитета за 122 особе: Нови Сад; Зрењанин, Сомбор, Панчево и Сремска Митровица. У протеклом периоду Покрајинска влада, у сарадњи са Фондом Б92, је са укупно 22.500.000РСД подржала изградњу и опремање сигурних кућа у Зрењанину, Панчеву, Сомбору и Сремској Митровици.

Град Београд, препознајући значај услуге прихватилишта за жене жртве насиља у породици, од 2011. године пружа финансијску подршку организацији цивилног друштва Саветовалишту против насиља у породици у Београду, која у свом саставу има три Сигурне куће за жене жртве насиља у породици. Увођењем услуге Прихватилиште за жене жртве насиља у породици у нормативни оквир града Београда, који дефинише услове за остваривање права и услуга из области социјалне заштите, успостављен је основ за спровођење поступка јавне набавке предметне услуге у складу са Законом о социјалној заштити и Одлуком о правима и услугама социјалне заштите. Услуга је, путем јавне набавке формално успостављена почетком 2016. године када је са лиценцираном организацијом Саветовалиште против насиља у породици у Београду закључен уговор о пружању услуге. Смештајни капацитет Саветовалишта је 30 жена и деце и то 24 сата дневно. За плаћање трошкова ове услуге средства се у потпуности обезбеђују у буџету града Београда за сваку текућу годину, услуга је бесплатна за жене жртве насиља.
Активности на реализацији препоруке се континуирано спроводе.

	132.45. Појачати напоре у обезбеђивању заштите деце однасиља у складу са Националном стратегијом за превенцију и заштиту деце од насиља из 2008. и акционим планом из 2010. године (Малезија);

испуњено
	У оквиру МПНТР делује Група за заштиту од насиља и дискриминације, која је у децембру 2013. године реализовала  истраживање учесталости родно заснованог насиља у основним и средњим школама у РС. Носиоци овог истраживања су, осим МПНТР, Центар за студије рода Факултета политичких наука, УНИЦЕФ и Институт за психологију Филозофског факултета. 

	
	
	Истраживање је спроведено као део два програма: заједничког пројекта Уједињених нација „Интегрисани одговор на насиље над женама” у сарадњи са УНИЦЕФом, UNDP и UN Women. Други програма  је ,,Школа без насиља”, који спроводи МПНТР уз стручну и финансијску подршку УНИЦЕФ-а. Резултати су показали да је укупно 69% ученика/ца ОШ и чак 74% ученика/ца СШ најмање једном доживело бар један облик родно заснованог насиља. Група за заштиту од насиља и дискриминације је у сарадњи са цивилним друштвом спровела Националну студију о друштвеном проблему сексуалног злостављања деце у РС са циљем процене степена присутности сексуалног насиља над децом.

Програмом „Школа без насиља” обухваћено 274 школа  (253 основне и 24 средње школе), 17.000 наставника који су прошли обуку за превенцију насиља и 229.000 ученика. Израђен је интерактивни сајт „Школа без насиља” www.sbn.rs који је пружа неопходнае информације у  области превенције насиља. Ојачани су капацитети 60 ментора за рад у области превенције насиља на тему превенције дигиталног насиља, родно заснованог насиља – породичног и сексуалног насиља као и и 88 саветника за рад на СОС телефонској линији МПНТР за пријаву насиља у школама. 0800200201, бесплатна линија са дежурством сваког радног дана, од 7.30-15.30.

Израђен је инструмент за процену безбедности школског окружења, родно заснованог и дигиталног насиља и Приручник за процену безбедности школског окружења у оквиру процене испуњености стандарда квалитета образовно- васпитних установа и јачање капацитета школа и просветних саветника за праћење безбедности школског окружења.
Активности на реализацији препоруке се континуирано спроводе.

	132.46. Наставити напоре у вези са спречавањем насиља над децом и борбом против трговине децом, дечје проституције и порнографије (Држава Палестине);

испуњено
	Погледати одговор на препоруку 132.45

У циљу превенције и заштите деце од свих облика насиља, реализовано је више пројеката:

„Превенција и заштита деце од насиља у спорту” – спроведен у периоду 2013 - 2014. године и у оквиру њега је сачињен Модел протокола за заштиту деце и младих од насиља у рекреативним и спортским активностима. Са удружењем грађана Астра, 2014. године, МУП је потписао Меморандум о сарадњи на успостављању ефикасног система заштите нестале деце у Републици Србији и успостављеиа је СОС линија за несталу децу - 116000.



	
	
	„Кликни безбедно - Центар за безбедни интернет Србија” - почео је са радом 2014. године. У складу са циљем пројекта, донете су процедуре за пријем и обраду штетних и недозвољених садржаја и активиран је интернет портал „Net potrola” који представља електронски механизам за подношење пријава о нелегалним или штетним садржајима на интернету Центра за безбедни интернет. Тај портал је члан мреже организације „Inhope” - међународног удружења „врућих линија” на интернету. Током 2014. и 2015. године, пријављено је 46 линкова на интернету у оквиру „Нет патроле”. Такође, 2015. године је организована прослава Дана безбедног интернета на којој је учествовало 150 ученика из основних и средњих школа, а главна тема односила се на размену различитих експлицитних садржаја на друштвеним мрежама, као и на феномен сексуално експлицитних снимака (тзв. „селфи” и сличних снимака) и одговорност државних институција.

„Оснаживање деце и младих са сметњама у развоју да реагују на злостављаље и занемаривање” - у току 2014. и 2015. године, реализовано је 10 семинара „Заштита деце и младих са сметњама у развоју од злостављања и занемаривања”. Из МУПа су на тренинзима учествовала 42 полицијска службеника са сертификатима за поступање према малолетним лицима. Као један од главних резултата пројекта припремљен је „Водич за примену протокола за заштиту деце од злостављања и занемаривања у односу на децу и младе са сметњама у развоју”, који је представљен на завршној међународној конференцији одржаној у јануару 2016. године у Београду, након чега су полицијске управе у Републици Србије обавештене да Водич могу преузети са интернет странице www.cpd.org.rs/izveštaji и користити га у непосредном раду.

ИПА 2013 „Унапређеље права детета кроз јачање система правосуђа и социјалне зашгите у Србији” – у току 2015. и 2016. године, организован је округли сто „Унапређење система заштите деце од насиља” , спроведено је 15 информативних сесија намењених заштити малолетног лица као оштећеног и сведока у предистражном и кривичном поступку у којима је учествовало 170 полицијских службеника. Сачињени су лифлет и плакат „Заштита деце жртава и сведока у кривичном поступку” који су подељени полицијским управама и станицама.

У оквиру „Програма Канцеларије УНИЦЕФ у Београду за унапређење канацитета за борбу против занемариваља, насиља, злостављаља и злоупотребе деце путем интернета” који је започет 2015. године, МУПу је донирана опрема за потребе Одељења за борбу против високотехнолошког криминала, извршена је анализа постојећих правних инструмената за заштиту деце од насиља, злостављања, занемаривања и експлоатације и изведена Основна обука полицијских службеника за борбу против кривичних дела у области сексуалне злоупотребе малолетних лица. Обуку је похађало 70 полицијских службеника са сертификатима за поступање према малолетним лицима.



	
	
	„Унанређење интерсекторске сарадње у заштити деце од насиља” – у 2016. години и у фебруару 2017. године у Нишу, Крагујевцу и Новом Саду, одржани су састанци намењени успостављању и јачању интерсекторских тимова за заштиту деце од злостављања и заиемаривања у Алексинцу, Сврљигу, Књажевцу, Зајечару, Краљеву, Врњачкој Бањи, Трстенику, Параћину, Врбасу, Суботици, Новом Бечеју и Сремској Митровици са циљем доследне примене Општег протокола за заштиту деце од злостављања и занемаривања, односно унапређења инетрсекторске сарадње у заштити деце од свих облика насиља. Састанак је организован за представнике система образовања, социјалне и здравствене заштите, удружења грађана, јавног тужилаштва и полиције.

„Ангажовање и подршка на националном нивоу за смањење појаве дечјег рада” - у току 2016. године, одржано је шест састанака и по два округла стола и радионице. Припремљене су финалне верзије правних инструмената и листе опасних послова за заштиту деце од најтежих облика дечјег рада, као и предлог Посебног протокола инспекције рада за заштиту деце од злоупотребе дечјег рада.

На превентивном плану, реализоване су акције и програми намењени унапређењу безбедносне културе и заштите малолетних лица и то: „Школа без насиља - Моја школа, безбедна школа”, „Дрога је нула-живот је један”, „Октобар-месец борбе против трговине људима”, „Безбедно детињство-развој безбедносне културе младих”, „Спорт-Школа-Полиција” и пројекти локалног карактера у складу са Акционим планом Стратегије полиције у заједници. Поред тога, у циљу спречавања насилних и деликата са елементима злоупотребе полиција предузима оперативно-превентивне акције: „Школски полицајац”, „Школа без дроге и насиља”, „Армагедон - заштита малолетних лица од искоришћавања у порнографији”.

Програмом стручног усавршавања полицијских службеника у оквиру обавезне наставе за 2017. годину предвиђена је наставна јединица „Закон о малолетним учионицама кривичних дела и кривично правној заштити малолетних лица” чији садржај чини тема поступање полиције према малолетним учиниоцима кривичних дела и оштећеним малолетним лицима у предистражном поступку.

У циљу стандардизације и једнообразне реализације ове тематске области Одељење за стручно усавршавање и обуку - Одсек за реализацију обуке израдио је приручник и презентацију који су у потпуности компатибилни са наставним садржајем те теме.

Активности у циљу реализације препоруке се континуирано спроводе.

	132.47. Извршити пуну и ефикасну примену националне кампање за смањење насиља над децом и женама у циљу даљег смањивања појава силовања и насиља у породици, сексуалног узнемиравања, злостављања деце (укључујући у образовним установама) и дечјих бракова (Аустралија);

испуњено
	Погледати одговор на препоруку 132.45

Изменама Кривичног законика од 23. новембра 2016. године уведено је кривично дело принудно закључење брака (члан 187а).

Стратегијом за социјално укључивање Рома и Ромкиња у Републици Србији за период 2016-2025. године као и Националном стратегијом за родну равноправност,  предвиђене су мере које се односе на превенцију и смањење броја малолетничких и принудних бракова и малолетничких трудноћа у ромској заједници.

У свим полицијским управама и станицама у Републици Србији примењује се Посебни протокол о поступању полицијских службеница у заштити малолетних лица од злостављања и занемаривања; обезбеђена је 24-часовна доступност обучених полицајаца (у области права детета и кривичноправне заштите малолетних лица, којих тренутно има 2.048), како деци, тако и њиховим родитељима, односно старатељима; једнако поступање полиције у погледу заштите личности малолетног лица жртве и начина обављања разговора са њим.
У циљу доследне примене Општег протокола за заштиту деце од злостављања и занемаривања, односно унапређења инетрсекторске сарадње у заштити деце од свих облика насиља, у Алексинцу, Сврљигу, Књажевцу, Зајечару, Краљеву, Врњачкој Бањи, Трстенику, Параћину, Врбасу, Суботици, Новом Бечеју и Сремској Митровици успостављени су нови и ојачани постојећи интерсекторски тимови за заштиту деце од злостављања и занемаривања. (пројекат „Унапређење интерсекторске сарадње у заштити деце од насиља”).

Истичемо чињеницу да су Полицијски службеници УКП-СБПОК-ОЗСООК, у оквиру Акционог плана за Поглавље 24 који предвиђа као један од кључних циљева у домену борбе против организованог криминала, односно трговине људима, реализацију активности 6.2.8 – „Побољшани механизми за сузбијање свих облика трговине људима, у складу са стандардима ЕУ, као адекватан одговор Републике Србије на феномен трговине људима, у складу са стандардима ЕУ“ а у оквиру спровођења пројекта ИПА 2013, Твининг уговора, након низа заједничких састанака са Центром за заштиту жртава трговине људима и организацијама цивилног друштва „АСТРА” и „АТИНА”, иницирали сачињавање заједничког Меморандума о сарадњи који обухвата кључне тачке на основу којих ће се будућа сарадња у домену борбе против трговине људима унапредити и наставити у правцу ојачане мулти-секторске сарадње, са акцентом на пружање одговарајуће подршке жртвама трговине људима. Предлог текста је усаглашен у Министарству унутрашњих послова и у предстојећем периоду може се очекивати потписивање наведеног споразума.

Напомињемо да је уочено да је у тексту приложеног предлога нацрта за област „XXI Трговина људима (препоруке бр. 131.22; 131.24; 131.30;132.48-132.57” у ставци број четири (4) већ наведено постојање одређених Меморандума о сарадњи који су потписани од стране државних органа и организација цивилног друштва а да је у фусноти бр. 4 појашњено „РЈТ са Виктимолошким друштвом Србије и организацијама Астра и Атина, Министарство просвете, науке и технолошког развоја са Унитас фондом; Министарство омладине и спорта са ОЦД Твоја Србија и др.” што не обухвата израђени предлог горе наведеног Меморандума о сарадњи чије потписивање очекујемо до 18.10.2017. када се обележава светски дан борбе против трговине људима.
Активности на реализацији препоруке се континуирано спроводе.

Активности у циљу реализације препоруке се континуирано спроводе.

	Област:  Трговина људима

	131,22. Јачати правосудне механизме намењене кривичном гоњењу икажњавању учинилаца трговине људима, нарочито женама и децом. Оснажити мере за накнаду штете и  реинтеграцију жртава (Уругвај);

Испуњено


	Од краја новембра 2016. године спроводи се ИПА твининг пројект „Борба против организованог криминала (трговина људима, дрогом, оружјем, финансијске истраге)”. У до сада спроведеним активностима наведеног пројекта развијени су програми обуке судија, полицајаца и тужиоца на тему трговине људима са нагласком на спровођење истрага и пружање заштите и подршке жртвама трговине људима, те након тога у првом кварталу 2017. године реализоване су основне обуке полицијских службеника Управе криминалистичке полиције на тему истраге о трговини људима.

Јавна тужилаштва поступају у складу са позитивним законским прописима Посебним протоколом о поступању правосудних органа у заштити лица која су жртве трговине људима у Републици Србији  усвојеном фебруара 2012. године. У свим вишим јавним тужилаштвима у Републици Србији одређени су тужиоци контакт тачке за предмете трговине људима, који се посебно обучавају за ову област, поступају и координирају рад у предметима трговине људима. Јавно тужилаштво у сарадњи са Правосудном академијом, страним партнерима и невладиним организацијама, организује и спроводи обуку јавних тужилаца, посебно тужилаца контакт тачака.

Службе подршке жртвама и сведоцима су основане у свих 25 виших судова у Републици Србији а Инфо службе за жртве и сведоке су основане у вишим јавним тужилаштвима у Београду, Новом Саду, Нишу и Крагујевцу. Издата је Публикација – „Правни оквир и препоруке за примену принципа некажњавања жртава трговине људима у Републици Србији”.

Запошљавање жртава је једна од делотоворних начина њихове реинтеграције. У оквиру унапређења услова за реинтеграцију жртава, Центар за заштиту жртава трговине људима потписао је Протокол о сарадњи са национаном службом за запошљавање. Овим протоколом унапређене су могућности за запошљавање жртава трговине људим као посебно осетљиве групе тешко запошљивих корисника. Активности Центра за заштиту жртава трговине људима на интеграцији жртава унапредиће се стварањем просторних услова за реализацију активности подршке жртвама. У току су припреме за адаптацију пословног простора Центра за заштиту жртава трговине људима.
Активности у циљу реализације препоруке се континуирано спроводе.

	131.24. Размотрити јачање државних напора у области трговине људима усвајањем дефиниције за продају деце и дечје порнографија у Кривичном законику  (Египат);

Испуњено


	Погледати одговор на препоруку 131.23.

	131.30. Обезбедити права жртава на истину, правду, накнаду штете и  и непонављање (поступака) (Швајцарска)
	[image: image97.png]



у фази испуњавања
	Погледати одговор на препоруку  131.22 и 131.49

	132.48. Наставити појачане напоре у борби против трговине људима (Филипини);

испуњено
	Погледати област Трговина људима у целини

	132.49. Спровести  Протокол о борби против трговине људима Министарства правде и усвојити нову националну стратегију заспречавање трговине људима и заштиту жртава (Португалија);

испуњено


	Погледати одговор на препоруку  131.22

Усвојена је Национална стратегије превенције и сузбијања трговине људима, посебно женама и децом и заштите жртава у Републици Србији за период 2017-2022. године, као и Акциони план за период 2017-2018. године. Сходно томе, извршиће се мониторинг, извештавање и евалуација. 

У процени претње од тешког и организованог криминала (SOCTA – Serious and Organized Crime Threat Assessment) која је урађена током 2015. године и публикована почетком 2016. године наведени су трендови и препоруке у вези борбе против трговине људима. Јавна верзија извештаја је доступна на сајту Министарства унутрашњих послова. 

Како би се оснажиле мере за накнаду штете и  реинтеграцију жртава планирано је да се посебан део Стратегије за унапређење права жртава и сведока посвети управо напорима да се убрза доношење одлуке о накнади штете у кривичном поступку.

Заштита жртава реализује се континуирано кроз координациону улогу Центра за заштиту жртава трговине људима уз учешће релевантних институција и невладиних организација. Реинтегреација жртава је један део процеса пружања помоћи и подршке.

Активности у циљу реализације препоруке се континуирано спроводе.

	132.50. Предузети мере за спречавање трговине људима и сексуалне експлоатације деце кроз програме едукације и развоја услуга за подршку, рехабилитацију и заштиту (Белгија);

Испуњено


	Организована је четвородевна обука за запослене у Центру за заштиту жртава трговине људима и кључне сарадничке организације о раду са сексуално експлоатисаном децом „Приступ деци жртвама трговине људима и основе форензичког интервјуа, са акцентом на сексуалну експлоатацију деце”.


	
	
	У 2016. години реализован је пројекат „Превенција ризика од трговине људима деце и младих у Србији” у сарадањи Министарства просвете, науке и технолошког развоја и Центара за заштиту жртава трговине људима, уз подршку УНИТАС ФОНДА.

Пројекат се односио на превенцију трговине децом у образовању и садржао је две целине: обуку стручњака у образовању (основне и средње школе) за примену националних индикатора за прелиминарну идентификацију жртва трговине људима у образовању и рад са децом на превенцији трговине људима. Индикатори се примењују у свим системима, уз координацију и консултације са Центром за заштиту жртава трговине људима.

Реализоване су обуке у прихватним и транзитним центрима за препознавање  могућих жртава трговине људима међу мигрантима и избеглицама,са смерницама за упућивање; реализоване обуке за запослене у КИРСу за прелиминарну идентификацију жртава трговине људима међу децом и одраслим мигрантима. Одржане су обуке за примену Стандардних оперативних процедура за заштиту деце избеглица/миграната.

Кроз Програм стручног усавршавања полицијских службеника у оквиру обавезне наставе током 2016. године реализован је семинар на тему "Законске одредбе које регулишу проблематику трговине људима и илегалних миграција и кријумчарења људима"-којој је присуствовало 159 полицијских службеника.

Саставни део обавезне наставе у оквиру тог програма чине следеће тематске целине: међународне правне обавезе Републике Србије, законска регулатива, недозвољен прелаз државне границе и кријумчарење људи, трговина људима, национални механизам, правни основ за обезбеђење хуманитарног боравка.

У циљу стандардизације и једнообразне реализације ове тематске области, одељење за стручно образовање и обуку – Одсек за реализацију обуке израдио је приручник и презентацију који су у потпуности компатибилни са наставним садржајем те теме.

Активности у циљу реализације препоруке се континуирано спроводе.

	132.51. Успоставити специјализована склоништа за децу жртава трговине људима (Португалија);

Испуњено
	Подршку деци жртвама трговине људима координира месно надлежни центар за социјални рад сарадњи са Центром за заштиту жртава трговине људима. Смештај деце жртава трговине људима у Републици Србији је искључиво у  надлежности државе и увек се полази од могућности смештаја деце у храништељску породицу.

Деца се смештају у спцијализована прихватилишта за децу, хранитељске породице или установе социјалне заштите. У току су припреме за отварање прихватилишта за децу жртве трговине људима у Новом Саду. 

	
	
	У току 2016. и 2017. године  Центар за породични смештај и усвојење Београд реализује пројекат развоја хранитељства за децу избеглице/мигранте, који укључује и збрињавање деце из ове популације која су жртве трговине људима. 

Од 2017. године уз лиценцу од стране надлежног министарства, отворена је Интеграциона кућа за децу која су жртве свих видова насиља и експлоатације у оквиру заштите деце мигранта. Ову услугу обезбеђује Jesuit Refugee Servicce.

Активности у циљу реализације препоруке се континуирано спроводе.

	132.52. Усвојити опсежне мере које жртвама трговине људима, посебно женама и деци, обезбеђују приступ правди,накнади и помоћи у процесу реинтеграције у локалну заједницу (Тајланд);

Испуњено


	Погледати област трговина људима у целини



	132.53. Развити специјализоване програме и услуге усмерене посебно нарехабилитацију и реинтеграцију деце жртава трговине људима (Либија);

Испуњено


	Погледати одговор на препоруку  132.51

	132.54. У потпуности ускладити законе против сексуалног искоришћавања деце са принципима и одредбама Конвенције о правима детета, Палермопротоколом, као и конвенцијама Савета Европе о високотехнолошком криминалу и заштити деце од сексуалног искоришћавања исексуалног злостављања (Португалија);

Испуњено


	Кривични законик у члану 184. садржи кривично дело Посредовање у вршењу проституције, чији став 2. инкриминише дечју проституцију у складу са Конвенцијом о правима детета, Палермо протоколом, Конвенцијом СЕ о високотехнолошком криминалу и заштити деце од сексуалног искоришћавања и злостављања. Посебни протокол o поступању правосудних органа у заштити малолетних лица од злостављања и занемаривања садржи дефиницију сексуалне злоупотребе малолетних лица.
Активности у циљу реализације препоруке се континуирано спроводе.

	132.55. Укључити експлицитну дефиницију кривичног дела продаје деце у Кривичном законику и Нацрту Закона о правима детета (Малезија);

Испуњено


	Погледати одговор на препоруке  131.24 и 131.6

	132.56. Обезбедити јасну дефиницију дечје проституције у националномзаконодавству у складу са међународним обавезама (Киргистан);
	[image: image106.png]



Испуњено
	Погледати одговор на препоруку  132.54

	132.57. Развити програме и активности који се односе на обуку и јачање капацитета запослених и других стручних радника који раде са децом у области сексуалног искоришћавања у комерцијалне сврхе (Либија);

Испуњено


	У Републици  Србији су током 2014-2015. године креирани Национални индикатори за прелиминарну индентификацију могућих жртава трговине људима. Индикаторима су обухваћени системи социјалне заштите, образовања и полиције. 

За све запослене у Центру за заштиту жртава трговине људима је 2015. године организована тродневна обука за рад са децом која су била жртве неког вида насиља укључујући и трговину људима. Центар је 2016. године учествовао на обуци здравствених медијаторки у оквиру пројекта УНИЦЕФа, која је била посвећена препознавању и успостављању односа здравствених медијаторки с децом која су сексуално експлоатисана и њиховим  породицама.
Активности у циљу реализације препоруке се континуирано спроводе.

	Област:  Заштита новинара

	132.31.Изменити и тамо где је неопходно укинути све законе који ограничавају независност медија и могућност новинара да слободно обављају свој посао (Ирска);


	
у фази испуњавања
	Закон о јавном информисању и медијима у члану 4. уређује право на  слободу јавног информисања и предвиђа:„ Јавно информисање је  слободно и не подлеже цензуриˮ.



	
	
	Наведеним  чланом регулисано је да се слобода јавног информисања не сме повређивати злоупотребом службеног положаја и јавних овлашћења, својинских и других права, као ни утицајем и контролом над средствима за штампање и дистрибуцију новина или мрежама електронских комуникација које се користе за дистрибуцију медијских садржаја.

Законом о јавном информисању и медијима предвиђена је посебна глава VIII, која  уређује права новинара у обављању новинарског посла. Чланом 49.  предвиђено је  да новинару не може престати радни однос, нити се може  ставити у неповољнији положај, због објављивања истините  тврдње и изношења ставова и мишљења. Чланом 50. регулисано је да новинар има право да одбије да изврши налог уредника ако би се поступањем у складу са тим налогом кршио пропис, правила струке и етика новинарске професије. Такође, чланом 51. предвиђено је право новинара на аутентичност прилога, које подразумева да прилог новинара, чији је смисао измењен у уређивачком поступку, не сме се објавити под његовим именом без његовог пристанка. Члан 52. уређује да новинар није  дужан да открије извор информације, осим података који се односе на кривично дело, односно учиниоца кривичног дела, за које је као казнa прописан затвор у трајању од најмање пет година, ако се подаци за то кривично дело не могу прибавити на други начин.

Забрањена је непосредна и посредна дискриминација уредника медија, новинара и других лица у области јавног информисања према њиховој политичкој опредељености и уверењу или другом личном својству.



	
	
	Не сме се угрожавати слободан проток информација путем медија, као ни уређивачка аутономија медија, а нарочито вршењем притиска, претњом, односно уценом уредника, новинара или извора информација.

Физички напад на уредника, новинара и друга лица која учествују у прикупљању и објављивању информација путем медија кажњава се на основу закона.

Слобода јавног информисања не сме се повређивати злоупотребом службеног положаја и јавних овлашћења, својинских и других права, као ни утицајем и контролом над средствима за штампање и дистрибуцију новина или мрежама електронских комуникација које се користе за дистрибуцију медијских садржаја.

Члан 53. уређује права новинара на професионално удруживање, тако да новинари могу слободно оснивати своја удружења, у складу са законом којим се уређују удружења.

У  одељку  VI Закона о јавном информисању и медијима, регулисано је  питање јавности података о медијима.   Законом је уведен Регистар медија. Члан 38. Закона предвиђа да је сврха Регистра медија  обезбеђивање јавности података о медијима. У Регистар медија се између осталог уписују и имена правних и физичких лица која непосредно или посредно имају више од 5% удела у оснивачком капиталу издавача, податке о њиховим повезаним лицима у смислу закона којим се уређује правни положај привредних друштава и податке о другим издавачима у којима та лица имају више од 5% удела у оснивачком капиталу. У регистар се такође уписују   податци о износу новчаних средстава додељених медију на име државне помоћи, у складу са одредбама овог закона као и податци о износу новчаних средстава добијених од органа јавне власти  под којима се подразумевају државни органи, органи територијалне аутономије, органи јединица локалне самоуправе, организације којима је поверено вршење јавних овлашћења, као и правна лица које оснива или финансира у целини, односно у претежном делу Република Србија, аутономна покрајина, односно јединица локалне самоуправе (у даљем тексту: орган јавне власти). Активности у циљу реализације препоруке се континуирано спроводе.

	132.32. Ојачати заштиту новинара, запослених у медијима, као и бранилаца људских права од  напада и кривично гонити извршиоце тих напада (Естонија);


	
у фази испуњавања
	Акционим планом за Преговарачко поглавље: 23 предвиђено је низ активности у оквиру препоруке 3.5.1 и 3.5.2 које су посвећене управо заштити новинара и слободи изражавања

	
	
	Активности Републичког јавног тужилаштва у нацрту Акционог плана за поглавље 23 у погледу заштите новинара предвиђене су:

- измена и допуна Правилника о управи у јавним тужилаштвима у погледу начина вођења евиденције учинилаца кривичних дела извршених на штету новинара (предмети у којима се као оштећена лица јављају новинари означавају се као приоритетни);
- израда и потписивање споразума о сарадњи Републичког јавног тужилаштва и Министарства унутрашњих послова којим ће бити прописано као приоритетно поступање у истрагама претњи и насиља над новинарима;
- израда и потписивање споразума о сарадњи између Републичког јавног тужилаштва, Министарства унутрашњих послова, Министарства културе и информисања  и репрезентативних удружења новинара (одређење контакт тачке за сарадњу међу овим институцијама, прописан начин и поступак размене информација, као и начин информисања о догађајима који немају обележја кривичног дела, начин идентификације проблема и друге релевантне теме).
Јавна тужилаштва опште и посебне надлежности настављају са спровођењем истрага и кривичним гоњењем учинилаца кривичних дела са елементима насиља извршених на штету новинара и запослених у медијима. Улагањем правних лекова на судске одлуке, јавна тужилаштва настоје да утичу на пооштрење казнене политике и успостављање нове судске праксе у области заштите људских права и слобода.
У циљу повећања ефикасности деловања јавних тужилаштава у кривичном поступку против учинилаца кривичних дела против новинара, Републички јавни тужилац издао је упутство децембра 2015. године, којим се предвиђа да јавна тужилаштва воде посебну евиденцију за дела против лица која обављају послове од јавног интереса у области информисања, у односу на предузете радње и у вези са нападима на интернет странице медија, у случајевима у којима је прописано хитно поступање.

Активности у циљу реализације препоруке се континуирано спроводе.

	Област:   Владавина права и унапређење правосуђа

	132.71. Потребно је наставити са јачањем владавине права и институција у циљу успостављања друштвеног јединства, толеранције и једнакости како би се у потпуности гарантовала људска права грађана, посебно угрожених група као што су жене, деца, расељена лица и особе са инвалидитетом (Вијетнам);
	
у фази испуњавања
	Влада Републике Србије је 31. августа 2013. године усвојила Акциони план за спровођење Националне стратегије реформе правосуђа за период 2013-2018. године, којим су предвиђене конкретне мере и активности за реализацију стратешких циљева, дефинисани рокови и надлежни субјекти за њихово спровођење, као и извори финансирања.

	
	
	Стратегијом је зацртано пет основних реформских принципа који подразумевају унапређење независности, непристрасности и квалитета правде, стручности, одговорности и ефикасности правосуђа. Активности у циљу реализације препоруке се континуирано спроводе

	132.58. Унапредити ефикасност правосуђа (Пољска);
	
у фази испуњавања
	Како је неефикасност већ дужи временски период највећи проблем правосуђа Републике Србије, Националном стратегијом реформе правосуђа за период  2013-2018. године са пратећим Акционим планом  и Акционим планом за Поглавље 23, предвиђен је читав низ мера усмерених на побољшање ефикасности, почев од унапређења процесних закона, преко успостављања система е-правосуђа, као и праћења и корекције функционисања правосудне мреже. Континуираним праћењем остварености мера и активности, више од 90% доспелих активности је у потпуности или делимично реализовано. Успостављањем система приватних извршитеља, јавних бележника и посредовања у решавању спорова, планирано је смањење оптерећења судова, чиме би се, уз убрзано решавање старих предмета и инфраструктурна улагања, постигло краће трајање судских поступака и унапредио приступ грађана правди.
Ради реализације активности предвиђених Акционим планом за Поглавље 23 Министарство правде је покренуло консултативни процес у вези са изменама Устава у делу који се односи на правосуђе. У том циљу, 19. маја 2017. Министарство правде у сарадњи са Канцеларијом за сарадњу са цивилним друштвом објавило је јавни позив за учешће организација цивилног друштва у консултативном процесу којим је позван невладин сектор да упути своје предлоге за измену Устава у делу који се односи на правосуђе. Јавни позив је био отворен до 30. јуна 2017. године и у том року пристигло је 15 предлога.

Као наставак консултативног процеса, Министарство правде је у сарадњи са Канцеларијом за сарадњу са цивилним друштвом, 21. јула 2017. године у Палати Србија у Београду организовало први у низу округлих столова на коме су се ближе размотрити пристигли предлози и одговори. 

Округли столови ће бити одржани и септембру, октобру и новембру  2017. године у Београду, на теме „Стручност носилаца правосудних функција”; „Надлежност Савета ВСС и ДВТ”; „Избор и састав Савета”; „Извори права (питање судске праксе)” и „Мандат судија (избор, одговорност и стручност)”.
Такође, потребно је истаћи и усвајање Закона о заштити права на суђење у разумном року који је успоставио систем за подношење жалби у случају да суђење траје неоправдано дуго, као и могућност за накнаду штете због повреде права на суђење у разумном року.
Активности у циљу реализације препоруке се континуирано спроводе.


	132.59. Наставити са побољшањем правосудног система и обезбедити поштовање владавине права (Сингапур);
	
у фази испуњавања
	У правосудном систему  Републике Србије предвиђен је и предузет читав низ мера усмерених на побољшање ефикасности. У протеклом периоду значајни успеси су остварени на успостављању и развоју правосудних професија чиме се смањује оптерећење судова и уз убрзано решавање старих предмета и инфраструктурна улагања  постиже се краће трајање судских поступака и унапређује се приступ грађана правди. Од 1. септембра 2014. године почели су са радом јавни бележници, а усвајањем Закона о посредовању у решавању спорова, створен је нормативни оквир за функционисање система посредовања у решавању спорова, почев од 1. јануара 2015. године. Закон о извршењу и обезбеђењу донет је децембра 2015. године који представља компромис између брзине извршног поступка и уједначавања праксе судова (путем жалбе), проширена је надлежност извршитеља, најважнији акти извршитеља су подвргнути правном леку - приговору о коме одлучује суд, чиме се уједначила пракса извршитеља са подручја истог основног или привредног суда, преуређен је општи део извршног поступка како би се учинио  прегледним и систематичним, постигнута су јаснија решења како би се избегли неспоразуми у пракси.
Активности у циљу реализације препоруке се континуирано спроводе.

	132.60. Појачати правосудне реформе започете у 2009. години са циљем да се обезбеди независност судства, транспарентност, ефикасност и доступност (Словачка);
	
у фази испуњавања
	Због трајања и сложености поступка промене Устава, предвиђен је и низ прелазних мера усмерених на јачање независности правосуђа, кроз измене правосудних закона, а у оквиру одредаба Устава. Високи савет судства је новембра 2016. године донео Правилник о критеријумима и мерилима за оцену стручности, оспособљености и достојности кандидата за судију који се први пут и Правилник о критеријумима и мерилима за оцену стручности, оспособљености и достојности за избор судије на сталној судијској функцији у други или виши суд и о критеријумима за предлагање кандидата за председника суда. Такође, Државно веће тужилаца усвојило је у септембру 2016. године, Правилник о критеријумима и мерилима за оцену стручности, оспособљености и достојности кандидата у поступку предлагања за заменика јавног тужиоца који се први пут бира, док је у мају 2015. године усвојен 2015. године Правилник о критеријумима и мерилима за оцену стручности, оспособљености и достојности кандидата у поступку предлагања и избора носилаца јавнотужилачке функције. Високи савет судства и Државно веће тужилаца су усвојили и критеријуме и мерила за вредновање рада судија, председника судова, јавних тужилаца и заменика јавних тужилаца. Изменама закона о Високом савету судства и Државном већу тужилаца значајно је унапређена транспарентност у раду оба тела. 



	
	
	У погледу предузимања мера усмерених на унапређење непристрасности, етике и интегритета носилаца правосудних функција истичемо да су Државно веће тужилаца и Високи савет судства донели Етичке кодексе како за јавне тужиоце и заменике јавних тужилаца, тако и за судије, поред тога донети су и Етички кодекси за чланове како ВСС тако и ДВТ.  Од изузетног значаја је и оснивање Етичког одбора како у ВСС тако и у ДВТ. Истичемо и редовно подношење пријава о ступању на правосудну функцију и њеном престанку Агенцији за борбу против корупције, ради ефикасније провере постојања евентуалног сукоба интереса као и редовно подношења извештаја о имовини и приходима (имовинских карата) носилаца правосудних функција. Важно је напоменути да су успостављени и да функционишу дисциплински органи како у ВСС тако и у ДВТ.

Активности у циљу реализације препоруке се континуирано спроводе.

	132.61. Наставити политику која је усмерена ка унапређењу правосудног система, реформисању органа за спровођење закона и спуштању нивоа криминала и корупције (Руска Федерација);
	
у фази испуњавања
	У циљу унапређења стручности носилаца правосудних функција унапређују се капацитети Правосудне академије која реализује како почетну обуку тако и сталну и специјализовану.

Преиспитивање поступка реизбора судија је завршено и неизабране судије су интегрисане у правосудни систем Републике Србије. 

Влада је 2016. године усвојила Кодекс понашања чланова Владе о границама дозвољености коментарисања судских одлука и поступака, а у припреми је Нацрт оваквог кодекса и за посланике.

У протеклом периоду значајни успеси су остварени на успостављању и развоју правосудних професија чиме се смањује оптерећење судова и уз убрзано решавање старих предмета и инфраструктурна улагања  постиже се краће трајање судских поступака и унапређује се приступ грађана правди. Од 1. септембра 2014. године почели су са радом јавни бележници, а усвајањем Закона о посредовању у решавању спорова, створен је нормативни оквир за функционисање система посредовања у решавању спорова, почев од 1. јануара 2015. године.

Закон о извршењу и обезбеђењу донет је децембра 2015. године који представља компромис између брзине извршног поступка и уједначавања праксе судова (путем жалбе), проширена је надлежност извршитеља, најважнији акти извршитеља су подвргнути правном леку-приговору о коме одлучује суд, чиме се уједначила пракса извршитеља са подручја истог основног или привредног суда, преуређен је општи део извршног поступка како би се учинио  прегледним и систематичним, постигнута су јаснија решења како би се избегли неспоразуми у пракси.



	
	
	Републичко јавно тужилаштво у сарадњи са Државним већем тужилаца је предузело активне мере у складу са Националном стратегијом реформе правосуђа, као и Планом развоја јавног тужилаштва у правцу унапређења јавнотужилачког система и реформисању јавних тужилаштава. С тим у вези, усвојени су бројни подзаконски акти као што су, нпр. Правилник о вредновању рада јавних тужилаца и заменика јавних тужилаца, Правилник о изборима јавних тужилаца и заменика, Етички кодекс, Правилник о дисциплинском поступку и дисциплинској одговорности, Одлука о начину тестирања кандидата за избор јавних тужилаца и заменика итд. Такође, усвојени су акциони планови за спровођење Националних стратегија, посебно у области борбе против корупције, те су предвиђени механизми за увођење нових института у јавна тужилаштва у том смислу, као што је, нпр. ангажовање стално запослених финансијских стручњака у области финансијске форензике током кривичног поступка и поступка одузимања имовине проистекле из кривичног дела.
Активности у циљу реализације препоруке се континуирано спроводе

	132.62. Осигурати  да правосудни органи да ригорозно примењују кривичне одредбе које се односе на расна и дискриминаторска дела (Француска);

Делимично испуњено
	Изменама и допунама КЗ извршеним крајем 2012. године, уведен је члан 54а. којим се уводи посебна околност за одмеравање казне за кривично дело учињено из мржње, због припадности раси или вероисповести, националне или етничке припадности, пола, сексуалне оријентације или родног идентитета другог лица. Ако је кривично дело учињено из мржње због припадности, пола, сексуалне оријентације или родног идентитета друго лица, ту околност ће суд ценити као отежавајућу, осим ако она није прописана као обележје кривичног дела.

	Област:   Ратни злочини

	132.64. Наставити напоре у борби против некажњивости за тешка кршења људских права почињена током оружаног сукоба (Аргентина);
	
у фази испуњавања
	У циљу осигуравања процесуирања свих лица која су наводно починила ратни злочин пред домаћим судовима Влада је 20. фебруара 2016. године усвојила Националну стратегију за процесуирање ратних злочина. Поред тога радни текст Тужилачке стратегије за истрагу и гоњење ратних злочина у Србији је припремљен и усвајање се очекује у наредном периоду. Важно је и напоменути да je Народна скупштина изабрала 15. маја 2017. године новог тужиоца за ратне злочине, чиме се омогућава рад у пуном капацитету Тужилаштву за ратне злочине.

	132.65. Предузети све неопходне мере да се искорени некажњивост, и то гоњењем наводних учинилаца у складу са законом и међународним стандардима (Швајцарска);
	
у фази испуњавања
	Тужилачком стратегијом за процесуирање ратних злочина 2016-2026. године, чијом израдом руководи Тужилаштво за ратне злочине Републике Србије, у чијој изради учествује и представник Службе за откривање ратних ратних злочина Министарства унутрашњих послова, биће омогућено испуњавање препорука из извештаја Европске комисије о скринингу за поглавље 23. преговора о приступању Републике Србије Европској унији, и испуњавање задатака предвиђених Националном стратегијом: значајно унапређење ефикасности истраге и процесуирања ратних злочина у Републици Србији, које ће се огледати у сузбијању некажњивости ратних злочина без обзира на статус учиниоца, подршци правосуђу кроз унапређење регионалне сарадње и уједначавању судске праксе ради постизања пропорционалности у кажњавању и унапређених механизама заштите и подршке сведоцима и жртвама.
Активности у циљу реализације препоруке се континуирано спроводе.

	132.66. Предузети све неопходне мере како би се осигурало процесуирање свих лица која су наводно починила ратни злочин пред домаћим судовима. Обезбедити одговарајућу  компензацију жртава (Шпанија);
	
у фази испуњавања
	Почев од 2003. године, када је основано, Тужилаштво за ратне злочине је предузело кривично гоњење великог броја учинилаца кривичних дела против човечности и међународног права, као и за кривично дело прикривања, ако се односе на учиниоце кривичних дела ратних злочина.

Тужилаштво за ратне злочине Републике Србије примењује Кривични закон Савезне Републике Југославије из 1992/93 године, по принципу примене блажег закона на извршиоца кривичног дела ратног злочина. Наведени закон нема посебно прописано кривично дело злочин против човечности. Међутим, радње злочина против човечности у доброј мери покривене су другим прописаним кривичним делима овог закона.

Тужилаштво за ратне злочине је преко сарадње са МКТЈ и преко регионалне сарадње са тужилаштвима Босне и Херцеговине, Хрватске и Црне Горе потписао одговарајуће Меморандуме, Споразуме и Протоколе путем којих долази до одговарајућих сазнања и доказа да су лица која се налазе на територији Републике Србије извршила кривично дело ратног злочина, а потом предузима њихово кривично гоњење.

У погледу права жртва на компензацију планирана је израда Националне стратегије којом се уређује  унапређење права жртава кривичних дела са пратећим Акционим планом којим ће бити предвиђене конкретне мере за унапређење остваривања права на компензацију, као и успостављање мреже служби за подршку.

	132.67. Осигурати да особе оптужене за планирање или саучесништвоу злочину против човечности буду правилно гоњене (Мексико);
	
У фази испуњавања
	Служба за откривање ратних злочина поступа по налозима и захтевима државних органа: Министарства правде (Тужилаштва за ратне злочине, Вишег суда у Београду - Одељења за ратне злочине, Апелационог суда у Београду-Одељења за ратне злочине, Службе за помоћ и подршку оштећеним и сведоцима при Вишем суду у Београду) и Министарства спољних послова.


	132.68. Обезбедити привођење свих лица која су осумњичена за извршење или саучесништво у злочину против међународног права пред националним судовимаи процесуирати их у складу са међународним нормама (Француска);
	
у фази испуњавања
	Служба за откривање ратних злочина (у даљем тексту: СОРЗ), као саставни део Министарства унутрашњих послова Републике Србије, поступа по налозима и захтевима државних органа Републике Србије: Министарства правде (Тужилаштва за ратне злочине, Вишег суда у Београду – Одељења за ратне злочине, Апелационог суда у Београду – Одељења за ратне злочине, Службе за помоћ и подршку оштећеним и сведоцима при Вишем суду у Београду) и Министарства спољних послова. СОРЗ је задужена за контакт и са другим, домаћим и страним правосудним и полицијским органима који делују у области истраживања ратних злочина и прогона учинилаца, у циљу размене података, документације и доказа неопходних за процесуирање учинилаца ратних злочина извршених на подручју бивше СФРЈ.

У складу са одредбама новог Законика о кривичном поступку Републике Србије , СОРЗ, као специјализованој организационој јединици за поступање по предметима кривичних дела ратних злочина, тужилац поверава следеће задатке, и то: 

- проналажење оштећених;
- обављање разговора са сведоцима, оштећенима и осумњиченима:
- прикупљање доказа;
- лишење слободе учинилаца;
-  решавање судбине лица несталих у оружаним сукобима на територији бивше СФРЈ, укључујући и откривање масовних гробница;
- формирање базе података кривичних дела ратних злочина.

	132.69. Наставити са јачањем напора у борби против некажњивости за тешке злочине по међународном праву кроз континуирану сарадњу са Хашким трибуналоми процесуирањем осталих учинилаца пред домаћим судовима у складу са међународним стандардима (Аустралија);
	
у фази испуњавања
	Служба за откривање ратних злочина остварује сарадњу и поступа по захтевима Тужилаштва за ратне злочине Републике Србије за привођење свих лица која су осумњичена за извршење или саучесништво у злочину против међународног права пред судовима у Републици Србији, у складу са међународним нормама и поштовањем права приведених, односно притворених осумњичених лица. Служба поступа по захтевима Међународног кривичног трибунала за бившу Југославију (МКТЈ) посредством Министарства правде који се односе на:

• поступање по захтевима МКТЈ

• заштиту сведока и њихових породица чија би безбедност могла бити угрожена у току и након сведочења пред МКТЈ 

• обезбеђивање услова за сведочење и пружање техничке помоћи сведоцима

• вршење надзора над лицима која су у складу са гаранцијама Владе Републике Србије од  стране МКТЈ привремено пуштена на слободу и над њиховим трансфером.
Активности у циљу реализације препоруке се континуирано спроводе.

	132.70. Проверити да ли је озбиљна истрага предузета против лица која су одговорна за задржавање и убиство браће Битићи 1999. године (Сједињене Америчке Државе);

Делимично испуњено
	У случају браће Битићи, Тужилаштво за ратне злочине је оптужило двоје лица . У јануару 2013. године донета је правноснажна ослобађајућа пресуда у том предмету. Тужилаштво за ратне злочине је након тога донело наредбу о спровођењу истраге против НН извршиоца за кривично дело ратни злочин против ратних заробљеника из члана 144. КЗ СРЈ.

	Област:    Поштовање кодекса понашања  полиције

	132.11. Обезбедити строго поштовање кодекса понашања полиције (Пољска);
	
у фази испуњавања
	У складу са Законом о полицији, Влада Републике Србије усвојила је Кодекс полицијске етике, који је дана 6. марта 2017. године, објављен у „Службеном гласнику РС” број 17/2017, који представља скуп правила о етичком поступању полицијских службеника у Министарству унутрашњих послова, којим се пружа подршка владавини права и који је у складу са Европским кодексом полицијске етике и другим међународним актима који се односе на полицију.

Понашање супротно одредбама Кодекса представља понашање које штети угледу Министарства и полицијске професије, а Кодекс је и део програма по којима се запослени у Министарству стручно оспособљавају и усавршавају.

Чланом 207. став 1. тачка 7) Закона о полицији прописана је, као тешка повреда службене дужности, понашање запосленог које штети угледу Министарства, што значи да понашање супротно одредбама Кодекса повлачи са собом дисциплинску одговорност запослених у Министарству унутрашњих послова.

Кроз Програм општег стручног усавршавања државних службеника реализује се настава за полицијске службенице на тему „Етика и интегритет”. Сектор унутрашње контроле полиције у складу са Акционим планом за праћење спровођења Националне стратегије за борбу против корупције 2015. године иницирао је израду наставног плана у области полицијске етике за полицијске службенице и реализацију обука у сарадњи са Мисијом ОЕБС у Републици Србији и пројекта Савета Европе „Јачање сарадње тужилаштва и полиције”. Представници Сектора учествују у изради нацрта новог Кодекса полицијске етике.

Саставни део Програма стручног усавршавања полицијских службеника за 2017. годину су и теме: Рад полиције са маргинализованим мањинским и социјално рањивим групама и Реасе Модел за обављање структурисаног службеног разговора уз пуно поштовање жртава, мањинских, маргинализованих и социјално рањивих група, Појам, препознавање и реаговање на појавне облике дискриминације; Комисија за спровођење стандарда полицијског поступања у облсти превенције тортуре.
На иницијативу и уз финансијску подршку организације DCAF, током 2016. године одржане су две радионице на тему „Полицијски интегритет и етика-аспекти везани за обуку” којој је присуствовало 60 полицијских службеника.

Активности у циљу реализације препоруке се континуирано спроводе.


	Област:    Тортура

	131.3. Развити даље мере у вези са спровођењем Опционог протокола уз Конвенцију против тортуре и других сурових,  нељудских или понижавајућих казни или поступака  (Држава Палестине);
	у

Испуњено
	Приликом израде активности за спровођење Акционог плана за Поглавље 23, Сектор унутрашње контроле Министарства унутрашњих послова предложио је да се методологија доказивања случајева злостављања уради у сарадњи са Мисијом ОЕБС у Републици Србији, с обзиром да је у сарадњи са Мисијом већ иницирана израда Упутства за поступање према доведеним и задржаним лицима. 
Крајем 2016. године, Републичко јавно тужилаштво иницирало је успостављање Радне групе у циљу израде методологије тужилаштва и полиције за истрагу случајева злостављања и мучења од стране полиције, у чијем раду учествују 3 представника Сектора унутрашње контроле. Одржано је више састанака и у јуну 2017. године сачињена је коначна верзија документа. За другу половину 2017. године планирано је да се почне са едукацијом тужилаца и полицијских службеника који у пракси спроводе истраге случајева злостављања, а почетак је предвиђен у другој половини 2017. године. Предвиђено је да се едукација спроведе за представнике Сектора унутрашње контроле и полицијске службенике Управе криминалистичке полиције, из седишта Министарства и из подручних полицијских управа.

Програмом стручног усавршавања полицијских службеника у оквиру обавезне наставе за 2017. годину предвиђена је наставна јединица – „Комисија за спровођење стандарда полицијског поступања у области превенције тортуре” чији садржај чини следеће теме: појам тортуре; забрана мучења и свирепих, нечовечних и понижавајућих казни или поступака; кривични поступак и извршење казне; употреба принуде од стране полиције; надлежност Комитета Савета Европе за спречавање тортуре.
У циљу стандардизације и једнообразне реализације ове тематске области, Одељење за стручно образовање и обуку - Одсек за реализацију обуке израдио је приручник и презентацију који су у потпуности компатибилни са наставним садржајем те теме.

У циљу јачања капацитета НПМ-а дошло је до реорганизације стручне службе Заштитника грађана и оформљен је Секретаријат Националног механизма за превенцију тортуре као посебна организациона јединица са четири извршиоца,  том приликом је запослен један самостални саветник, на неодређено време. Тако да су у Секретаријату НПМ-а  запослене 2 две жене и један мушкарац, сви са високом стручном спремом, а једно радно место је и даље непопуњено.



	
	
	Формирани су мултидисциплинарни тимови који обављају посете установама у којима су смештена лица лишена слободе – 77 посета током 2013. године, 78 током 2014. године и 76 до септембра 2015.

Свим установама су достављени извештаји са препорукама (укупно 400 препорука у 2013. години, 345 у 2014. и 208 до септембра 2015. године) за отклањање утврђених недостатака у раду које могу довести до злостављања или тортуре. У циљу ефикаснијег спровођења препорука, НПМ је ступио у дијалог са посећеним установама и надлежним министарствима.

На међународни дан подршке жртвама тортуре 26. јуна 2013. године, у Народној скупштини одржано је јавно слушање на ком је представљен Годишњи извештај о раду НПМ за 2012. годину.

Народна скупштина је први пут разматрала Извештај о раду Националног механизма за превенцију тортуре за 2013. годину, који је оцењен као детаљан и свеобухватан. Гласовима већине посланика усвојени су Закључци којима је Народна скупштина обавезала надлежне органе да приступе спровођењу препорука Заштитника грађана и да о томе обавесте Народну скупштину до 31. децембра 2014. Према информацијама којима располаже Заштитник грађана, надлежни органи то нису учинили.

Такође, један део активности НПМ-а се односио и на унапређење прописа у области заштите права лица лишених слободе и спречавања тортуре (надлежнима је мишљењима указано на недостатке Закона о заштити лица са менталним сметњама, Упутства МУП о поступању према доведеним и задржаним лицима, као и потреба за доношењем закона који ће регулисати област пробације и др.).

НПМ је у 2013. години организовао округли сто на тему "Превенција и кажњивост за тортуру“. На иницијативу НПМ Србије у марту 2013. године у Београду је основана Мрежа НПМ земаља Југоисточне Европе, коју поред НПМ Србије чине НПМ Албаније, НПМ Македоније, НПМ Словеније, НПМ Хрватске, НПМ Црне Горе, НПМ Аустрије, НПМ Бугарске, НПМ Мађарске и Омбудсман Босне и Херцеговине. 

НПМ Србије је у 2014. години организовао  први jугоисточно-европски форум механизама предвиђених Опционим протоколом уз Конвенцију против тортуре, којем су присуствовали представници Поткомитета УН запревенцијутортуре (SPT), представници.

Мреже НПМ земаља југоисточне Европе и представници НПМ Румуније, Немачке, Грчке, Чешке, Француске, Пољске, Естоније и Азербејџана, чланови Европског Комитета за спречавање мучења (CPT), Асоцијације зa превенцију тортуре (APT) и других међународних организација, али и представници цивилног друштва, између осталих и представници Јавних монитора Русије (CoE PMC Project).

О свим осталим активностима НПМ-а на пољу спречавања злостављања и тортуре може се информисати на http:⁄⁄npm.rs, као и на сајту Заштитника грађана:  http:⁄⁄zastitnik.rs.

Активности у циљу реализације препоруке се континуирано спроводе.


	132.2. Издвојити адекватна финансијска средства и осигурати одговарајуће правне основе како би се решила питања која су забринула Национални механизам за превенцију тортуре (Данска);
	
	Министарство унутрашњих послова је корисник пројекта „Јачање заштите људских права лица лишених слободе и осуђених лица у Србији” у оквиру заједничког програма Савета Европе и Европске уније „Хоризонтални програм подршке Западном Балкану и Турској”, у којем учествују представници Сектора унутрашње контроле, Дирекције полиције и Сектора за људске ресурсе. Спровођење активности почело је почетком 2017. године, а у оквиру пројекта предвиђена је анализа постојећег правног оквира Министарства унутрашњих послова који се односи на поступање према лицима лишеним слободе (да ли је усклађен са свим позитивним прописима, да ли постоји потреба за израдом нових процедура и образаца) као и анализа постојећег наставног плана у овој области, у циљу надоградње и едукације постојећих тренера. Сектор унутрашње контроле је током 2012. и 2013. године иницирао израду Упутства за поступање према доведеним и задржаним лицима у сарадњи са Мисијом ОЕБС у Републици Србији. На челу Радне групе за израду Упутства био је представник Дирекције полиције, Управе полиције, а након доношења Упутства уследила је израда наставног плана и спроведена је обука за тренере који од тада воде обуке за полицијске службенике на тему „Спровођење Упутства о поступању према доведеним и задржаним лицима”, које су део Програма стручног усавршавања запослених у Министарству унутрашњих послова.
Активности у циљу реализације препоруке се континуирано спроводе.

	133.3. Утврдити дефиницију тортуре у складу са Конвенцијомпротив тортуре и других сурових, нељудских или понижавајућих казни или поступака и убрзати реформе у правосуђу у циљу изузимања  тортуре са листе предмета који могу да застаре  (Тунис);

Није испуњено
	У оквиру постепеног усклађивања Кривичног законика са међународним стандардима током процеса придруживању ЕУ планира се измена дефиниције тортуре.

	133.4. Прилагодити у дефиницију тортуре дефиницији из Конвенције против тортуре и других сурових, нељудских или понижавајућих казни или поступака, спровести законске реформе како би се казне прилагодиле тежини кривичног дела тортуре, те изузети предмете везане за тортуру са листе предмета који могу да застаре  (Костарика);

Није испуњено
	Погледати одговор на препоруку 133.3


	Област:  Лица лишена слободе

	132.72. Наставити са улагањем напора у циљу побољшања третмана према притвореницима узатворима (Јапан);
	
у фази испуњавања
	У циљу информисања затвореника о правима и омогућавању покретања механизама за притужбе, Закон о извршењу кривичних санкција и правилници који регулишу положај осуђених лица одштампани и доступни су затвореницима. Урађен је и Водич за осуђенике, који су тек ступили на издржавање казне затвора, како би се на једноставнији начин упознали са својим правима и обавезама у заводу. Израђен је Приручник за притворенике и Приручник за осуђенике, који на приступачнији начин информише лица лишена слободе о њиховим правима током извршења казне или мере и са прописаним механизмима улагања притужбе, жалбе и захтева за судску заштиту судији за извршење кривичних санкција. Поред тога, одштампани су обрасци за лица лишена слободе за улагање свих облика правне заштите, како интерне у оквиру Управе, тако и екстерне - судији за извршење кривичних санкција и они су саставни део директиве директора Управе која је достављена свим заводима. Такође, обука судија за извршење кривичних санкција континуирано се спроводи и израђен је приручник за судије за извршење.

 У погледу специјализованог третмана спроведен је тренинг за запослене за примену  специјализованих програма за малолетне преступнике и израђени су приручници за обуку пенолошких васпитача и пенолошких инструктора. Предвиђене су даље обуке за тренере запослене у служби за третман за спровођење специјализованих програма третмана за осуђена лица, као и за посебно осетљиве категорије осуђених лица.

Сектор унутрашње контроле полиције врши контролу законитости рада полиције у погледу поштовања и заштите људских права – представник Сектора је председник Комисије за спровођење стандарда полицијског поступања у области превенције тортуре. У јуну 2014. године образована је Комисија за спровођење стандарда полицијског поступања у области превенције тортуре (Комисија за праћење спровођења Европске конвенције за спречавање мучења и нечовечног или понижавајућег поступања или кажњавања)  са задатком да, у складу са обавезама које је Република Србија преузела ратификацијом низа конвенција о заштити људских права и основних слобода, врши спровођење препорука релевантних међународних уговорних тела у праксу Министарства унутрашњих послова. Наведене активности се одвијају у сарадњи са надлежним државним органима у вези изналажења механизама за превенцију тортуре и заштиту људских права и основних слобода; учешћем на радним састанцима и округлим столовима; учешћем у раду Радне групе  за уређивање Упутства о поступању према доведеним и задржаним лицима  и кроз организовање семинара на тему „Забрана мучења, нечовечних или понижавајућих казни или поступака од стране полицијских службеника” и „Рад полиције с маргинализованим, мањинским и социјално рањивим групама”.

Активности у циљу реализације препоруке се континуирано спроводе.

	132.73. Наставити са спровођењем неопходних реформи који се тичу претрпаности у затворима, покренути нов план за обнову и изградњу затвора који би по условима били близу просека у Европској унији, и обезбедити материјалне и људске ресурсе који су неопходни за њихово правилно функционисање (Шпанија)
	
у фази испуњавања
	Проблему пренасељености завода за извршење кривичних санкција приступа се на два колосека  како кроз инфраструктурна улагања тако и кроз развој и даља унапређења система алтернативних санкција. У том контексту тренутно се изграђују два нова затвора у Панчеву и Крагујевцу док се континуирано и у фазама реновирају постојећи заводи. Уз доношење Закона о извршењу ванзаводских санкција и мера успостављена је и мрежа канцеларија за алтернативне санкције са укупно 25 канцеларија широм земље. Успостављање мреже канцеларија за алтернативне санкције је пропраћено спровођењем континуиране обуке за носиоце правосудних функција и новоименоване поверенике за алтернативне санкције. Израђен је правилник којим се регулише извршење ванзаводских санкција и мера, у складу са којим су израђене и процедуре у раду повереника, као и Правилник о начину вршења надзора над извршењем ванзаводских санкција и мера.

Управа за извршење кривичних санкција у оквиру постојећег буџета предузима напоре да се побољшају услови у затворима. Поред тога, обезбеђујемо и средства из фондова ЕУ како би постигли стандарде развијених европских земаља у овој области. Израђен је план активности и Стратегија развоја система извршења кривичних санкција до 2020. године у РС са Акционим планом, у коме су предвиђене активности и рокови за реализацију унапређена смештаја, третмана и здравствене заштите  за лица лишена слободе.

Управа за извршење кривичних санкција предузима активности које се односе на побољшање услова у затворима, спровођење индивидуализованих програма третмана, здравствену заштиту и заштиту права лица лишених слободе. Стратегијом развоја система извршења кривичних санкција до 2020. године у Републици Србији и Акционим планом детаљно су предвиђене активности у циљу унапређења постојећег стања у свакој од наведених области.
Реновирана су четири блока у Окружном затвору у Београду и три блока у Специјалној затворској болници; обезбеђени су нови  капацитети у Окружном затвору у Суботици; у Васпитно-поправном дому у Крушевцу реновирани су  капацитети пријемног одељења; завршена је реконструкција Казнено-поправног завода за малолетнике у Ваљеву; у КПЗ у Пожаревцу-Забели реконстрисан је објекат за смештај старих лица и особе са инвалидитетом, завршена је реконструкција смештајног објекта у Казнено-поправном заводу у Нишу и у Казнено поправном заводу у Сремској Митровици


	
	
	У 2015. години повећан је број извршених алтернативних санкција и мера (368 казни рада у јавном интересу изречених; седам условних осуда са заштитним надзором; 1214 казни затвора без напуштања просторија у којима осуђени станује (кућни затвор) и 178 мера за обезбеђење присуства окривљеног и несметано вођење кривичног поступка –  забране напуштања стана (кућни притвор). 

Укупан број лица лишених слободе одржава се на приближно истом нивоу од краја 2012. године, иако се смањује број лица која се отпуштају са извршења казне затвора по основу амнестије (Са издржавања казне, 2012. године, отпуштено је 1228 лица,  2013. – 1221 лице, 2014. године - 282  лица, а током 2015. године 49 лица). 

Управа за извршење кривичних санкција је обезбедила средства из фондова ЕУ - ИПА 2013 за едукацију запослених и унапређење рада Центра за обуку и стручно оспособљавање Управе. Након потписивања уговора са твининг партнером, спровешће се обуке за тренере-запослене у служби за третман за спровођење специјализованих програма третмана за осуђена лица.  

Активности у циљу реализације препоруке се континуирано спроводе.

	Област:  Корупција

	132.7. Наставити напоре у борби против корупције с циљем да се ојача државна политика у овој области (Мароко);
	
у фази испуњавања
	Предвиђена је израда свeoбухвaтне aнaлизе aнти-кoруптивнoг зaкoнoдaвствa o усклaђeнoсти сa прaвoм EУ и међунaрoдним стaндaрдимa, рaди идeнтификoвaњa нeдoстaтaкa прaвнoг oквирa зa бoрбу прoтив кoрупциje, узимајућу у обзир претходно урађене анализе. Након тога, измeниће се прaвни oквир зa бoрбу прoтив кoрупциje у склaду сa свeoбухвaтном aнaлизом aнтикoруптивнoг зaкoнoдaвствa o усклaђeнoсти сa прaвoм EУ и међунaрoдним стaндaрдимa, рaди идeнтификoвaњa нeдoстaтaкa прaвнoг oквирa зa бoрбу прoтив кoрупциje.

Поред наведеног, предвиђено је jaчaње кaдрoвских кaпaцитeта различитих органа који су на посредан или непосредан начин укључени у борбу против корупције, као и бројне континуиране обуке за запослене. И у делу Репресија корупције, предвиђено је jaчaње кaдрoвских кaпaцитeта органа који су надлежни за борбу против корупције на репресивном нивоу, као и бројне континуиране обуке за запослене.



	
	
	У оквиру процеса реформе Министарства унутрашњих послова, током 2016. године активности су биле усмерене на доношење новог Закона о полицији, у циљу стварања јасних пријема и каријерног напредовања запослених у министарству, процедура за поступање за полицијске службенике и друге запослене у министарству и увођења нових дисциплинских мера ради јачања одговорности руководилаца у министарству. Циљ стварања јасног правног оквира је био да се умање недоумице у поступању, спречи импровизација и било каква могућност злоупотребе од стране полицијских службеника и других запослених у министарству. Приликом израде Закона о полицији и подзаконских аката, Министарство је имало у виду све обавезе предвиђене стратешким документима који дефинишу активности у области људских ресурса и превенцији и сузбијања корупције, као и Акционе планове за Поглавље 23 (област борбе против корупције) и Поглавље 24.
Посебан сегмент посвећен је унапређењу нормативног оквира Сектора унутрашње контроле у циљу јасног дефинисања неведеног Сектора као основног носиоца активности за превенцију и сузбијање корупције у оквиру Министарства унутрашњих послова. Приликом израде Закона о полицији такође је стављен  акценат на јачање превентивних механизмама за сузбијање корупције, те je Сектор увео три нова превентивна института које примењују сродне службе у Европској унији, а  пре свега земље чланице које су у протеклих 10 година приступиле ЕУ – спровођење анализе ризика од корупције, спровођење теста интегритета и вођење евиденције о имовном стању и провера промене имовног стања за руководиоце Министарства унутрашњих послова, као и високо ризична радна места установљена анализом ризика од корупције).
Активности у циљу реализације препоруке се континуирано спроводе.

	132.63. Успоставити одрживу борбу против корупције обезбеђивањем контроле у судским поступцима од отварања истраге до окончања поступка .  Избегавати политичке пристиске како би се отворио простор за истински исамостални рад полиције и тужилаштва. Осим тога, праксу би требало развити и применити како би се спречили будући случајеви корупције на високом нивоу, углавном обезбеђивањем веће и ефикасне транспарентности у процесима, као што суприватизација и јавни тендери (Шведска);

у фази испуњавања
	Најважнији документи који уређују питања борбе против корупције у Републици Србији су: Стратегија за борбу против корупције и Акциони план који прати Стратегију, донети за период 2013-2018. годину, Поглавље 23 преговора о приступању Европској унији и Акциони план који је намењен спровођењу поменутог поглавља. Наведеном Стратегијом предвиђено је формирање Службе за борбу против корупције која ће бити специјализована организациона јединица на нивоу Министарства унутрашњих послова и задужена за сузбијање корупције на целој територији Републике Србије. Република Србија донела је и нови Закон о организацији и надлежности државних органа у борби против оргнаизованог криминала, тероризма и корупције, који је усвојен 23.11.2016. године, у којем се дефинишу надлежности и овлашћења организационе јединице коју треба формирати у оквиру Министарства унутрашњих послова. Везано за формирање организационе јединице за сузбијање корупције Министарство унутрашњих послова у сарадњи са ОЕБС у Републици Србији, а под покровитељством Краљевине Шведске, спроводи пројекат „Јачање капацитета полиције Србије за борбу против корупције – Фаза II”. У Министарству унутрашњих послова формирано је радно тело чији су чланови представници релевантних организационих јединица Министарства унутрашњиох послова, и наведено радно тело у сарадњи са ОЕБС припрема најбољи модел организационе структуре, а касније и обуке полицијских службеника, који ће бити запослени у новоформираној јединици



	
	
	Полицијски службеници Управе криминалистичке полиције, Службе за борбу против организованог криминала, Одсека за сузбијање корупције, у 2016. години посебан акценат ставили су на сузбијање коруптивних кривичних дела у која су укључени носиоци правосудних функција у Републици Србији, што је резултирало лишењем слободе пет судија. Такође, полицијски службеници су лишили слободе запослене у инспекцијским органима, a акценат је стављен на доказивању коруптивних активности и у јавним предузећима. Један од праваца будућих активности биће и доказивање коруптивних активности у области јавних набавки.
Јачање улоге Сектора унутрашње контроле у Министарству унутрашњих послова је дефинисано у стратешким документима као што су: Акциони план за спровођење Националне стратегије за борбу против корупције, Акциони план за Поглавље 23 и Национални програм за усвајање правних тековина ЕУ.  Акциони план за Поглавље 23 у оквиру области „Борба против корупције” садржи активности које имају за циљ израду прaвнoг oквирa кojим ћe бити рeгулисaн рaд овог Сeктoрa у оквиру Министарствa унутрашњих послова, развијање мeхaнизама зa jaчaњe интeгритeтa пoлициjских службeника и јачање кaпaцитeта Сeктoрa у циљу сузбиjaњa кoрупциje у сeктoру пoлициje у склaду сa извршeнoм aнaлизoм и прoмeнама нoрмaтивнoг дeлa. Активности наведеног Сeктoрa су у оквиру процеса реформе овог Министарства биле усмерене на унапређење правног оквира доношењем новог Закона о полицији почетком 2016. године. Сeктoр унутрашње контроле је тежио да новим Законом о полицији створи јасан нормативни оквир за поступање полицијских службеника унутрашње контроле и јасно истакне улогу и надлежност Сeктoрa као организационе јединице Министарства унутрашњих послова која је надлежна за контролу законитости рада полицијских службеника и других запослених у Министарству и као носиоца свих активности у циљу сузбијања корупције запослених у Министарству унутрашњих послова. 

Новим Законом о полицији уведени су нови институти за превенцију корупције, прописана је обавеза свих организационих јединица Министарства унутрашњих послова да доставе обавештајне податке у року од 24 часа уколико дођу до сазнања да је запослени у Министарству унутрашњих послова извршио кривично дело, прописана је обавеза руководилаца да одговарају за реализацију наложених мера  од стране овлашћених службених лица Сектора унутрашње котроле  и прописане су нове дисцилинске мере одговорности које имају за циљ јачање одговорности руководилаца у истом Министарству. 

Усвојен је Кодекс понашања чланова Владе о границама дозвољености коментарисања судских одлука и поступака, према којем су чланови Владе дужни да поштују претпоставку невиности  као и ауторитет и непристрасност суда. У плану је доношење и кодекса понашања за народне посланике, који ће такође промовисати наведене вредности.

Новим Законом о полицији уведени су нови институти за превенцију корупције, прописана је обавеза свих организационих јединица Министарства да доставе обавештајне податке у року од 24 часа уколико дођу до сазнања да је запослени у Министарству извршио кривично дело, прописана је обавеза руководилаца да одговарају за реализацију наложених мера од стране овлашћених службених лица Сектора и прописане су нове дисцилинске мере одговорности које имају за циљ јачање одговорности руководилаца у Министарству. 



	
	
	У складу са Стратегијом развоја јавних набавки у Републици Србији за период 2014 – 2018 и Акционим планом за имплементацију Стратегије за период 2014 – 2015, Закон о изменама и допунама Закона о јавним набавкама  је усвојен 31. јула 2015. године, а ступио је на снагу 12. августа 2015. године. Изменама и допунама Закона о јавним набавкама извршено је даље усклађивање са следећим директивама Европске уније: Директивa Европског парламента и Савета 2014/24/ЕУ од 26. фебраура 2014. године о јавним набавкама и о стављању ван снаге Директиве 2004/18/ЕЗ, Директива Европског парламента и Савета 2014/25/ЕУ од 26. фебруара 2014. године о набавкама наручилаца који обављају делатности у области водопривреде, енергетике, саобраћаја и поштанских услуга и стављању ван снаге Директиве 2004/18/ЕЗ и Директива 2007/66/ЕЗ Европског парламента и Савета од 11. децембра 2007. године о измени директиве Савета 89/665/ЕЕЗ и 92/13/ЕЕЗ у вези са побољшањем успешности поступака правне заштите који се односе на склапање уговора о јавној набавци. Прaћeњe примeнe мера надзора и контроле у јавним набавкама спроводи се кoнтинуирано.

У плану је усвојање новог Закона о јавним набавкама како би се отклонила ограничења за пуну примену мера за праћење, надзор и контролу Закона. Нови закон ће бити у потпуности усклађен са acquis communautaire у овој области. 

Коначно, континуирано се спроводе обуке за припаднике полиције, тужиоце и судије како би се случајеви корупције у јавним набавкама ефикасније процесуирали.

	
	
	Такође, када се ради о коруптивним кривичним делима, проширене су надлежности Управе криминалистичке полиције, Службе за борбу против организованог криминала (СБПОК), где је наведеним Законом додато да ће СБПОК, осим именованих, изабраних и постављених лица од стране Народне скупштине, Владе Републике Србије, Високог савета судства и Државног већа тужилаца, поступати и у случају именованих, изабраних и постављених лица од стране председника Републике Србије и опште седнице Врховног касационог суда. 

Активности у циљу реализације препоруке се континуирано спроводе


Преглед  докумената  релевантних за заштиту права  људских права усвојених у периоду 2013-2017. године
	ЗАКОНИ
	· Закон о матичним књигама„Службени гласник РС”, бр. 109/09, 4/10-исправка, 10/10, 25/11 и 5/13; 

· Закон о изменама Закона о организацији надлежности државних органа у сузбијању организованог криминала, корупције и других посебно тешких дела („Службени гласник РС“, број 19/13;)

· Закон о професионалној рехабилитацији и запошљавању особа са инвалидитетом  („Службени  гласник РС“, број 32/13);

· Закон о заштити лица са менталним сметњама („Службени гласник РС”,  број 45/13);

· Закон о правима пацијената („Службени гласник РС”,  бр. 45/13);

· Закона о основном образовању и васпитању („Службени гласник РС”, бр. 55/13);

· Закон о средњем образовању и васпитању („Службени гласник РС”, бр. 55/13);

· Закон о ученичком и студентском стандарду („Службени гласник РС”, бр. 18/10 и 55/13);

· Закон о прекршајима („Службени гласник РС“, број 65/13);

· закон о изменама и допунама Закона о јавном тужилаштву („Службени гласник РС“, број 101/13);

· Закон о изменама и допунама Закона о судијама („Службени гласник РС“, број 101/13);

· Закон о изменама и допунама Закона о уређењу судова („Службени гласник РС“, број 101/13);

· Закон о остваривању права на здравствену заштиту деце, трудница и породиља („Службени гласник РС”,  број 104/13);

· Закон о националним саветима националних мањина („Службени гласник РС”,  бр. 72/09, 20/14 –УС и 50/14);

· Закон о ванпарничном поступку („Службени гласник РС“, бр. 25/82, 48/88, 46/95 – др.закон, 18/05 др.закон, 85/12, 45/13 – др.закон, 55/14);
· Законик о кривичном поступку („Службени гласник РС ”, бр. 72/11, 101/11, 121/12, 32/13, 45/13 и 55/14);

· Закон о парничном поступку( „Службени гласник РС ”бр.72/11, 49/13 – одлука УС, 74/13 –УС и 55/14);
· Закон о извршењу ванзаводских санкција и мера („Службени гласник РС“, број 55/14-35);

· Закон о странцима („Службени гласник РС”,  бр. 36/09 и 32/13; 88/10, 99/10,57/11, 119/12, 45/13 – др. закон и 93/14);
· Закон о здравственом осигурању („Службени гласник РС”,  бр. 107/05, 109/05, 109/05 – испр.,57/11, 110/12 – одлука УС и 119/12,99/1);
· Закон о заштити узбуњивача („Службени гласник РС“, број 128/14);

· Закон о кретању уз помоћ пса водича („Службени  гласник РС”, број 29/15);
· Закон о употреби знаковног језика („Службени  гласник РС”, број 38/1);

· Закон о запошљавању и осигурању за случај незапослености („Службени гласник РС”, бр. 36/09, 88/10 и 38/15);

· Закон о заштити права на суђење у разумном року („Службени гласник РС“, број 40/15-3);
· Закон о уџбеницима („Службени гласник РС“, број 68/15);

	
	· Закон о изменама и допунама Закона о Државном већу тужилаца („Службени гласник РС“, број 106/15);

· Закон о изменама и допунама Закона о Високом савету судства („Службени гласник РС“, број 106/15); 

· Закон о допунама Закона о јавном тужилаштву („Службени гласник РС“, број 106/15); 

· Закон о допунама Закона о јавном тужилаштву („Службени гласник РС“, број 106/15); 

· Закон о допуни Закона о судијама („Службени гласник РС“, број 106/15); 

· Закон о изменама и допунама Закона о Правосудној академији („Службени гласник РС“, број 106/15);

· Закон о правосудној академији („Службени гласник РС”, бр. 104/2009 и 32/2014 –УС и 106/15);
· Закон о електронским медијима („Службени гласник РС”, бр. 83/14 и 6/16 - други закон);
· Закон о спорту („Службени гласник РС ”, бр. 10/16);
· Закон о јавном информисању и медијима („Службени гласник РС”, бр. 84/14, 58/15 и 12/16 – аутентично тумачење);
· Закон о изменама и допунама Закона о прекршајима („Службени гласник РС“, број 13/16); независност правосуђа

· Закон о основама система образовања и васпитања („Службеник гласник РС”, бр. 72/09, 52/11, 55/13, 35/15 - аутентично тумачење, 68/15 и 62/16 - одлука УС);

· Закон о спречавању насиља у породици („Службеник гласник РС”, број 94/16);

· Кривични законик („Службени гласник РС”, бр. 85/05, 88/05 – испр., 107/05 – испр., 72/09, 111/09, 121/2012 , 104/13, 108/14 и 94/16;
· Закон о одузимању имовине проистекле из кривичног дела („Службени гласник РС“, број 32/13 и 94/16);
· Закон о организацији и надлежности државних органа у сузбијању организованог криминала, тероризма и корупције („Службени гласник РС“, број 94/16); 

· Закон о буџету Републике Србије за 2017.годину („Службени гласник РС”, број 99/16);

· Закон о јавним медијским сервисима („Службени гласник РС”, бр. 83/14; 103/15 и 108/16);
· Закон о раду („Службени гласник РС”,бр. 24/05, 61/05, 54/09, 32/13, 75/14 и 13/17 - одлука УС);




	ПРАВИЛНИЦИ И УПУТСТВА
	· Правилник о подстицајима за унапређење економских активности на селу кроз подршку непољопривредним активностима („Службени  гласник РС”, број 81/13);
· Правилник о критеријумима и поступку за премештај носилаца јавнотужилачке функције у друго јавно тужилаштво у случају укидања јавног тужилаштва или смањења броја заменика јавног тужиоца: („Службени  гласник РС”, број 105/13-12);

· Правилник о допунама Правилника о плану уџбеника, („Службени гласник РС“– Просв. гласник бр. 5/14);

· Правилник о врсти стручне спреме наставника, стручних сарадника и помоћних наставника у стручним школама („Просветни гласник“, бр. 5/91, 1/92, 21/93, 3/94, 7/96, 7/98, 3/99, 6/01, 3/03, 8/03, 11/04, 5/05, 6/05, 2/07, 4/07, 7/08, 11/08, 5/11, 8/11, 9/13 и 6/14)

· Правилник о измени и допуни Правилника о програму завршног испита у основном образовању и васпитању („Просветни гласник“, број 12/14);

· Правилник о упису ученика у средњу школу: („Службени гласник РС“, бр. 41/14);
· Правилник о евиденцији у средњој школи: („Службени гласник РС“, бр. 31/06, 51/06, 44/13 и 55/14);

· Правилник o критеријумима и мерилима вредновања рада јавних тужилаца и заменика јавних тужилаца: („Службени  гласник РС”, број 58/14-13);

· Правилник о дисциплинском поступку и дисциплинској одговорности јавних тужилаца и заменика јавних тужилаца: („Службени  гласник РС”, број 64/12-15, 109/13-20, 58/14-34);

· Правилник о дисциплинском поступку према осуђеним лицима: („Службени  гласник РС”, број 79/14-15);
· Правилник о посебним условима које треба да испуњава запослени који се упућује на рад у Посебну притворску јединицу и начину његовог избора пре упућивања на рад: („Службени  гласник РС”, број 103/14-26);

· Правилник о мерама за одржавање реда и безбедности у заводима за извршење кривичних санкција: („Службени  гласник РС”, број 105/2014-31);



	
	· Правилник о критеријумима, мерилима, поступку и органима за вредновање рада судија и председника судова: („Службени  гласник РС”, број 81/14-54, 142/14-240, 41/15-185, 7/16-23);

· Правилник о начину вршења надзора над извршењем ванзаводских санкција и мера: („Службени  гласник РС”16/16-230);

· Правилник  о ближим критеријумима за препознавање облика дискриминације од стране запосленог, детета, ученика или трећег лица у установи образовања и васпитања( „Службени гласник РС“, број 22/16);
· Правилник о 

HYPERLINK "http://www.mpn.gov.rs/wp-content/uploads/2015/09/Pravilnik-o-dozvoli-za-rad-vaspita%C4%8Da-psihologa-i-pedagoga-u-domu-u%C4%8Denika-za-objavljivanje.pdf"
дозволи за рад васпитача, психолога и педагога у дому ученика („Службени гласник РС“, број 37/16 );
· Правилник о ближим условима за остваривање двојезичне наставе („Службени гласник РС“, бр. 105/2015, 50/2016);
· Правилник о кућном реду казнено-поправних завода и окружних затвора: („Службени гласник РС“, број 110/2014-73, 79/16-20);

· Правилник о критеријумима и мерилима за оцену стручности, оспособљености и достојности кандидата у поступку предлагања за заменика јавног тужиоца који се први пут бира: („Службени гласник РС“, број 80/2016-81);

· Правилник о критеријумима и мерилима за оцену стручности, оспособљености и достојности кандидата у поступку предлагања и избора носилаца јавнотужилачке функције: („Службени гласник РС“, бр. 43/2015-31, 80/2016-81 (др. правилник);

· Правилник о критеријумима и мерилима за оцену стручности, оспособљености и достојности кандидата за судију који се први пут бира: („Службени гласник РС“, бр. 94/2016-90);

· Правилник о критеријумима и мерилима за оцену стручности, оспособљености и достојности за избор судије на сталној судијској функцији у други или виши суд и о критеријумима за предлагање кандидата за председника суда: („Службени гласник РС“, бр. 94/2016-93);

· Правилник о начину обављања послова у служби за обезбеђење у заводима за извршење кривичних санкција: („Службени гласник РС“, бр. 21/2016-22, 104/2016-162);

· Правилник о управи у јавним тужилаштвима: („Службени гласник РС“, 110/09-71, 87/10-159, 5/12-16, 54/17-36);

· Упутство о вођењу матичних књига и обрасцима матичних књига („Службени гласник РС”, бр. 109/09, 4/10 – испр, 10/10, 25/11, 5/13 и 94/1);
· Пословник о раду Високог савета судства: („Службени  гласник РС”, број 29/13-51, 4/16-104, 91/16-46, 24/17-64);

· Пословник о раду Државног већа тужилаца: („Службени  гласник РС”, број 29/17-101, 46/17-41, 46/17-41);

· Етички кодекс чланова Државног већа тужилаца: („Службени  гласник РС”, број 60/14-37);

· Етички кодекс чланова Високог савета судства: („Службени  гласник РС”, број 26/16-44); 



	СТРАТЕГИЈЕ И АКЦИОНИ ПЛАНОВИ
	· Национална стратегија запошљавања за период од 2011 – 2020. године („Службени гласник РС”, број  37/11);
· Стратегија развоја образовања у Србији до 2020. године („Службени гласник РС”, број 107/12;

· Стратегија полиције у заједници („Службени гласник РС”, број43/13);
· Национална стратегија реформе правосуђа за период 2013–2018. године („Службени гласник РС“, број 57/13-3);

· Национална стратегија за борбу против насиља и недоличног понашања на спортским приредбама за период од 2013 – 2018. године ( „Службени гласник РС”, број 63/13);

· Стратегија развоја система извршења кривичних санкција у Републици Србији до 2020. године („Службени гласник РС“, број 114/13);
· Стратегија пољопривреде и руралног развоја Републике Србије за период 2014-2024 ( „Службени гласник РС”, број 85/14);
· Стратегија превенције и заштите од дискриминације за период 2013-2018. године („Службени гласник РС”, број 60/13);

· Национална стратегија за младе 2015-2025 („Службени гласник РС”, број 22/15);

· Национална стратегија за решавање питања избеглица и интерно расељених лица за период од 2015. до 2020. године, („Службени гласник РС”, број 62/15);
· Стратегија научног и технолошког развоја Републике Србије за период од 2016. до 2020. године – истраживања за иновације ( Службени гласник РС“, број 25/16);

· Национална стратегија за процесуирање ратних злочина ( „Службени гласник РС“, број 19/16);

· Стратегија регулаторне реформе и унапређења система управљања јавним политикама за период 2016-2020. године са Акционим планом и прилозима („Службени гласник РС“, број 8/16);

· Национална стратегија за родну равноправност за период од 2016. до 2020. године са Акционим планом 2016-2018 („Службени гласник РС”, број 4/16);

· Стратегија за социјално укључивање Рома и Ромкиња у Републици Србији 2016-2025 („Службени гласник РС”, број 26/16)

· Стратегија превенције и сузбијања трговине људима, посебно женама и децом и заштите жртава за период 2017-2022. године ( „Службени гласник РС“, број 77/17);

· Стратегија за смањење преоптерећености смештајних капацитета у заводима за извршење кривичних санкција у Републици Србији до 2020. године („Службени гласник РС“, број 43/17);

· Стратегија развоја информационе безбедности у Републици Србији за период од 2017. до 2020.  године ( „Службени гласник РС“, број 53/17);
· Стратегија управљања водама на територији Републике Србије до 2034. године( „Службени гласник РС“, број 3/17);


	
	· Акциони план за спровођење Стратегије развоја система извршења кривичних санкција у Републици Србији до 2020. године(„Службени гласник РС“, број 85/14);

· Акциони план за примену Стратегије превенције и заштите од дискриминације 2014-2018. године („Службени гласник РС“, број 107/14);

· Акциони план за спровођење националне Стратегије за младе за период од 2015. до 2017. године(„Службени гласник РС“, број 70/15);

· Акциони план за примену Стратегије полиције у заједници за 2015. и 2016. годину („Службени гласник РС“, број 70/15);

· Акциони план за примену Стратегије за социјално укључивање Рома и Ромкиња у Републици Србији за период од 2017. до 2018. године 

· Акциони план за примену Стратегије превенције и сузбијања трговине људима, посебно женама и децом и заштите жртава за период 2017-2018. године ( „Службени гласник РС“, број 77/17);

· Акциони план за преговарачко поглавље 23: правосуђе и основна права

· Акциони план за остваривање права националних мањина 

· Национални акциони план за примену Резолуције 1325 СБ УН – Жене, мир и безбедност у Републици Србији од 2016–  2020. године („Службени гласник РС”, број 53/17)



               испуњено


није      није испуњено


             делимично испуњено


ув         у фази испуњавања




  








